Raajje vaadha kuraa Salaamathee majjileehu ge inthikhaabu hukuru dhuvahu | Mihaaru\nސީރިއާގައި ދޭ ހަމަލާތައް ހުއްޓާލުމާ ގުޅޭގޮތުން އދ.ގެ ސަލާމަތީ މަޖިލީހުގައި ވޯޓު ނަގަނީ: ސެކިއުރިޓީ ކައުންސިލަށް ރާއްޖެ އިން ވާދަކުރާއިރު، ކާމިޔާބުވާނެ ކަމުގެ ޔަގީންކަން އޮތް ކަމަށް ސަރުކާރުން ބުނޭ. --ފޮޓޯ:އޭއެފްޕީ\nރާއްޖެ ވާދަކުރާ ސަލާމަތީ މަޖިލީހުގެ އިންތިހާބު ހުކުރު ދުވަހު\n06 ޖޫން 2018 - 13:54 26 comments\nއދ.ގެ އެންމެ ބާރު ގަދަ ގުނަވަން ކަމަށްވާ ސަލާމަތީ މަޖިލީހުގެ ގޮނޑިއަކަށް ކުރިމަތިލައި ރާއްޖެ އިން ވަނީ ވަރަށް ވަރުގަދަ ކެމްޕޭނެއް ކޮށްފަ އެވެ. އަދި އެކި ގައުމުތަކުގެ ތާއީދު ރާއްޖެ އަށް ހޯދަން، ބައެއް ގައުމުތަކާ އެކު ވަނީ ސިޔާސީ ގުޅުން ވެސް ގާއިމްކޮށްފަ އެވެ.\nނިއު ޔޯކްގައި ހުންނަ އދ.ގެ މައި މަރުކަޒުގައި ބާއްވާ އދ.ގެ އާންމު މަޖިލީހުގެ ބައްދަލުވުމުގައި ނަގާ މި ވޯޓުގައި، ސަލާމަތީ މަޖިލީހުގެ ގޮނޑިއަކަށް އޭޝިއާ ސަރަހައްދުން ރާއްޖޭގެ އިތުރުން ވާދަކުރަނީ އިންޑޮނީޝިއާ އެވެ.\nUN security council ge gondi hoadhan raajje campaign ga\nސިޔާސީ ކަންކަމުގައި ސަރުކާރު ތަމްސީލްކުރައްވާ އިސް މަންދޫބު، ފިޝަރީޒް މިނިސްޓަރު ޑރ. މުހައްމަދު ޝައިނީ ވިދާޅުވެފައިވާ ގޮތުގައި މިހާތަނަށް ކޮށްފައިވާ މަސައްކަތަށް ބަލާ އިރު، ސަލާމަތީ މަޖިލީހުގެ ގޮނޑިއެއް ރާއްޖެ އަށް ލިބުމުގެ ފުރުސަތު ބޮޑެވެ. ވަރަށް ގިނަ ގައުމުތަކުގެ ތާއީދު ރާއްޖެ އަށް އެބައޮތް ކަމަށާއި ކުޑަ ގައުމެއްގެ ގޮތުގައި އޮވެ، އދ.ގެ ސަލާމަތީ މަޖިލީހުގައި ރާއްޖެ ތަމްސީލްވުމަކީ ކޮންމެ ދިވެއްސަކަށް ވެސް ލިބޭނެ ބޮޑު ފަޚުރެއް ކަމަށް ވިދާޅުވި އެވެ.\nސަލާމަތީ މަޖިލީހުގެ ގޮނޑިއަކަށް ރާއްޖެ ވާދަކުރަނީ އަންނަ އަހަރުން ފެށިގެން 2020 ވަނަ އަހަރުގެ ނިޔަލަށް އޮންނަ ދައުރަށެވެ. މިއީ އެ ސަލާމަތީ މަޖިލީހުގެ މެމްބަރު ކަމަށް ރާއްޖެ ވާދަކުރާ ފުރަތަމަ ފަހަރެވެ.\nއދ. ސަލާމަތީ މަޖިލީހުގެ މެމްބަރު ކަމަށް ހޮވޭނީ އދ. ގެ އާންމު މަޖިލީހުގައި ނަގާ ވޯޓުގައި މެމްބަރު ގައުމުތަކުގެ ތެރެއިން ތިން ބައިކުޅަ ދެބައި ގައުމުގެ ވޯޓު ލިބިގެންނެވެ.\nސަލާމަތީ މަޖިލީހުގެ ދާއިމީ މެމްބަރުންގެ ގޮތުގައި ފަސް ގައުމެއް އޮންނައިރު ބާކީ ތިބޭ 10 މެމްބަރުންނަކީ ދެ އަހަރުން ދެ އަހަރުން ދައުރުވާ ވަގުތީ މެމްބަރުންނެވެ. ވަގުތީ މެމްބަރު ކަމަށް އިންތިހާބު ކުރަނީ އެކި ސަރަހައްދުތަކުންނެވެ.\nސަލާމަތީ މަޖިލީހުގެ ދާއިމީ މެމްބަރުންގެ ގޮތުގައި ތިބެނީ ދުނިޔޭގެ ބޮޑެތި ބާރުތައް ކަމަށްވާ އެމެރިކާ އާއި ރަޝިއާ އާއި ޗައިނާ އާއި އިނގިރޭސި ވިލާތް އަދި ފަރަންސޭސި ވިލާތެވެ.\nUN ge gondi aa gulhey gothun bodethi thuhumathu thakaa eku massala hoonu vejje!\nސަލާމަތީ މަޖިލީހުގެ އިންތިހާބު ހުކުރު ދުވަހު އޮންނަ އިރު، އެ އިންތިހާބުގައި ރާއްޖެއާ ދެކޮޅަށް އިދިކޮޅު ފަރާތްތަކުން އެންޓި ކެމްޕޭން ކުރި ކަމުގެ ތުހުމަތު ސަރުކާރުން ކުރި އެވެ. އެ ތުހުމަތުތައް ދޮގުކޮށް، އިދިކޮޅުން ބުނެފައި ވަނީ، އެ ކެމްޕޭނަށް ބާރުގަދަ ގައުމަކުން ރާއްޖެ އަށް ފައިސާ ދިން ކަމަށެވެ. އެއީ ރާއްޖެ އިން ހިންގި ނުރައްކާތެރި އަމަލެއް ކަމަށާއި އޭގެ ސަބަބުން އދ.ގައި ރާއްޖެ އިން ވޯޓުދޭން ޖެހޭނީ އެ ގައުމުން ބޭނުންވާ ގޮތަކަށް ކަމަށް އިދިކޮޅުން ބުނެ އެވެ. އެކަމަކު މި ތުހުމަތު ވެސް ސަރުކާރުން ވަނީ ދޮގުކޮށްފަ އެވެ.\nއިތުރު ލިޔުންތައް އ.ދ. ދިވެހި ސަރުކާރު ޑިޕްލޮމެސީ ރާއްޖެ-އ.ދ ޑިޕްލޮމެޓިކް ގުޅުން އދ ސަލާމަތީ މަޖިލިސް


Garaaru veto nukuri massalaigai America safeeru Netanyahu haaziru koffi | Mihaaru\nއިޒްރޭލުގެ ބޮޑު ވަޒީރު ބެންޖަމިން ނަތަންޔާހޫ: ގަރާރު ފާސްކުރުމުން އެމެރިކާ އަށް ވަރަށް ބޮޑަށް ފާޑު ވިދާޅުވި. --ފޮޓޯ:އޭއެފްޕީ\nގަރާރު ވީޓޯ ނުކުރި މައްސަލާގައި އެމެރިކާ ސަފީރު އިޒްރޭލުން ހާޒިރުކޮށްފި\n26 ޑިސެމްބަރ 2016 - 08:264comments\nއެމެރިކާގެ އިތުރުން ގަރާރަށް ވޯޓު ދިން 10 ގައުމެއްގެ ސަފީރުން ވެސް ވަނީ އިޒްރޭލުގެ ޚާރިޖީ ވުޒާރާ އަށް ހާޒިރުކޮށްފަ އެވެ. ގަރާރު ފާސްކުރަން 14 ގައުމަކުން ވޯޓު ދިނެވެ. އެމެރިކާ އިން ވަކިކޮޅަކަށް ވޯޓެއް ނުދެ އެވެ.\nއިޒްރޭލުގެ ޚާރިޖީ ވުޒާރާ އިން ބުނެފައި ވަނީ ސަފީރުން ހާޒިރުކޮށް ގަރާރަށް ވޯޓު ދިނީތީ އިޒްރޭލުގެ ނުރުހުން ފާޅުކޮށްފައިވާ ކަމަށެވެ. އަދި މިއީ ސުލްހަ އަށް ދިން ވޯޓެއް ނޫން ކަމަށާއި އިޒްރޭލާ ދެކޮޅަށް ދިން ވޯޓެއް ކަމަށް ސަފީރުންނަށް އަންގާފައިވާ ކަމަށް ވެސް ޚާރިޖީ ވުޒާރާ އިން ބުނެފައިވެ އެވެ.\nއެމެރިކާ ސަފީރު ޑެނިއަލް ޝަޕިރޯގެ އިތުރުން އިޒްރޭލުން ހާޒިރުކޮށްފައި ވަނީ ޗައިނާ، ފްރާންސް، ރަޝިޔާ، އިނގިރޭސިވިލާތް، އެންގޯލާ، މިސްރު، ޖަޕާން، ސްޕޭން، ޔޫކްރޭން އަދި އުރުގުއާއީގެ ސަފީރުންނެވެ. ގަރާރަށް ވޯޓު ދިން އަނެއް ހަތަރު ގައުމު ކަމަށްވާ ނިއު ޒީލެންޑް، މެލޭޝިއާ، ވެނެޒުއެލާ އަދި ސެނެގާލްގެ ސަފީރުން ދާއިމީކޮށް އިޒްރޭލުގައި ނުތިބެ އެވެ.\nއިޒްރޭލުގެ ކެބިނެޓުގެ ބައްދަލުވުމެއްގައި ނަތަންޔާހޫ ވިދާޅުވީ ގަރާރު ފާސްކުރަން އިސް ނަގާފައި ވަނީ ރައީސް ބަރަކް އޮބާމާގެ ސަރުކާރުންކަމާ މެެދު އެއްވެސް ޝައްކެއް ނެތް ކަމަަށެވެ. ނަތަންޔާހޫ ވިދާޅުވީ ގަރާރު އިބާރާތްކޮށް އެންމެ ފަހުން އެ ފާސްކުރަން ބާރު އެޅީ ވެސް އެމެރިކާ ކަމަށެވެ.\nއެމެރިކާގެ އިތުރުން ގިނަ ގައުމުތަކުން ގަބޫލް ކުރަނީ މެދުއިރުމައްޗަށް ސުލްހަ ހޯދަން އެންމެ ބޮޑަށް ހުރަސް އަޅާފައި ވަނީ ހުޅަނގު އައްސޭރި އާއި އިރުމަތީ ގުދުސްގައި އިޒްރޭލުން ޔަހޫދީން ވަޒަންވެރި ކުރުވާ މައްސަލައިގައި ކަމަށެވެ.\nއިތުރު ލިޔުންތައް އިޒްރޭލް އދ ސަލާމަތީ މަޖިލިސް ބިންޔާމިން ނަތަންޔާހޫ ސަފީރުން އެމެރިކާ


Dhauru vamun dhanee sahha audio thakeh noon: Ali Waheed | Mihaaru\nކޮވިޑްއާ ގުޅޭ މައުލޫމާތު ދިނުމަށް މީގެ ކުރިން ބޭއްވި ނިއުސް ކޮންފަރެންސެއްގައި އަލީ ވަހީދު (ވ) އަދި ހެލްތު މިނިސްޓަރު އަމީން ބައިވެރިވެވަޑއިގަންނަވަނީ.-- ފޮޓޯ: ރައީސް އޮފީސް\n15 ފެބުރުއަރީ 2020 - 23:27 40 comments\nހެލްތު މިނިސްޓަރު އަބްދުﷲ އަމީނާއި އެޑިއުކޭޝަން މިނިސްޓަރު އާއިޝަތު އަލީ އަށް ނިސްބަތްކޮށް ޓޫރިޒަމް މިނިސްޓަރު އަލީ ވަހީދު ހުތުރު ބަސްތައް ބޭނުންކުރާ އަޑު އިވޭ އޯޑިތަކަކީ ސައްހަ އެއްޗެއް ނޫން ކަމަށް އަލީ ވަހީދު މިރޭ ވިދާޅުވެއްޖެ އެވެ.\nމި އޯޑިއޯތައް ސޯޝަލް މީޑިއާގައި ވަނީ ލީކުކޮށްލައިފަ އެވެ. އޭގައި، އަލީ ވަހީދު ވަނީ އެހެން ދެ ވަޒީރަކަށް ހަޑިހުތުރު ބަހުން މުއާމަލާތް ކުރައްވާ އަޑު އިވެ އެވެ.\nއެ އޯޑިއޯތަކާ ގުޅިގެން އަލީ ވަހީދު ކުރެއްވި ޓްވީޓުގައި ވިދާޅުވީ ދައުރުކުރަމުން ދަނީ ސައްހަ އޯޑިއޯތަކެއް ނޫން ކަމަށެވެ. އަބުރު ކަތިލުމުގެ ގޮތުން ހިންގާ ޖަރީމާތަކަކުން އަޒުމެއް ނުގުޑާނެ ކަމަށާއި ހިތްވަރެއް ބައްޔެއް ވެސް ނުކުރެވޭނެ ކަމަށް ވެސް ވިދާޅުވި އެވެ.\n"ހައްގަށް އަބަދު ވެސް ނަސްރު ލިބޭނެ އިންޝާﷲ،" ޓްވީޓުގައި ވިދާޅުވި އެވެ.\nއެންމެ ފުރަތަމަ ލީކުކޮށްލި އޯޑިއޯގައި އަލީ ވަހީދު ވިދާޅުވަނީ، ކޮވިޑް ވައިރަހާ ދެކޮޅަށް މަސައްކަތް ކުރުމަށް ކެމެރާ އާއި މާސްކް އަދި ކަރަންޓީން ފެސިލިޓީ ހެދީ އޭނާ ކަމަށެވެ. އަމީން ކުރެއްވި ކަމަކީ ހެދިކާ ކެއުން ކަމަށާއި އޭނާ ތަނަކަށް ވަޑައިގެންނެވިއަސް ފޮޓޯ ނަގަން ދެ ކެމެރާމަނުން ގެންދަވާ ކަމަށް އަލީ ވަހީދު ވިދާޅުވި އެވެ.\nMinister Ameen ah nisbaiykoh Ali Waheed hadi huthuru bahun vaahaka dhakkavaa audio eh!\nމިގޮތަށް ވާހަކަދެއްކެވުމުގެ ތެރޭގައި ވަރަށް ހުތުރު ބަސްތައް އަމީނަށް ނިސްބަތްކުރައްވައި، ޖުމްހޫރީ ޕާޓީގެ ސްލޮޓުގައި މިނިސްޓަރުކަމަށް ވަޑައިގެންނެވި އަލީ ވަހީދު ވިދާޅުވެ އެވެ.\nއޭގެ ފަހުން އައިޝަތު އަލީއާ ގުޅޭގޮތުން އާއްމުވި އޯޑިއޯގައި، އަލީ ވަހީދު ކަންބޮޑުވުން ފާޅުކުރައްވާފައިވަނީ އެޑިއުކޭޝަން މިނިސްޓްރީން ހަދާފައިވާ ދެ އުސޫލަކާ ގުޅޭގޮތުންނެވެ. އޭނާ ވިދާޅުވަނީ، ރާއްޖޭގެ އެއްވެސް ކުޑަކުއްޖަކު މިނިސްޓްރީގެ ދެ އުސޫލާ ހެދި މުބާރާތްތަކުގައި ނުކުޅެވުމަކީ ބަލައިގަންނަ ކަމެއް ނޫން ކަމަށެވެ. އެގޮތަށް މިނިސްޓްރީއަކަށް ނުނިންމޭނެ ކަމަށް ވިދާޅުވެ އެވެ.\nއޭގައި ވެސް އެޑިއުކޭޝަން މިނިސްޓަރަށް ހުތުރުކޮށް ނިސްބަތްކުރެ އެވެ.\nއިތުރު ލިޔުންތައް ޓޫރިޒަމް މިނިސްޓްރީ އަބްދުﷲ އަމީން، ހެލްތު މިނިސްޓަރު އަލީ ވަހީދު، ޓޫރިޒަމް މިނިސްޓަރު ޑރ. އާއިޝަތު އަލީ، އެޑިއުކޭޝަން މިނިސްޓަރު ހެލްތު މިނިސްޓްރީ ވަޒީރުން ޓޫރިޒަމް މިނިސްޓަރު އެޑިއުކޭޝަން މިނިސްޓަރު


Komme dhuvahaku boa dhovun, ehgothakahves kamudhaa kameh noon!\nކޮންމެ ދުވަހަކު ބޯ ދޮވުން، އެއްގޮތަކަށް ވެސް ކަމުދާ ކަމެއް ނޫން..\nހަފްތާއަކު ތިން ފަހަރަށް ވުރެ ގިނަ އިން ބޯ ދޮވުން ރަނގަޅެއް ނޫން\nމާ ގިނައިން ބޯ ދޮންނަ ނަމަ ބޮލުގެ ގުދުރަތީ އަސްލުކުލަ ގެއްލޭ\nކ. މާލެ | 10 ފެބްރުއަރީ 2018 | ހޮނިހިރު 12:07 | 9,464\nކޮންމެ ދުވަހަކު އާދަވެގެން ބޯ ދޮވެ ހަދާ ނަމަ އިސްތަށިގަނޑާއި، އިސްތަށީގެ ބުޑުގައި ހުންނަ ގުދުރަތީ ތެއުކަން ގެއްލިދޭ - ގޫގުލް\nކޮންެމެ ދުވަހަކު ނުވަތަ ދުވާލު ދެ ފަހަރު ވެސް ބައެއް މީހުން ބޯ ދޮވުގެ އާދަ ގެންގުޅެފާނެއެވެ. ޖެހިޖެހިގެން ދެ ދުވަހު ބޯ ނުދޮވެ ހުންނަން އުނދަގޫ ވެސް ވެދާނެއެވެ. އަދި ކޮންމެ ދުވަހަކު ދޮންނަށް އާދަވެފައި ހުންނަ މީހާއަށް ނުދޮވެ ހުންނަން އިންތިހާއަށް އުނދަގޫ ވެސް ވާނެއެވެ .އެކަމަކު ވެސް ރަނގަޅު ވާހަކައެއް ބުނަން ހެއްޔެވެ؟ އެއީ އެއްގޮތަކަށް ވެސް ކުރަން ރަނގަޅު ކަމެއް ނޫނެވެ. ތަޖުރިބާކާރުން ބުނާ ގޮތުގައި އެންމެ އަވަހަށް ދޮންނަން ބޭނުން ނަމަވެސް ހަފްތާއަކު ތިން ފަހަރަށް ވުރެ ގިނަ ކުރުން ރަނގަޅެއް ނޫނެވެ. ނޫން ނަމަ ލިބޭ ގެއްލުން ވަރަަށް ބޮޑެވެ.\nކޮންމެ ދުވަހަކު ބޯ ނުދޮންނަންވީ ސަބަބުތައް:\nބޮލުގެ ގުދުރަތީ ތެތްކަން ނެތި ދިއުން\nކޮންމެ ދުވަހަކު އާދަވެގެން ބޯ ދޮވެ ހަދާ ނަމަ އިސްތަށިގަނޑާއި، އިސްތަށީގެ ބުޑުގައި ހުންނަ ގުދުރަތީ ތެތްކަން ގެއްލިދެއެވެ. މި ތެތްކަމަކީ ހަށިގަނޑުން އުފައްދައިދޭ، އިސްތަށިގަނޑަށް ކޮންމެހެން ބޭނުން ތެތްކަމެކެވެ. ކޮންމެ ދުވަހަކު ނުވަތަ ގިނަ އިން ބޯ ދޮންނަ ނަމަ ބޮލަށް ގުދުރަތީ ގޮތުން ލިބެމުން އަންނަ ފަރުވާއަށް ތިޔަ ހުރަސް އަޅަނީއެވެ. ނަތީޖާއަކަށް ވަނީ އިސްތަށިތަކުގެ ބުޑު އަދި އިސްތަށިގަނޑު ހިކި ހަލާކުވުމެވެ. ބަލިކަށިވުމެވެ.\nބޮލުގެ ގުތުރަތީ ކުލަ ގެއްލުން:\nމާ ގިނަގިނަ އިން ބޯ ދޮންނަ ނަމަ ބޮލުގެ ގުދުރަތީ އަސްލުކުލަ ގެއްލެއެވެ. ބޮލުގައި ކުލަ ޖަައްސަން ބޭނުންވާ ފަރާތްތަކުންވެސް އެންމެ ރަނގަޅު ގޮތަކީ ހަފްތާއަކު ތިން ފަހަރު ބޯ ދޮވުމެވެ. ބޯ ތަތްވެފައި ހުރުމަކީ ވަރަށް އުނދަގޫ ކަމަކަށް ވެއެވެ. އެހެންނަމަވެސް ހެއަރ އެކްސްޕާޓުން ވިދާޅުވާ ގޮތުގައި، ބޮލުގެ ގުދުރަތީ ތެތްކަމުގެ ސަބަބުން އިސްތަށިގަނޑު ސްޓައިލްކޮށްލަން ފަސޭހަވެއެވެ.\nއާދަވެ ކޮންމެ ދުވަހަކު ބޯ ދޮވެ ހެދުމަކީ ހަރަދު ވެސް ބޮޑު ކަމެކެވެ. ސަބަބަކީ އިސްތަށިގަނޑާ ގުޅޭ މޮޅު ޝޭމްޕޫއެއް ހޯދުމަކީ އުދަގޫ ކަމަކަށް ވެފައި ބްރޭންޑެޑް ޝޭމްޕޫ އަގުބޮޑުވުމެވެ. އަދި ގުޅޭ ކަންޑިޝަނަރތައް ވެސް އެހާމެ އަގުބޮޑުވުމެވެ. ބޯ ދޮވުން މަދުކޮށްލުމުން ޝޭމްޕޫ ޚަރދު ކުޑަވެ ފެނުގެ ޚަރަދު ވެސް ކުޑަވެއެވެ. އެއާ އެކު ކެމިކަލް ފަދަ މާއްދާތައް ބޭނުންކޮށްގެން އުފައްދާފައި ހުންނަ ޝޭމްޕޫ ބޭނުންކޮށްގެން ކޮންމެ ދުވަހަކު ބޯ ދޮވުމުން ބޮލަށް ލިބޭ ފައިދާ އަށް ވުރެ ލިބޭ ގެއްލުން މަ ބޮޑެވެ.\nބޯ ދޮވުމަށްފަހު ހިއްކުން:\nބޯ ދޮވުމަށް ފަހު ހިއްކުމަށް މިހާރު ގިނަ ބަޔަކު ބޭނުންކުރަނީ ހެއަރ ޑްރަޔަރއެވެ. އެކަމުގެ ސަބަބުން އިސްތަށިގަނޑާއި އިސްތަށިތަކުގެ ބުޑަށް ހޫނުވެ ނުހަނު ބޮޑަށް ގެއްލުން ލިބެއެވެ. ނަތީޖާއަކަށް ވަނީ ބޮލުގެ ގުދުރަތީ ތެތްކަން ގެއްލި، އޮފު ކެނޑި އިސްތަށިގަނޑު ހިކިވެ ދެކަފި ވުމެވެ. ހެއާރ އެކްސްޕާޓުން ލަފާދެއްވާ ގޮތުގައި ދުޅަހެޔޮ އިސްތަށިގަނޑަކަށް އެންމެ މުހިންމީ ގުދުރަތީ ކާނާ އާއި އެކު، އިސްތަށިގަނޑު ވެސް ރީއްޗަށް ބެލެހެއްޓުމެވެ. އެކަމަކު ކެމިކަލް އެކުލެވޭ ޝޭމްޕޫ އާއި ކޮންޑިޝަނާ ބޭނުންކޮށްގެން ކޮންމެ ދުވަހަކު ބޯ ދޮވެގެނެއް ނޫނެވެ. ފަރުވާތެރިކަމާ އެކު އިސްތަށިގަނޑަށް ދޭން ޖެހޭ ވަރަށް ސަމާލުކަންދީގެންނެވެ.


ބާކީވުމުން ހިތް… – Esfiya\nއޮއްސެމުންދިޔަ އިރުގެ ރަންދޯދިތައް އުޑުމައްޗަށް ފެތުރިފައިވާއިރު ވަށައިގެންވާ މާހައުލަށް ވެރިވެފައިވަނީ ބަޔާންކޮށްދޭންވެސް ދަތި ފުރިހަމަ ކަމެކެވެ. މަޑުފިޔަވަޅުތަކެއްގައި ހިނގާފައި ގޮސް ހެންވޭރު އާޓިފިޝާލް ބީޗްގައިހުރި ބެންޗެއްގައި އަހަރެން އިށީނދެލީމެވެ. އޭރު އެކިފުރާގެ މީހުންތައް އެކިކޮޅުކޮޅަށް ހިނގާބިނގާވެ އުޅެއެވެ. ހަވީރުކުޅެންއައިސް އުޅުނު ކުޑަކުދިންތައް ގޮވައިގެން ގެއަށްދާމީހުންތައްވެސް ބައިވަރެވެ. މޫދުގެ ލޮނުގަނޑަށް ނަޒަރުހުއްޓާލައިގެން އަހަރެންނަށް އިނދެވުނީ ލިބިފައިވާ ހިއްދަތިކަމަށް ލުޔެއްލިބޭތޯއެވެ. ނަމަވެސް ހުއްޓުމެއްނެތި ހިތުގައިވާ އުދާސްތައް އުތުރިއަރަމުންދިޔައެއެވެ. މާޒީގެ އެހިތިހަނދާންތައް ދެންމެ ދެންމެ ވީކަމެއްހެން އަހަރެންގެ ސިނކުޑީގައި ހަރުލާފައިވެއެވެ.\nއެއީ މީގެ ފަސްއަހަރުކުރިއެވެ. އަހަރެންނަކީ އަހުމަދިއްޔާ ސުކޫލުގެ ގުރޭޑު ދިހައެއްގައި ކިޔަވަމުންދިޔަ ކުއްޖަކީމެވެ. ދޮންވެފައި ލިބިފައިވާ ލޫޅާފަތި ހަށިގަނޑުގެ ސަބަބުން އަހަރެންނާ ދިމާލަށްވެސް އެކިއެކި ފިރިހެންކުދިންގެ ލޯތައްދިޔައީ އަމާޒުވަމުންނެވެ. ނަމަވެސް އަހަރެންގެ ހިތް އަތުލެވޭގޮތެއް އެއިން އެކަކަށްވެސް ވަނީ ނުވެފައެވެ.\nމަންމަ މެންނާއި ދުރުގައި މާލޭގައި ކިޔަވަން ހުންނަން ޖެހޭތީ ސުކޫލަށް ނުދާ ދުވަސްތަކުގައި ދާނެ ނޯއްނާތީ އަހަރެން ގިނަވަގުތު ހޭދަކުރަނީ ގޭގައި އެކަންޏެވެ. ގޭގައި އުޅޭ ބޮޑުބޭބެއާއި އޭނަގެ އަންހެނުންގެ ދަރިއަކު ނުހުންނާތީ އެމީހުން ގިނަދުވަސް ދުވަހު އުޅޭނީ ބޮޑުމޭބެގެ ރައްޓެހި ޒިޔާދުގެ ގޭގައެވެ. އެއީ އެގޭގައި ކުޑަކުދިން އުޅޭތީ ބޮޑުބޭބެގެ އަންހެނުން ނާޒިރާ އަބަދު އެގެއަށް ދާން ކިޔާތީއެވެ.\nހުކުރު ދުވަސް ކަމުން އަހަރެން އޮތީ ގޭގައެވެ. މެންދުރު ކައިގެން އޮށޯވެލީ އަނެއްކާވެސް ނިދައިލާނީއޭ ހިތަށް އަރައިގެންނެވެ. އެހެން އޮއްވާ ފޯނު ރިންގުވާން ފެށިއެވެ. “ޒޭބާ… ހިނގާބަލަ ވޮލީމެޗު ބަލާލަން ސުކޫލަށް ދާން.. މަ ވަރަށް ފޫހިވާތީ މިއުޅެނީ… ” އެކޮޅުން އައީ އަހަރެންގެ އެކުވެރި ސާރާގެ އަަޑެވެ. ސާރާއަކީ އަހަރެންގެ ހަމައެކަނި އެކުވެރިޔާއޭ ބުންޏަސް ދޮގަކަށް ނުވާނެއެވެ. އަހުމަދިއްޔާގައި އުޅޭތާ މިވީ ހައަހަރު ތެރޭގައިވެސް އަހަރެންނާއި ސާރާގެ އެކުވެރިކަމަކަށް ބަދަލެއް ނާދެއެވެ.\n“ހްމް… ދެވިދާނެ… އެކަމަކު މަށެއްނުވޭ އަސްލު އެތާކަށް ދާހިތެއް…” އަހަރެން ފޫހި ރާގެއްގައި އެހެންބުނީ ބޭރަށް ދާން ބޭނުން ނުވާތީއެވެ.\n“އަޅެ ރެޑީވެބަލަ.. ޒިޔާން މެންނޭ ކުޅެނީ މިއަދު. އޭނަ ބުނި ސަޕޯޓުކުރަން އަންނަންވާނެޔޭ.. މަ އެބަދަން ފަނަރަ މިނެޓު ތެރޭގަ ތިގޭ ކައިރިއަށް… ގޮސް ގުޅީމަ ނިކުންނާތި..” ސާރާ ފޯނު ބޭއްވުމުން އަހަރެން ތެދުވެ ރީތިވާން ފެށީމެވެ. ޒިޔާންއަކީ ސާރާގެ ބިޓަށްވެފައި ސާރާ ޒިޔާންމެން ކުޅޭ މެޗުބަލަންދާންް ބުނުމުން އަހަރެންނަށް ނުދާނަމޭ ބުނަން ނުކެރުނީއެވެ.\nސާރާ އައުމުން ދެމީހުން އެކުގައި ހިނގާފައިގޮސް ސުކޫލަށް ވަނީމެވެ. އޭރު ސުކޫލު ހޯލުތެރޭގައި ބައިވަރު ކުދިންތައް އުޅެއެވެ. އޭރު މެޗު ބަލަންތިބި ކުދިންތަކުގެ ހަޅޭކުގެ އަޑުންމުޅިތަން ގުގުމާލައިފައިވެއެވެ. އަހަރެންނާއި ސާރާ ކުދިންތަކުގެ ތެރެއިންގޮސް ވޮލީކޯޓާއި ވަރަށް ކައިރިން އަރިމަތީގައި މަޑުކޮށްލީމެވެ.\n“ޒިޔާން…. ހޮޕް ހޮޕް….ސާބަހޭ ޒިޔާން…” ސާރާވެސް ބާރަށް ހަޅޭއްލަވަން ފެށިއެވެ. އަހަރެންވެސް ޒިޔާންއަށް ޓާޓާ ކިޔާލީމެވެ. ނަމަވެސް ބާރަށް ހަޅޭއްލަވަން ނުކެރޭތީ މަޑުމަޑުން ހުރީއެވެ.\n“އެކްސް ކިއުޒްމީ…” ފަހަތުން އިވުނު ފިރިހެންވަންތަ އަޑަށް އަހަރެންނަށް ސިއްސައިގެންގޮސް ފަސްއެނބުރި ބަލައިލެވުނެވެ. އޭރު އަހަރެންނާއި ނުހަނު ކައިރީގައި ވަރަށް ރީތި ޒުވާނަކު ހިނިތުންވެފައި ހުއްޓެވެ. އެއީ އިސްކޮޅުންދިގު ބާމަތިފުޅާ ކަޅުފިރިހެނެކެވެ. ލައިފައިހުރި ނޫކުލައިގެ އަތްދިގު ގަމީސް އުޅަނބޮއްޓާއި ހަމައަށް އޮޅާލާފައިހުރި އިރު އޭނަގެ އެރީތި ހަށިގަނޑު އިތުރަށް ފުރިހަމަ ކަމުގައި ފެނެއެވެ. “މާޝާ ﷲ … ” ހިތާހިތުން އޭނާގެ ރީތި ކަމަށް ތައުރީފް ކުރާހާލު އޭނާގެ މޫނަށްބަލަން ބަސްހުއްޓިފައި އަހަރެންނަށް ހުރެވުނެވެ. “ދައްކަބަލަ ތަންކޮޅެއް..” އެރީތި ފިިރިހެންވަންތަ އަޑުން އެހެން ބުނުމުން އަހަރެން ތެޅިގަނެފައި އެއްކައިރިއަކަށްޖެހި ތަން ދެއްކުމުން އޭނާ ހިނިތުންވެހުރެ އެތެރެއަށް ވަނެވެ. އަދި ވޮލީ ކޯޓުގެ ވަރަށް ކައިރީގައިހުރެ ޒިޔާންއަށް ގޮވަންފެށިއެވެ. އެއީ އަނެއްކާ ޒިޔާންގެ ކާކުބާއެވެ؟ ރައްޓެއްސެއްބާއެވެ؟ އަހަރެންނަށް އޭރުވެސް ހުރެވުނީ އެފުރިހަމަ ރީތި ފިރިހެނާއަށް ނަޒަރު ހުއްޓާލައިގެންނެވެ.\n” އެއީ ޒިޔާންގެ ދޮންބެ ޝާން…. އޭނަވެސް އެއައީ ޒިޔާން އަށް ސަޕޯޓުކުރަން…” ސާރާ އަހަރެންގެ ކޮނޑުގައި ޖަހާލަމުން އެހެންބުނެ އަނެއްކާވެސް ބާރަށް ހަޅޭއްލަވަން ފެށިއެވެ. “ޝާން… ” އަހަރެންނަށް މަޑުމަޑުން އެރީތި ނަން ކިޔާލެވުނެވެ.\nމެޗު ނިމުނުއިރުވެސް އަހަރެންނަށް ހުރެވުނީ ޝާންއަށް ބަލަހައްޓައިގެންނެވެ.ކުރާނީ ކީއްހެއްޔެވެ؟ އަހަރެންގެ ނަޒަރު އަމިއްލަ އިޚްތިޔާރުންބޭރުވީއެވެ. މެޗު ނިމި މީހުންތަކުގެއަޑު އިތުރަށް ގަދަވުމުން އަހަރެންގެ ބޮލަށް އުނދަގޫވާން ފެށިއެވެ.\n“ތީނަ ދެން މިރޭ ޒިޔާންމެންގެ ގެއަށްގޮސް ފޯރިނަގާ… މިތާ ދެން ތިބޭނެކަމެއްނެތެއްނު… ހިނގާ ދާން… މާ އަޑުގަދަވީމަ ބޮލުގަރިއްސާ…” މެޗު ނިމުނީ ޒިޔާންމެން ޓީމަށް ޗެންޕިއަންކަން ލިބިގެންނެވެ. ޒިޔާންމެންގެ ޓީމު ހުރިހާކުދިންނާއި ޓީމުގެ ހުރިހާ ސަޕޯޓަރުން ވަރަށް ފޯރިނަގައި އަޑުގަދަކުރަން ފެށުމުން އަހަރެން ސާރާގެ އަތުގައި ހިފައިގެން ސުކޫލުން ނިކުތީމެވެ.\n“ހްމް..ހިނގާ ދާން… އޭތް ޝާންއާ ދިމާލަށް ޒޭބާ ހާދަވަރަކަށް ތިބެލީ.. އަޅައިގަތީތަ؟” ސާރާ ހެމުން ހެމުން އަހަރެންނާއި ދިމާކޮށްލިއެވެ. “ސާބަހޭ.. މަ ދެންހަމަ އޭނަ ރީތިވީމަ ބަލާލީ. އަނެއްހެން ނުވޭކަމެއް..” އަހަރެން ލަދުންހުރެ ހިތުގައިވާ ސިއްރު ފޮރުވަން މަސައްކަތް ކުރީމެވެ.\nނަމަވެސް ސާރާ ވަރަށް ފަސޭހައިން އަހަރެންގެ އިހުސާސްތައް މޫނުމަތީގެ ކުލަވަރުން ދެނެގަތެވެ. “ނޫން… އަހަންނަށް އޮޅުވާލަން ނޫޅޭ…. މަށެއް ދުވަހަކުވެސް ނުދެކެން ޒޭބާ އެގޮތަށް ފިރިހެނަކަށް ބަލަނިކޮށެއް.. އެކަމަކު މިއަދު ޒޭބާއަށް އެއޮއްވީގޮތެއް ދޯ… މޫނުމައްޗަށް ހުރީ ޖަންބުކުލަ އަރާފަ..” ސާރާ އިތުރަށް އަހަރެން ރަކިކޮށްލިއެވެ.\nދެން ތިވަރަށް ދިމާނުކުރާށޭ ބުނެ އަހަރެން ސާރާގެ ކޮނޑުގައި ޖަހާލީމެވެ.\nއެރޭ ގެއަށްގޮސްވެސް އަހަރެންނަށް ވިސްނުނީ ޝާންއާއި ދޭތެރޭގައެވެ. އެރީތި ސޫރަ އެންމެ ހިނދުކޮޅަކަށްވެސް އަހަރެންގެ ސިނކުޑިން ފިލައިގެނެއްނުދިޔައެވެ. ގަޑިން ދަންވަރު 12 ޖެހީރުވެސް އެނދުމަތީގައި ދެކޮޅަށް ފުރޮޅި ފުރޮޅި އޮވެވުނީ ޝާންގެ ހިޔާލުތަކުގެ ތެރެއަށް ގެއްލިފައެވެ.\nހިޔާލީދުނިޔެއަކަށް ގެއްލިފައިއޮތް އަހަރެން ސިއްސައިގެން ދިޔައީ ކުއްލިއަކަށް ފޯނު ރިންގުވާން ފެށުމުންނެވެ. އެހާދަންވަރު ނުދަންނަ ނަންބަރަކުން ގުޅާތީ ފޯނު ނުނަގާން އިރުކޮޅަކު އޮތުމަށްފަހު ފޯނުނަގައި ހަލޯއޭ ބުނެލީމެވެ. “ޒޭބާ.” އެވަގުތު އެކޮޅުން އަހަރެންގެ ނަމުން ގޮވާލިއެވެ. އެެއީފިރިހެންވަންތަ ރީތިއަޑެކެވެ.\n“ކާކު؟؟” އަހަރެން މަޑުމަޑުން އަހާލީމެވެ. ކާކުކަން ޔަގީން ނުވާތީއެވެ.\n“މިއަދު މެޗުބަލަން ހުއްޓާ ތަންކޮޅެއް ދައްކާށޭ ބުނީމެއްނު.. ހަނދާން ވެއްޖެތަ؟ އަހަންނަށް ކިޔަނީ ޝާން..” އެއަޑަށް އަހަރެންގެ މޭ ފިނިވެގެންދިޔައެވެ. ޝާން އަހަރެންގެ ނަންބަރު އެހާ އަވަހަށް ހޯދީ ސާރާގެ އަތުންކަން އަހަރެންނަށް ޔަގީނެވެ. އެކަމަކު އެހާ ދަންގަޑިއެއްގައި އޭނާ އަހަރެންނަށް ގުޅުމުގެ އޮތީ ބޭނުމެއްހެއްޔެވެ؟\n“އާނ .. ހަނދާން ވެއްޖެ… ތީ ޒިޔާންގެ ދޮންބެ ދޯ.. ސާރާ ބުންޏޭ ތީ ޒިޔާންގެ ދޮންބެޔޭ…” އަހަރެންގެ ހިތުގައި އުފެދުނު ސުވާލުތައް އެއްކައިރި ކޮށްލަމުން އަހަރެންވެސް ވާހަކަދެއްކީމެވެ.\n“އާނ… މީ ޒިޔާންގެ ދޮންބެ.. މިރޭ ސާރާ އަތުން ޒޭބާ ނަންބަރު ހޯދީ… ވަރަށް ނުގުޅަން ހުރެފަވެސް ހަމަ ކެތްނުވެގެން މިގުޅީ..” ޝާން ވާހަކަ ދެއްކީ ހެމުންނެވެ. އަހަރެންނަށް ޝާންގެ ވާހަކަ ދެއްކުން ވަރަށް ކަމުދިޔައެވެ. ތަފާތު އެކިވާހަކައިގައި ރޭނިމިގެންދިޔަ ގޮތްވެސް ނޭނގުނެވެ.\nކުޑަދުވަސްކޮޅެއްގެ ތެރޭގައި އަހަރެންނާއި ޝާންގެ ގުޅުން އެކުވެރިކަމަށް ބަދަލުވެ، އެކުވެރިކަން ލޯތްބަށް ބަދަލުވެގެންދިޔައެވެ. ޝާންއަކީ ފިނޭންސް މިނިސްޓްރީގެ ވަރަށް މަތީ މަގާމެއްގައި މަސައްކަތްކުރަމުންދިޔަ ހަރުދަނާ ޒުވާނެއް ކަމުން އަހަރެންގެ އާއިލާއިން ޝާން ބަލައިގަތީ އުފަލާއި އެކުއެވެ. އަދި އަހަރެންވެސް އޯލެވެލް ނިމުމާއިއެކު އަމިއްލަ ކުންފުންޏެއްގެ އޮފީހެއްގައި މަސައްކަތްކުރަން ފެށީމެވެ.\nރޭގަނޑު ވެއްޖެއްޔާ ސައިކަލުގައި ދުއްވާލަންގޮސް ނޫނީ ތަނަކަށް ކާލަން ދިއުމަކި އަހަރުމެންގެ އާދައެވެ. ދެމީހުންގެ ލޯބީގެ ނިރު ހެދި ފޯދެމުންއައީ ވަރަށްވެސް އާރޯތާނާ ކަމާއިއެކުއެވެ.\nއެގޮތަށް ދެމީހުންގެ ލޯތްބަށް ދެއަހަރު ވެގެންދިޔައިރު ދެމީހުންގެ ގުޅުންވަނީ އެކަކު އަނެކަކާއި ނުލައި ނޫޅެވޭވަރަށް ވަރުގަދަވެފައެވެ. އަހަރެންނަށް ނަވާރައަހަރު ފުރުމާއިއެކު ޝާން ބޭނުންވީ އަވަހަށް ކައިވެނިކުރާށެވެ. އަހަރެންވެސް އެގޮތަށް އެއްބަސްވީ ޝާންގެ އާއިލާއިންވެސް އަހަރެން ކައިރީގައި ކައިވެނި އަވަސްކުރުމަށް އެދޭވަރުންނާއިވެސް އެކުގައެވެ. ޒިޔާންއާއި ސާރާ ޑޮކްޓަރުކަން ކިޔަވަން ރަޝިޔާއަށް ދިޔަފަހުން ރާއްޖެ އައީވެސް އެންމެ ފަހަރަކުއެވެ. ޝާންމެންގެ ގޭގައި ޝާންއާއި އޭނާގެ މައިންބަފައިން ފިޔަވާ އިތުރުބަޔަކުވެސް ނޫޅެއެވެ.\nކައިވެނި ކުރަން ހަމަޖެހުނީ އޮގަސްޓުގައި ކަމުން މޭމަހުގައި ކައިވެންޏަށް ވާންޖެހޭ އެކިތައްޔާރީތައް ވުމުގެ މަސައްކަތްފެށީމެވެ. ޕާޓި ބޭއްވުމަށް މާރބަލް ހޮޓެލް ބުކްކޮށް އަހަރެންގެ ވެޑިންޑްރެސްވެސް ފަހައި ނިންމީމެވެ. ވަގުތު ޖެހުމުން ތެޅިގަންނަން ބޭނުން ނުވާތީ އެހާކުރިން ބޮޑެތި ކަންކަން ކޮށްނިންމާލީ ޝާންއަށްވެސް އެއީ އެންމެ ރަނގަޅުގޮތްކަމުގައި ފެނުމުންނެވެ.\nކައިވެނީގެ ދުވަސް ކައިރިވީވަރަކަށް އަހަރެންގެ ހިތުގައި ބުނެދޭން ނޭނގޭ ނުތަނަވަސްކަމެއް ދިޔައީ އުފެދެމުންނެވެ. އެއީ އަލަށް ކައިވެނިކުރަން އުޅޭތީކަމުގައި ވިސްނުމަށްފަހު ކޮންމެ ފަހަރަކު އަހަރެން ހިތްހަމަ ޖައްސައިލީ ކައިވެނިކުރެވުމުން އެހުރިހާ ނުތަނަވަސް ކަމަކާއި ދުރުވާނެކަމުގައި ޔަގީންކޮށްފައެވެ.\nޖުލައިމަސް ފެށުނީރު ކައިވެނީ ހުރިހާކަމެއްހެން ނިމި ހަމަޖެހިއްޖެއެވެ. ބާކީއޮތީ ހަމައެންމެ ކަމެކެވެ. އަހަރެންނާއި ޝާން ތެލެސީމިޔާ ޓެސްޓުކުރުމެވެ.\nދެމީހުން އެކުގައި ގޮސް ތެލެސީމިއާ ސެންޓަރުން ޓެސްކުރުމަށް ލޭގެ ސާމްޕަލް ނަގައިގެންގެއަށް ދިޔައީ ޖެހިގެން އަންނަދުވަހު ކާޑު ލިބޭނެ ކަމުގައިބުނުމުންނެވެ. އެދުވަހު ގެއަށް ދިޔައީއްސުރެ އަހަރެންގެ ހިތް ބާރަށް ތެޅެމުންދިޔައެވެ. ދެމީހުން ކެރިއަރުންނަށް ވެއްޖެނަމަ ދެންވާނެ ގޮތަކާއި ދޭތެރޭގައި ވިސްނޭ ކޮންމެފަހަރަކު ދެލޯ ފެންކަޅިވެއެވެ. ޝާން އަހަރެންނަށް ވަރަށް މަލާމާތް ކުރިއެވެ. އަހަރެން މާކުދިކުދި ކަންކަމުގައި ބިރުގަނެ ކޮންމެކަމެއް މާބޮޑު ކޮށްލަނީކަމުގައިބުންޏެވެ.\nއޭގެ ފަސްދުވަސް ފަހުން ތެލެސީމިއާ ސެންޓަރަށް ކާޑު ބަލާ ދިޔައީ ދެމީހުން އެކުގައެވެ. އޭރުވެސް އަހަރެންގެހިތް ވަރަށް ބާރަށް މޭތެރޭގައި ނެގިނެގިފައި ޖެހެމުންދިޔައެވެ.\nއޭރު އަހަރެން ހުރީ ދާހިއްލާ ފޯވެފައެވެ. ޝާން އަހަރެންގެ އަތުގައި ހިފާ ފިތާލަމުން ހަމަޖެހުމަށް ބުންޏެވެ.\nއަހަރެން ގޮނޑީގައި ބޭންދުމަށްފަހު ޝާންގޮސް ކައުންޓަރުގައި އިންކުއްޖާ އަތަށް ސްލިޕްކޮޅު ދިއްކޮލިއެވެ. އެކުއްޖާ ޝާންގެ އަތަށް ދެކާޑު ލާފައިވާ ދެސިޓީއުރަ ދިނެވެ.\n“މިއޮތީ ކާޑުތައް… އަވަހަށް ބަލާބަލަ…” ޝާން ވަރަށް ހެވިފައި އައިސް އަހަރެން އަތަށް ދެސިޓީ އުރަ ދިއްކޮށްލިއެވެ. ބިރެއްފެނިގެން ބަލާހެން އެދެސިޓީއުރައާއި ދިމާލަށް ބަލަން އަހަރެންނަށް އިނދެވުނެވެ.\n“ޝާން ބަލާ… ” އަހަރެން ބިރުން އިންވަރުން އޭގައި އަތްލާކަށްވެސް ނުކެރުނީއެވެ.\nޝާން ފުރަތަމަ ކެނޑީ އޭނާގެނަން ޖަހާފައި އޮތް ސިޓީއުރައެވެ. “ތެލެސީމިއާ ކެރިއަރ” ކާޑު ނަގަމުން ޝާން މަޑުމަޑުން ކިޔާލިއެވެ. ޝާންގެ ކާޑު ފެނުމާއިއެކު އަހަރެންނަށް ކުއްލިއަކަށް ގޮނޑިން ތެދުވެވުނެވެ. އަދި އަވަސް އަވަހަށް ޝާންގެ އަތުގައިއޮތް އަނެއް ސިޓީއުރަ ދަމައިގަނެ އަވަހަށް ކަނޑައިިލީމެވެ. އަހަރެންނަކީ ކެރިއަރަކަށް ނުވުމަށްއެދި ހިތާއިހިތުން ދުޢާ ކުރަމުންނެވެ. އޭރު އަހަރެންގެއަތް ހަމަރަނގަޅަށްވެސް ތުރުތުރު ލައެވެ.\nސިޓީއުރައިން ކާޑު ދަމައިގަތުމާއިއެކު އަހަރެންގެ އަތުން ކާޑާއި ސިޓީއުރަ ދޫވެގެން ވެއްޓުނީއެވެ. އެވަގުތު އަހަރެންގެ ފައިދަށުން ބިންގަނޑު ދެމިގަތްކަހަލައެވެ. ލިބުނު ހައިރާންކަމާއި ހިތަށްކުރި އަސަރުން މުޅިމީހާ ހުއްޓުން އެރިއެވެ. ވަށައިގެންވާ މާހައުލު ހުއްޓި ހިމޭންވިއެވެ.\n“ޒޭބާ… ޒޭބާ..” ޝާން އަހަރެންގެ ކޮނޑުގައި ހިފައި ތަޅުވައިގަތެވެ. އަހަރެންނަށް ހަމަހޭވެރިކަންވީ އެހިސާބުންނެވެ. ޝާންގެ މޫނަށްބަލަންހުރެ އަހަރެންނަށް ބާރަށް ރޮއިގަނެވުނެވެ. އޭރު ޝާންވެސް ހުރީ ފެންކަޅިވެފައެވެ. އަހަރެންގެ ލޮލުން އޮހިގަތްކަރުނަތަށް ދެކެން ޝާންއަކަށް ކެތެއްނުވިއެވެ. ޝާންގެ މެޔާލައި އަހަރެން ބޮނޑިކޮށްލިއިރު އޭނާއަށްވެސް ބާރަށް ރޮވިއްޖެއެވެ.\nގެއަަށް ދިޔަމަގުމަތީގައި އެކަކުވެސް ބަހެއްނުކިޔައެވެ. ދެމިހުންގެ ދުލުންވެސް ބަސްހުއްޓިފައިވާކަހަލައެވެ.\nއަހަރެން ގެއަށް ލުމަށްފަހު ޝާންވެސް ގެއަށް ދިޔައީއެވެ. އަހަރެން ބާރަށް ގޮސް ކޮޓަރިއަށްވަދެ އެނދުމައްޗަށް ވެއްޓިގަތީމެވެ. ބޭއިޚްތިޔާރުގައި އަޑުން އަޑުނަައި ރޮއިގަނެވުނެވެ. އަހަރެންނާއި ޝާންގެ ކައިވެންޏަށް އަހަރުމެން ނުވަނީ ކޮންތައްޔަރީއެއް ހެއްޔެވެ؟ ކުޑަމިނުން އަހަރެން އަރާނެ ފައިވާނަށް ދާންދެންވެސް ގަނެފީމެވެ. އަހަރެންނަށް ގިސްލަގިސްލާފައި ރޮވެމުންދިޔައެވެ. މަޑުމަޑުންގޮސް އަލަމަރީގެ ދޮރު ހުޅުވައިލައި އޭގެތެރެއިން އަހަރެންގެ ވެޑިންޑްރެސް ނަގައި އެނދުމަތީގައި ބޭއްވީމެވެ. އަދި ޕާޓީގައި އަރަން ގަނެފައިއޮތް ފައިވާންވެސް ނަގައި ހެދުން ކައިރީގައި ބެހެއްޓީމެވެ. އަދި އެނދުމަތީގައި އިށީނދެ ހެދުން ނަގައި މެޔާލައި ބޮނޑިކޮށްލީމެވެ. އަހަރެންގެ ހަޔާތަށް މިއައީ ކިހާބޮޑު ތޫފާނެއް ހެއްޔެވެ؟ އަމިއްލަ ފުރާނަޔަށްވުރެ ލޯބިވާ ލޯބިވެރިޔާއާއި ވަކިވުން ނޫންގޮތެއް މިއަދު އަހަރެންނަކަށް ނެތެވެ. ދިރިއުޅުމުގައި މިވެއްޓުނު އަޑިގަނޑުން ދުވަހަކުކޮޅުންވެސް އަރައިގަނެވިދާނެ ބާއެވެ؟\nއަހަރެންގެ ސިކުނޑީގައި އުފެދެމުންދިޔަ ސުވާލުތަކާއި ހިތަގައިވާ ހިޔާލުތަކުން އަހަރެންގެ ހިތަށް އުނދަގޫކުރަމުން ދިޔައެވެ. އޭގެ އަނެއްދުވަހު އަހަރެން ވަރަށް ހިތްވަރުކޮށްފައި އާއިލާގެ އެންމެން ކައިރީގައި އަހަރެންނާއި ޝާންއަކީ ދެކެރިއަރުން ކަމުގައި ބުނީމެވެ. އާއިލާގެ އެންމެންވެސް ވަގުތުން އަހަރުމެންގެ ކައިވެންޏާއި ދެކޮޅު ހެދިއެވެ. އެއީ އަހަރުމެންގެ މުސްތަގުބަލަށް ވިސްނާފައިކަން އަހަރެންނަށް އެނގެއެއެވެ. އެދުވަހު އަހަރެން ވަރަށް ވިސްނުމަށްފަހު ޝާންކައިރީގައި ދެމީހުން ވަކިވުމަށް ބޭނުންކަމުގައިބުނީމެވެ. ޝާންވެސް ވަރަށް ރޮއެފައި އެގޮތަށް އެއްބަސްވިއެވެ. އެދުވަހުގެ ފަހުން ދެމީހުންވެސް އެކަކު އަނެކަކަށް ގުޅައެއްނަހަދަމެވެ. ނަމަވެސް ކޮންމެ ދުވަހެއްވެސް ވެގެންދިޔައީ އަހަރެންނަށް އެތަކެއް ހިތާމައެއް އުފުލަންޖެހުނު ދުވަހަކަށެވެ. ޝާންއާއި އަހަރެން އެކުގައި ހޭދަކުރި ވަގުތުތައް ހަނދާންވާ ކޮންމެ ފަހަރަކު އަހަރެންގެ ހިތުގައި އަޅަމުންދިޔަވޭން ދިޔައީ އިތުރުވަމުންނެވެ.\nއެގޮތުތަށް ދުވަސްތައް ފާއިތުވަމުންގޮސް އަހަރުމެން ކައިވެނިކުރަން ހަމަޖެހިފައި އޮތްދުވަސްވެސް ޖެހިއްޖެއެވެ. ޝާން މަތިންކިތަންމެ ހަނދާންވިނަމަވެސް އަހަރެން ކެތްކުރީމެވެ.\nއަހަރެންގެ ހިތުގައި އުފެދިފައިވާ ފާރުގަނޑަށް އިތުރު ވޭނެއް ލިބިގެންދިޔައީ އެދުވަހު އަހަރެންގެ ފޯނަށްއައި މެސެޖަކުންނެވެ. ޝާން އެދުވަހު ކައިވެނި ކުރާވާހަކައެވެ. އެދުވަހު އަހަރެން ވަރަށް ރުއީމެވެ. އަހަރެންގެ ބަދުނަސީބުކަމާއި ދޭތެރޭގައި ވިސްނުމުން އަމިއްލަނަފްސު ދެކެވެސް ފޫހިވާންފެށިއެވެ. ނަމަވެސް އަހަރެންނަށް އިތުރުގޮތެއް ނެތްކަން އެނގުމުން އަމިއްލަ ހިތަށް ވިސްނައިދިނީ ލޮލުން ކަރުނައަޅަމުންނެވެ.\n“މަންމާ…” އަހަރެން މާޒީގެ ހިޔާލުތަކަށް ގެއްލިފައި އިންދާ އެހިޔާލުތަކުން ދުރުކޮށްލީ ވަރަށް ކައިރިން ކުޑަކުއްޖަކު ބާރަށް މަންމާއޭ ކިޔައި ހަޅޭއްލަވައިގަތް އަޑަށެވެ. އޭރު އެކުއްޖާ އޮތީ އަހަރެންނާއި ދާދިކައިރިއަށް ވެއްޓިފައެވެ. ފެންނަފެނުމަށް ހަތަރުވަރަކަށް އަހަރުގެ އެލޯބި ލޯބި އަންހެންކުއްޖާގެ މޫނުމަތިން އޭނާއަށް ވަރަށްބޮޑަށް ތަދުވެފައިވާކަން އެނގުނެވެ. އަހަރެންގޮސް އޭނާ އުރާލީމެވެ. އަދި އެމައުސޫމު ތުއްތުކުއްޖާގެ ކޮލަށް ދޮނެއް ދެމުން ގަޔާލައި ބޮނޑިކޮށްލީމެވެ. އޭރުވެސް އޭނައަށް ރޮވެނީއެވެ.\n“ޒޭބާ… ދަރިފުޅާ.. އަވަހަށް އާދޭ މަންމަ ކާރިއަށް.. ދޫނި ވެއްޓުނީދޯ. އެއި ކަމެއްނޫނޭ… އަވަހަށް ހުއްޓާލާ…” އަހަރެންނާ އެއްފުރައެއްގެ އަންހެނަކު އައިސް އަހަރެންނާއި ދިމާލަށް ހީލަމުން އެކުޑަކުއްޖާ އަހަރެންގެ އަތުން ނެގިއެވެ.\n“ޒޭބާ… ” އަހަރެންނަށް މަޑުމަޑުން އެމައުސޫމު ކުއްޖާގެ ކޮލުގައި ފިރުމާލަމުން ކިޔާލެވުނެވެ.\n“އާނ… މީ ޒޭބާ…އައިޝަތު ޒޭބާ ޝާން… ދޯ ދޫނީ..”\nއެއަންހެންމީހާ އެކުޑަކުޑަ ޒޭބާ އަހަރެންނަށް ތަޢާރަފް ކޮށްދިނެވެ. އަހަރެންގެ ދެލޯބޮޑުވެގެންދިޔައެވެ. “އަހަރެންނަށްވެސް…” އެހިސާބަށް ބުނެވުނުތަނާ ތަންކޮޅެއް ދުރުން ހިނގާފައި އައި ޝާންފެނިގެން ކުޑަކުޑަ ޒޭބާ އޭނާގެ މަންމަގެ އަތުން ދޫވެގަނެގެން ގޮސް ޝާންގެ ގައިގައި އޮޅުލައިގަތެވެ. ޝާން ޒޭބާ އުރާލައިގެން އައިސް އަހަރެމެންގެ ކުރިމައްޗަށް ހުއްޓުނެވެ. އެވަގުތު އެ އަންހެންމީހާ ޝާންގެ އަތުގައި ހިފައި ގަޔާއި ކައިރިކޮށްލަމުން އަހަރެންނަށް ޝާން ތައާރަފްކޮށްދިނެވެ. ޝާން ގަސްދުގައި އަހަރެން ނުދަންނަ ކަމަށް ހެދީ މަސްލަހަތަށް ވިސްނާފައިކަން އަހަރެންނަށް އެނގުނެވެ. އަހަރެންގެ ދެލޯ ފެންކަޅިވިއެވެ. ނަމަވެސް ހިތްވަރުކޮށްފައި ކަރުނަތަށް ހިފެހެއްޓޭތޯ އަހަރެން މަސައްކަތްކުރީމެވެ. އަދި ދަނީ ކަމުގައި ބުނެ އަވަސް އަވަހަށް ފަސްއެނބުރި ހިނގައިގަތީ ޝާންގެ ކުރިމަތީގައި އެންމެ ސިކުންތެއްވެސް ކެތްކުރުމަކީ އަހަރެންގެ ހިތަށްދެވޭ އަނިޔާއަކަށް ވާނެތީއެވެ.\n“ޒޭބާ…” ލޮލުން ވެއްޓުނު ކަރުނަތިކި އަތުގެ ނުފުށުން ފޮހެލަމުން އަހަރެންނަށް ހިތާއިހިތުން ކިޔާލެވުނެވެ. އަހަރެންގެ ނަސީބުގައި ޝާންގެނަން ލިޔެވިފައި ނެތެއްކަމަކު ޝާން މުޅިއުމިރަށްވެސް އަހަރެންގެ މަތިން ހަންދާންވާނެ ކަމުގެ ހިތްހަމަޖެހުމާއެކު ދެލޯމަރާލިމެވެ.\nބާރަށް ހިނގާފައިގޮސް އާޓިފިޝަލްބީޗްގައި ހުންނަ ސްޓޭޖާއިހަމައަށް ދެވުނުތަނާ އެތާނގައި ތިބި ކުދިބަޔަކު ޖަހަމުންދިޔަ ލަވައިގެ އަޑު އަހަރެންގެ ކަންފަތުގައި ޖެހުނެވެ.\nބާކީވުމުން ހިތް ލޯބީގެދުނިޔޭން، ކަރުނުން ދެލޯވީ ފޯވެފާ…\nޝަކުވާ މިނަފްސާ ކޮށްކޮށް ހުރީމޭ، ވޭނާއުދާހުން ފޯވެފާ….\nއިންތިޒާރު ކުރަނީ ލޯބިވާތީ، ރޮއިރޮއި ހުރީމޭ ކެތްނުވާތީ…\nކަންފަތުގައި ޖެހުނު ލަވައިގެ އަޑަށް ކުޑަކޮށްހުއްޓުން އެރިނަމަވެސް ފަސްއެނބުރި ބަލާލުމެއްނެތި ކުރިއަށް ހިނގައިގަތީ މަޒީގެ ހިތިހަނދާންތަކުން މިންޖުވުމަށް އަޒުމް ުކަނޑައަޅައިގެންނެވެ.\nHei all readers ? Here is the 1st story of mine. I hope u all will like this story. And also if there is any mistake plx help me to cortect it. I will appreciate all of your help. Thankew ?\nTouching story eii\nThankew raoona ?\nalhe… vvvvv try kurin nuroe veythw… but nuiindhevunu..hehehe vvvvvvvv reethiii story ehh..baaky vumun hiyy… lwbyge dhuniyeyn.. karunu. dhelw v fwvefaa.. ????? vvv touching story eh…., blackrose ge long story eh v avahah kiyaakan libeynekamah umydhu kuran… all the bst.. ????❤❤\nAlhey.. aslutha? Hehe\nInsha allaah long story eh varah avahah liyan fashaanan. Thankew for the swyt comment girl ?\nOoh t kahala story in sad weyy\nHyvanyy my lyf henn?\nAlhey raa ???\nSo sad.. Mikan dhimaavi kuhjaa haadha dheravaane ey…ekuhjaa vaane dhera hitah araafa Rovihje hama…?? Varah touching story eh..\nYeah jiji.. ekujjaa varah varah dheravi. V v rui ?? But now she is also married. ?\nmasha allah this story is beautiful…n really v touching ☺\nThanx ken? ?\nThy natha ahves thajuribaa kuran jehunu kameh ekam miadhu nathaage life varah happy edhuvahu nathaves ekuuhjaya marry kurevun nama miadh ulhean jeheyne haal ihsaas kohlyma varah dheravey. .\nAlhey… aslutha?? ?? but m glad to know that u r happy now ?\nThankew my dear ?\nv nice. keep it up.\nTahnx Aamiiiii ?\nV rythi story eh ..v dhera vehje??\nThanx Appy ?


ރައީސް ޔާމީން އިތުރުފުޅުހެއްދެވި ކަމަށް ބައެއް މީޑިޔާއިން ފަތުރާ ޚަބަރު ވަކީލުން ދޮގުކޮށްފި\nޙުސައިން އަފްޝަން 11 ޖުލައި 2020 15:17\nރައީސް ޔާމީންގެ ވަކީލުން ނޫސްވެރިންނާ ބައްދަލުކުރައްވަނީ\nހައިކޯޓުގައި އޮތް ރައީސް ޔާމީން ޢަބްދުﷲގެ އިސްތިއުނާފު ޝަރީޢަތުގައި އެމަނިކުފާނު އިތުރުފުޅުހެއްދެވި ކަމަށް ދޭހަވާ ގޮތަށް ބައެއް މީޑިޔާތަކުން ގެންސީފައިވާ ޚަބަރުތަކަކީ ދޮގެއް ކަމުގައި އެމަނިކުފާނުގެ ޤާނޫނީ ވަކީލުންގެ ޓީމުން ބުނެފިއެވެ.\nރައީސް ޔާމީނުގެ ވަކީލުންގެ ފަރާތުން މިއަދު ނެރުނު ބަޔާނެއްގައި ބުނެފައިވަނީ ރައީސް ޔާމީން ކޯޓުގައި ވޮޑަމުއްލާ ރަށް ދީފައިވަނީ ކުރީގެ ނައިބުރައީސް އަޙްމަދު އަދީބުގެ ގާތް ދެ އެކުވެރިންނަށް ކަމުގއި ވިދާޅުވި ވިދާޅުވުމުން، އެމަނިކުފާނަށް ވޮޑަމުއްލާގެ ވާހަކަ އެނގިވަޑައިގަތީ ކުރިމިނަލް ކޯޓުގައި ކުރިއަށް ދިޔަ ޝަރީޢަތުގައި ކަމަށް ވިދާޅުވި ވިދާޅުވުމަކީ އިތުރުފުޅެއްކަން ދޭހަވާ ގޮތަށް ބައެއް މީޑިޔާތަކުން ރިޕޯޓުކޮށްފައިވާ ކަމަށް ރައީސް ޔާމީނުގެ ވަކީލުންގެ ޓީމުގެ ބަޔާނުގައި ބުނެފައިވެއެވެ.\nރައީސް ޔާމީނުގެ ވަކީލުން ވިދާޅުވެފައިވަނީ ވޮޑަމުއްލާއާ ގުޅޭ ގޮތުން ތަހުގީގުގައި ސުވާލުކޮށްފައިނުވާ ކަމަށެވެ. އަދި ތަހުގީގު ނިންމައި ރައީސް ޔާމީނުގެ މައްޗަށް ކުރިމިނަލް ކޯޓުގައި ދައުވާ އުފުލިއިރުވެސް ވޮޑަމުއްލާގެ އެއްވެސް ވާހަކައެއް ދައުލަތުން ފާހަގަކޮށްފައި ނުވާ ކަމުގައި ވަކީލުން ފާހަގަކުރެއްވިއެވެ. އަދި ވޮޑަމުއްލާ އަދީބުގެ ގާތް އެކުވެރިންތަކަކަށް ކުއްޔަށް ދީފައިވާ ކަމުގައި ރައީސް ޔާމީން ވިދާޅުވީ ޤާނޫނީ ޓީމުން ހޯދި ހޯދުމުން ލިބުނު މައުލޫމާތެއް އެމަނިކުފާނާ ހިއްސާކުރުމުން ކަމުގައިވެސް އެބަޔާނުގައި ބުނެފައިވެއެވެ.\nހަމައެހެންމެ ވޮޑަމުއްލާ ވަކި ބަޔަކަށް ކުއްޔަށް ދިނުމަށް ބޭނުންވެގެން ރައީސް ޔާމީން އަރިހުގައި އަދީބު ވިދާޅުވިކަމަށް ނުވަތަ އެދިވަޑައިގެންނެވިކަމަށް ހައިކޯޓުގެ ޝަރީޢަތުގައި ރައީސް ޔާމީން ވިދާޅުނުވާ ކަމަށްވެސް އެބަޔާނުގައި ބުނެފައިވެއެވެ. އަދި ރައީސް ޔާމީން ހައިކޯޓުގައި އިތުރުފުޅެއް ނުހައްދަވާ ކަމުގައިވެސް އެބަޔާނުގައި ފާހަގަކޮށްފައިވެއެވެ.\nރައީސް ޔާމީނުގެ ވަކީލުންގެ ފަރާތުން ނެރުނު ބަޔާނުގައި އިތުރަށް ފާހަގަކޮށްފައިވާ ގޮތުގައި ޚަބަރު ގެނެސްދިނުމުގައި ތެދު މައުލޫމާތު ގެނެސްދިނުމަކީ ޤާނޫނީ ގޮތުން ބްރޯޑްކާސްޓަރުންގެ ޒިންމާއެކެވެ. އަދި ޚަބަރެއް ގެނެސްދިނުމުގެ ކުރިން ޚަބަރުގެ ތެދު ދޮގު ބެލުމަށް އޮތުމާއެކު، ދައުލަތުގެ މީޑިޔާއިން ރައީސް ޔާމީނާމެދު ނުބައި ތަސައްވުރެއް އުފެދޭ ގޮތަށް ރިޕޯޓުކުރުމަކީ ހިތާމަކުރާ ކަމެއް ކަމުގައިވެސް އެބަޔާނުގައި ބުނެފައިވެއެވެ.\nރައީސްޔާމީން ވަކީލުން ދޮގު ޚަބަރު ޕީއެސްއެމް\nJuly 28, 2020 19:21:27\nރައީސް ޔާމީނުގެ ވަކީލުންނާ ބައްދަލުވާ ގޮތް ހަމަޖައްސަވައިދެއްވާ: ޑރ.ޝަހީމް\nJuly 08, 2020 16:57:01\nއެމްއެމްޕީއާރުސީ މައްސަލައާ ގުޅިގެން ޕީޖީ ޝަމީމު ތަނާޒަލުވާންޖެހޭ: ޑރ.ޖަމީލު


Nazim Aai Adheeb Minivan Kuran Falaah Govaalaifi - Vaguthu\nނާޒިމް އާއި އަދީބު މިނިވަންކުރަން ފަލާހު ގޮވާލައިފި\n9 މަސް ކުރިން ( ނޮވެމްބަރު 3, 2018 )\nޖަލަށްލާފައިވާ ކުރީގެ ޑިފެންސް މިނިސްޓަރު ކާނަލް މުހައްމަދު ނާޒިމް އާއި ކުރީގެ ނައިބު ރައީސް އަހުމަދު އަދީބު މިނިވަންކުރަން އިނގުރައިދޫ ދާއިރާގެ މެމްބަރު އިބްރާހިމް ފަލާހު ގޮވާލައިފިއެވެ.\nމިއަދު ފަލާހް ކުރި ޓްވީޓެއްގައި ވިދާޅުވީ ކާނަލް ނާޒިމަކީ އެންމެ ފުރަތަމަ އިންސާފުލިބި މިނިވަންވާން ޖެހޭ ބޭފުޅާ ކަމަށާއި އެކަން ކަމާބެހޭ ފަރާތްތަކުން އަވަސް ކުރަން ޖެހޭ ކަމަށެވެ.\nKaanal nazim akee ehme furathama insaaf libi mininvan vaan jehey beyfulaakan yageen mikan kamaabeyhey faraiy thakun avas kohdhinumah govaalan\n— Ibrahim Falah (@IbrahimFalahR) November 3, 2018\nފަލާހް ކުރި އިތުރު ޓްވީޓެއްގައި ވަނީ އަދީބަށް ހަމަހަމަ ކަމާއެކު އިންސާފު ލިބި މިނިވަން ކުރުމަށް ކަމާބެހޭ ފަރާތްތަކަށް ގޮވާލާފައެވެ.\nVP ahmed adheeb ah hama hama kamai eku inshaaf libi minivan kurumah kamaa behey faraiythakah govaalan.@VaguthuOnline @avasmv\n— Ibrahim Falah (@IbrahimFalahR) November 2, 2018\nރިޔާސީ އިންތިހާބުން ރައީސް ޔާމީނަށް ނާކާމިޔާބީއާ ކުރިމަތިލާން ޖެހިވަޑައިގެންނެވުމާ އެކު ރައްޔިތުންގެ މަޖިލީހުގެ ޕީޕީއެމްގެ މެމްބަރުންގެ ރާގު ވަނީ ބަދަލުވާން ފަށާފައެވެ. އެގޮތުން ޕީޕީއެމްގެ އިތުރުން މެމްބަރުންތަކެއް މިއަދު ވަނީ އަދީބަށް ބޭސްފަރުވާގެ ފުރުސަތު ފަހިކޮށްދިނުމަށް ވެސް ގޮވާލާފައެވެ.\nކޮރަޕްޝަންގެ ތަފާތު އެކި މައްސަލަތަކާއި ގުޅިގެން އަދީބުގެ މައްޗަށް މިހާތަނަށް ވަނީ 33 އަހަރުގެ ޖަލު ހުކުމެއް އިއްވާފައެވެ. އަދީބުގެ ސިއްހީ ހާލަތު ގޯސްވުމާ ގުޅިގެން އޭނާ ރާއްޖެ އިން ބޭރަށް ފޮނުވައިދިނުމަށް އަދީބުގެ އާއިލާ އިން މީގެކުރިން ވަނީ ސަރުކާރުގައި އެދިފައެވެ. ނަމަވެސް ސަރުކާރުން ވަނީ އަދީބަށް ރާއްޖެ އިން ބޭރަށް ދެވޭނީ ދައުލަތުން ނެގި ފައިސާ އަނބުރާ ދެއްކުމުން ކަމަށް ބުނެފައެވެ.\nނޮވެމްބަރު 3, 2018 20:22\nދެފައިގަ ހިފާފަ މިބުނީ ކަލޯ ފަލާހޫ ކަލޯ އަގަ މަޑުން ލައިގެން ހުރެބަލަ. ކޮން ބަލާވެރިކަމެއް ކަލޯޔަކަ. ކަލޯތީ ނިކަން ރީތިކޮށް ހަރާމްފައިސާއިން ބައިއަޅައިގެން ހުރި ސޮރެކޭ. ކަލޯޔާވެސް އެބަ ދިމަކުރޭ ދިވެހި ހަވަރު. ތައްޔާރުވެގެން ހުރޭ. މީ ވަރަށް ވާހަކަޔޭ ކިޔާފަ އަގައި ފޮނު އަރުވާނީކީއެއްނޫން. މިކަން ކުރާނަން. މާލޭގެ ހަ އަވަށުގަ ގަން ހިންގުވާނަން ތިޔަ ހުރިހާ ސޮރުން.\nނޮވެމްބަރު 4, 2018 07:45\nއަސްލު ފަލާހު އެކިޔަނީ ރަގަނޅު އެއްޗެއް!! ކާނަލް ނާޒިމާ އަދީބުވެސް ދޫކޮށް މިނިވަންކުރަންޖެހޭ!! ދެން ތިބިއްޔާ ތިބި ބަޔަކުވެސް މިނިވަންކުރަން ޖެހޭ!! ވަކިން ޚާއްސަކޮށް ރައިސް ޔާމީންގެ ސަރުކާރުގައި އެކި ކުށްކޮށްގެން ގަވާއިދާއި ގާނޫނީ ހަމަތަކުގެތެރެއިން ޖަލަށްލާފައިވާ ހަމަ އެންމެންނދޫކޮށް ޖަލު ހުސްކުރަންވީ!! ވަކި ކާނަލް ނާޒިމާ އަދީބު ދޫނުކޮށް ބައިތިއްބާކަށް ނުޖެހޭ!! އެމީހުންވެސް ކުރީ ކުށް!! މައުމޫނުވެސް ކުރީ ކުށް!! ނަޝީދުވެސް ކުރީ ކުށް!! ޢިމްރާނުވެސް ކުރީ ކުށް!! އަދި ގާސިމްވެސް ކުރީ ކުށް!! މަޖްލީހުގެ ބައެއް މެމްބަރުންވެސް ކުރީ ކުށް!! މިރާއްޖޭގެ ގާނޫނުތަކުގެ ދަށުން މިމިހުނަށް އަދަބު ލިބިފައިވަނީ!! މިއެންމެން ފަޓާސް ބަރިއެއްހެން ހަފްތާއެއްތެރޭ ހުދު މާވަހަރަށް ހަދާފަ މަގުމައްޗަށް އަނެއްކާވެސް ޗަރުކޭސް ކުޅެން ދޫކޮށްލި ގޮތަށް ކާނަލް ނާޒިމާ އަދީބުވެސް މިނިވަން ކުރަންޖެހޭ!! ދެން ބިރުވެތިވާ މީހާގެ ނަމުގައި ކޮމެންޓްކުރި ފަރާތަށް ބުނެލަން އޮތީ އެއްކަމެއްވެސް ނުކުރެވޭނެ!! ގަދަބަސް ނުބުނޭ!! މިރާއްޖޭގެ ގާނޫނުތަކަކީ އެބަޔަކު ބޭނެންވާއިރަކު ބޭނުންވާ ގޮތަކަށް އޮޅާލެވޭ އެއްޗެއް!! ގަން ހިންގަންޖެހޭ މީހުން ޙަގީގަތުގައި ރާއްޖެއިން ބޭރުގައި ފިލައިގެން ތިބެފަ އިހައްދުވަހު އެއައީ!! މިރާއްޖޭގައި ކޮރަޕްޝަންވެސް ހިންގަންވީ!! ފަނޑިޔާރުން ވަގަށްވެސް ނަގަނީ!! ވާކަމެއް ނެތް!! މިކަންކަން ކުރާ މީހުންނަކީ ހީރޯއިންނަށް ފަހުން މިބަދަލުވަނީ!! ދެންކޮން ބިރެއް!! ކޮންޖެހިލުމެއް!! ހުރިހާ މުައައްސަސާއަކަށް އޮތީ ކޮރަޕްޝަންވަދެފަ!! ސްޕްރީމް ކޯޓު ރައްޔިތުންގެ މަޖްލިސް ނެތް ތަފާތެއް!! ވައްﷲ އަޢުލަމް!!\nނޮވެމްބަރު 3, 2018 20:28\nބުރޯ އަދިކިރިޔާތަ؟ ނުވަތަ ަމިއްލައަށް މޮޔވެ ދީވާނާވެ އާށޯހު ވީތަ؟\nނޮވެމްބަރު 3, 2018 20:39\nހުސް ދެފުއްކެހެރިން އަވަހޭ މިއާލާތުން ރާގު ބަދަލު ވާލެއްވެސް\nނޮވެމްބަރު 3, 2018 20:43\nތިއުޅެނީ ގައުމު ހަލާކުގެ ތެރެއަަށް ވައްޓާލަން. ތިއީ ދޫކުރާ ވަރުގެ މީހުނެއް ނޫން.\nނޮވެމްބަރު 3, 2018 21:03\nބޭސްވަރުވާއަށްގޮސް މިވަގުތު ތާއްޖެއިން ބޭރުގައި ހުންނެވި އަހުމަދިނާޒިމުވެސް ދޫކޮށްލަން ފެނޭ\nނޮވެމްބަރު 3, 2018 21:17\nނޮވެމްބަރު 3, 2018 21:20\nޅާރި ކެއި މީހުން ފަޅާ އަރަނީ ދޯކާދިން މީހުން ގޯނިން ބޭރުވަނީ\nނޮވެމްބަރު 3, 2018 22:06\nމީނަވެސް ގޯއްޗެއް ގަތޭދޯ މިދިޔަ އަހަރު!\nނޮވެމްބަރު 4, 2018 01:35\nޕީޕީއެމްގެ މިގޮވެލިތައް ގޮވާ އެމްޕީ މެމްބަރުންނަކީ ހައްތާވެސް އަދީބުބޮލަށް ފައިސާތަކެއް އޮހުނު ދުވަސްވަރު އަދީބު އެމީހުންބޮލަށް ފައިސާ އޮއްސާފައިވާ މެމްބަރުންނެވެ، އެއީ އޭނަގެ އުމުރު ނާއިބުރައީސަކަށް ކުރިމަތިލެވޭ އުމުރުކަމަށް މަޖިލީހުން ފާސްކުރަން ވޯޓުހޯދުމަށް އަދި ނާއިބުރައީސަކަށް ހޮވަން ވޯޓުހޯދުމަށާއި އެވެ.، ވީމާ މިމީހުންނަށް މަޖުބޫރުވާނެ އޭނަ ޖަލުން ސަލާމަތްކުރުމަށް އަޑުއުފުލަންވެސް، އަދީބު ދިން ފައިސާގަޑުން ކޮއްމެ މެމްބަރަކަށް ބޭރުގައުމުތަކުންނާއި މާލެއާއި ހުޅުމާލެއިން ބިންތަކާއި ރޯހައުސްއާއި ފުލެޓްތައް ގަނެފައިވަނީ\nނޮވެމްބަރު 4, 2018 07:55\nސިޔާސީ މާނަ ކުރާނަމަ ދެނާޒިމާއި އަދީބުވެސް މިނިވަން ކުރަންޖެހޭނެ.\nނޮވެމްބަރު 4, 2018 08:07\nރައީސް ޔާމީން އިންތިޚާބުން ބަލިވުމުގެ އެންމެބޮޑު ސަބަބަކީ ޔާމީނާއެކުތިބި މީހުންގެ އިޚްލާޞްތެރިކަމެއް ނެތުމެވެ. މިއަދު އެ ފެނުނީ އިޚްލާޞްތެރިކަންނެތުމުގެ ނަތީޖާއެވެ. އެމްޑީޕީ 2013 ގައި އިންތިޚާބުންބަލިވިޔަސް އަންނިގެ ގާތްމީހުން ދެފުށަށްޖެހޭތަނެއް ނުފެނުނެވެ. މަޖިލިހުގެ މެބަރުންނާ އެމްޑީޕީގެ ވެރިން ތިބިގޮތަށް އިޚްލާޞްތެރިކަމާއެކުތިބެ ހިއްވަރުކުރިއެވެ. މިއަދު އެ ފެނުނީ އެ އިޚްލާޞްތެރިކަމުގެ ނަތީޖާއެވެ. އަދީބަކީ ބޮޑުވެގެންވާ ނުރައްކާތެރި މުޖުރިމެއްކަން އަޅެފަހެ މީނަވެސް މިއަދު ހަނދާންނެތުނީހެއްޔެވެ؟


SunOnline: Kulhunu4match in ves molhuve Da Grande evvanaigai hamajehilaifi\nކުޅުނު ހަތަރު މެޗުން ވެސް މޮޅުވެ ދަ ގްރާންޑޭ އެއްވަނާގައި ހަމަޖެހިލައިފި\nޢަބްދުﷲ އައިމަން 01 Jul 2019, 10:23\nދަ ގްރާންޑޭއާއި ޔުނައިޓެޑް ވިކްޓަރީ ބައްދަލު ކުރި މެޗުގެ ތެރެއިން --- ފޮޓޯ/ދިވެހި ޕްރިމިއާ ލީގު\nމި އަހަރުގެ ސީޒަނަށް މުޅިން އަލަށް ކޮލިފައިވި ދަ ގްރާންޑޭއިން އިއްޔެ ކުޅުނު މެޗުން ވެެސް މޮޅުވެ ލީގުގެ އެއްވަނާގައި ހަމަޖެހިލައިފި އެވެ.\nދިވެހި ޕްރިމިއާ ލީގުގައި އިއްޔެ ހަވީރު ކުޅުނު މެޗުގައި ޔުނައިޓެޑް ވިކްޓަރީގެ މައްޗަށް ދަ ގްރާންޑޭއިން ކުރި ހޯދީ 0-3ގެ ނަތީޖާއަކުންނެވެ. މިހާތަނަށް ދަ ގްރާންޑޭ ކުޅުނު ހަތަރު މެޗުން ވެސް އެ ޓީމު މޮޅުވެފައިވާ އިރު މިވަގުތު އެ ޓީމު ތާވަލުގެ އެއްވަނާގައި އޮތީ 12 ޕޮއިންޓާ އެކު އެވެ. އެ މެޗުން ބަލިވި ޔުނައިޓެޑް ވިކްޓަރީއަށް މިހާތަނަށް ލިބިފައި ވަނީ ތިން ޕޮއިންޓެވެ.\nދެވަނަ ޑިވިޝަނުގެ ޗެމްޕިއަންގެ ގޮތުގައި ފުރަތަމަ ޑިވިޝަނަށް ކޮލިފައިވި ދަ ގްރާންޑޭއިން ސީޒަނަށް ރަނގަޅު ތައްޔާރީތަކެއް ވެފައިވާ އިރު އެ ޓީމުން އަންނަނީ ޖެހުނު ކޮންމެ ޓީމަކާ ވެސް ވަރުގަދައަށް ކުރިމަތިލައި ކާމިޔާބު ހޯދަމުންނެވެ. ލީގުގެ އެންމެ ގަދަފަދަ ޓީމުތަކުގެ ގޮތުގައި ފާހަގަވެފައި އޮތް މާޒިޔާ އާއި ޓީސީއާއި އީގަލްސްގެ އިތުރުން ގްރީން ސްޓްރީޓުގެ މެޗުތައް ކުރިއަށް އޮތް ނަމަވެސް ދަ ގްރާންޑޭގެ ކުޅުންތެރިން ތިބީ ކޮންފިޑެންސާ އެކު ކަމަށް އެ ޓީމުގެ ކޯޗު އިސްމާއިލް މަހަފޫޒް (އިންމަ) ވަނީ ބުނެފަ އެވެ.\nދަ ގްރާންޑޭއިން ރޭގެ މެޗު ވަރުގަދައަށް ފެށި އިރު އެ ޓީމުން ދިޔައީ މެޗުގެ އެންމެ ކުރީ ކޮޅުން ފެށިގެން ވެސް ޔޫވީގެ ގޯލަށް ނުރައްކާ ކުރަމުންނެވެ. އެގޮތުން ދަ ގްރާންޑޭއިން މެޗުގައި ޖެހި ފުރަތަމަ ގޯލު އެ ޓީމުގެ މިޑްފީލްޑަރު ޔަސްފާދު ހަބީބު (މުލަކޭ) ވަނީ ފުރަތަމަ ހާފުގެ 28 ވަނަ މިނަޓުގެ ތެރޭގައި ޖަހައިފަ އެވެ. މި ގޯލަކީ ޔޫވީގެ ގޯލް ކީޕަރު ތޮލާލް ހަސަން (ތޮލާ) އަށް ހެދުނު ގޯހަކުން ވަތް ގޯލެކެވެ.\nދަ ގްރާންޑޭއަށް ފުރަތަމަ ހާފު ނިމުމުގެ ކުރިން، އަހުމަދު ހަސަން (އައްމަޑޭ) ވަނީ އިތުރު ގޯލެއް ޖަހައި ލީޑު ފުޅާ ކޮށްދީފަ އެވެ.\nދެވަނަ ހާފުގައި ޔޫވީގެ ކުޅުން ރަނގަޅުކޮށް ދަ ގްރާންޑޭގެ ގޯލަށް ނުރައްކާ ކުރަމުން ދިޔަ އެވެ. އެގޮތުން އެ ޓީމުގެ ބިދޭސީ ފޯވާޑް ސިލިޗް ވަނީ ގޯލެއް ވެސް ޖަހައިފަ އެވެ. ނަމަވެސް އެ ގޯލަކީ އޮފްސައިޑް ގޯލެއް ކަމަށް ރެފްރީ ވަނީ ނިންމާފަ އެވެ.\nޔުނައިޓެޑް ވިކްޓަރީއިން މެޗުގެ ތެރެއަށް ވަދެ ހިތްވަރާ އެކު ކުޅެމުން ދިޔަ ވަގުތު އެ ޓީމުގެ އުންމީދުތައް ފުނޑު ފުނޑު ވެގެން ދިޔައީ ދަ ގްރާންޑޭގެ ތިންވަނަ ގޯލާ އެކު އެވެ. އެ ގޯލު އެ ޓީމަށް ޖަހައިދިނީ އެ މެޗުގައި މޮޅު ކުޅުމެއް ދެއްކި މުހައްމަދު ނިޒާމް އެވެ.\nލީގުގައި ދެން ދަ ގްރާންޑޭ ކުޅޭ މެޗުގައި ނުކުންނާނީ އަންނަ ބުރާސްފަތި ދުވަހުގެރޭ ގްރީން ސްޓްރީޓްސްއާ ދެކޮޅަށެވެ.


18 aharu kurin Ronaldo ah Juventus ge deal eh | Mihaaru\nރެއާލްގެ މެޗެއްގެ ތެރެއިން ރޮނާލްޑޯ.-- ފޮޓޯ: އޭއެފްޕީ\n25 ފެބުރުއަރީ 2020 - 09:35\nސްޕޯޓިން ލިޒްބަން އަށް 2002 ވަނަ އަހަރު ރޮނާލްޑޯ ކުޅުނުއިރު، އޭރު އެ ޓީމަށް ކުޅެމުންދިޔަ ޕޯޗުގަލްގެ ރިކާޑޯ ކުއަރެސްމާ އަށް ފާރަލުމުގެ ގޮތުން ޑި މާރްޒިއޯ ލިސްބަން އަށް ދިޔަ އެވެ. އޭނާގެ މި ދަތުރަކީ ޔުވެންޓަސްގެ ކުރީގެ ޑިރެކްޓަރު ލޫޝިއާނޯ މޮގީގެ އެދުމުގެ މަތިން ޑި މާރްޒިއޯ ކުރި ދަތުރެކެވެ. އެކަމަކު މި ދަތުރުގައި އޭނާ ލޮލުގައި އަޅައިގަތީ ރޮނާލްޑޯ އެވެ. ޑި މާރްޒިއޯ ވަގުތުން ޔުވެންޓަސް އަށް އެންގީ ރޮނާލްޑޯ ގަތުމަށެވެ.\nއެކަމަކު ޔުވެންޓަސް އިން އޭރު ހުށަހެޅި ޑީލު ކުރިއަށްނުދިޔައީ ޗިލީގެ ކުރީގެ ކުޅުންތެރިޔާ މާސެލޯ ސަލާސްގެ ސަބަބުންނެވެ. އޭރު ޔުވެންޓަސް އަށް ކުޅެމުންދިޔަ ސަލާސް އާއި ރޮނާލްޑޯ ބަދަލުކުރަން ދެ ކްލަބުން އެއްބަސްވި ނަމަވެސް އެ ޑީލް ކުރިއަށްނުދިޔަ އެވެ.\n"ރޮނާލްޑޯ އޭރު ސްޕޯޓިން އަށް ކުޅުނީ ތިން ވަރަކަށް މެޗު. އަހަންނަށް އޭރު ވެސް ޔަގީންކަން އޮތް ރޮނާލްޑޯ ދުނިޔޭގެ އެންމެ މޮޅު އެއް ކުޅުންތެރިޔާ އަށް ވާނެކަމުގެ. އަހަރެން ލޫޝިއާނޯ އަށް އެންގިން މި ޑީލް ކުރިއަށްގެންދަން. ޔުވެންޓަސް އިން ރޮނާލްޑޯގެ މެޑިކަލް ވެސް ތައްޔާރުކޮށްފައި ވަނިކޮށް ސަލާސް މި ޑީލަށް ނޫނެކޭ ބުނުމުން ހުރިހާ ކަމެއް ނިމުނީ،" ކުރިން އިޓަލީގެ ގިނަ ކްލަބްތަކެއްގައި މަސައްކަތްކުރި ޑި މާރްޒިއޯ ބުންޏެވެ.\nގިނަ ކްލަބްތަކެއް ފާރަލުން އަންނަނިކޮށް ރޮނާލްޑޯ ހޯދުމުގެ ރޭހުގައި އެ ފަހަރު ކުރިހޯދި މެންޗެސްޓާ ޔުނައިޓެޑުންނެވެ. ޔުނައިޓެޑުން 2003 ވަނަ އަހަރު ރޮނާލްޑޯ ގަތީ 12.3 މިލިއަން ޕައުންޑް ދައްކައިފަ އެވެ. އޭގެ ފަހުން 2009 ވަނަ އަހަރު ރެއާލް މެޑްރިޑަށް ބަދަލުވެ ގިނަ ރެކޯޑްތަކެއް ހަދައި ކާމިޔާބީތަކެއް ހޯދުމަށް ފަހު ޔުވެންޓަސް އަށް ބަދަލުވީ 2018 ވަނަ އަހަރު އެވެ. ޔުވެންޓަސް އިން ރޮނާލްޑޯގެ ސޮއި ހޯދި 100 މިލިއަން ޕައުންޑަށެވެ.\nމިދިޔަ ސީޒަނުގައި އިޓަލީ ލީގުގެ މޮޅު ކުޅުންތެރިޔާގެ މަގާމު ހޯދި ރޮނާލްޑޯ އަށް ޔުވެންޓަސްގައި ހުރެ ވެސް ދުނިޔޭގެ މޮޅު ކުޅުންތެރިޔާގެ މަގާމު ހޯދޭނެ ކަމަށް ޑި މާރްޒިއޯ ގަބޫލުކުރެ އެވެ.


Leynu boatthakah license dhinun huttaalee EU in inzaaru dhinumun | Mihaaru\nރާއްޖޭގެ ސަރަހައްދުގައި ލޭނު އަޅާ ބާވަތުގެ ބޯޓެއް ފަރަކަށް އަރާފައި. ލޭނު މަސްބޯޓްތަކަށް ލައިސަންސް ދިނުން މިހާުރ ވަނީ ހުއްޓާލާފައި. ފައިލް ފޮޓޯ/މިހާރު\nލޭނު ބޯޓުތައް ހުއްޓުވީ ގަވައިދާ ހިލާފުވާތީ އީޔޫން އިންޒާރު ދިނުމުން: ޒަހާ\n15 ޖުލައި 2019 - 12:12 30 comments\nލޭނު މަސްވެރިކަން ކުރަން ލައިސަންސް ދޫކޮށްފައިވާ ބޯޓްތަކުގެ ލައިސަންސް އާކޮށްދިނުން ހުއްޓާލާފައިވާ ކަމަށާއި އެކަން ކުރަން ޖެހުނީ އެ މަސްވެރިކަމުގައި ގަވައިދާ ހިލާފު އަމަލުތައް ގިނަވެ ޔޫރަޕިއަން ޔުނިއަން (އީޔޫ) އިން އިންޒާރު ދިނުމުން ކަމަށް ފިޝަރީޒް މިނިސްޓަރު ޒަހާ ވަހީދު މިއަދު ވިދާޅުވެއްޖެ އެވެ.\nރައްޔިތުންގެ މަޖިލީހުގެ ރައީސް މުހައްމަދު ނަޝީދުގެ ދައުވަތަކަށް މަޖިލީހުގެ މިއަދުގެ ޖަލްސާއަށް ވަޑައިގެން މެމްބަރުންނާ މުހާތަބުކުރައްވައި މިނިސްޓަރު ޒަހާ ވަހީދު ވިދާޅުވީ ލޭނު މަސްވެރިކަމުގެ ތެރޭގައި ހިނގާ ގަވައިދާ ހިލާފު ކަންތައްތައް ޔޫރަޕިއަން އީޔޫގެ ސަމާލުކަމަށް އައިސްފައިވާ ކަމަށެވެ. އެކަމާ ގުޅިގެން ރާއްޖޭގެ މަހަށް ޔޫރަޕް މާކެޓް ބަންދުކޮށްފާނެ ކަމުގެ އިންޒާރު ދީފައިވާ ކަމަށް މިނިސްޓަރު ވިދާޅުވި އެވެ.\nޒަހާ ވިދާޅުވި ގޮތުގައި ލޭނު މަސްވެރިކަމުގައި ހިނގާ ގަވައިދާ ހިލާފު ކަންތައްތައް ނުހުއްޓުވާ ނަމަ ރާއްޖޭގެ މަސްވެރިކަމުގެ ހުރިހާ އުފެއްދުންތަކެއް ވެސް ޔޫރަޕަށް އެެތެރެކުރުން މަނާކުރާނެ ކަމުގެ އިންޒާރު ދީފައިވާ ކަމަށެވެ.\nރާއްްޖެއަަށް ކުރިން އައި އީޔޫގެ ވަފުދަކާ އެކު މިނިސްޓަރުން ބޭއްވި ބައްދަލުވުމެއްގައި ޒަހާ ބައިވެރިވަޑައިގަންނަވަނީ\n"ލޭނު މަސްވެރިކަމުގައި ހިންގާ ގަވައިދާއި ގާނޫނާ ހިލާފު ހަރަކާތްތަކުގެ ސަބަބުން އެއްވެސް މަސްވެރިކަމެއް އިސްތިސްނާ ކުރުމެއް ނެތި ދިވެހިރާއްޖޭގެ މަހާއި މަހުގެ ބާވަތްތައް ވަގުތުން ވަގުތަށް ޔޫރަޕަށް އެތެރެކުރުން ހުއްޓާލަން ޖެހޭ މިންވަރަށް ލޭނު މަސްވެރިކަމުގެ މައްސަލަަތައް ހުރިކަމަށް އެ ފަރާތްތަކުން ފާހަގަކުރައްވާ،" އޭނާ ވިދާޅުވި އެވެ. މިއަދުގެ ޖަލްސާއަށް ފިޝަރީޒް މިނިސްޓަރު މިއަދުގެ ޖަލްސާއަށް ވަޑައިގަންނަވަން ނަޝީދު ދައުވަތު ދެއްވީ ލޭނު އަޅައިގެން ކުރާ ލޯބޮޑު ކަންނެލީގެ މަސްވެރިކަން ބޭރުގެ ބޯޓްތަކުން ކުރާ ކަމަށް ބުނެ، އެކަން ހުއްޓުވަން މަޖިލީހަށް ފަސް ގަރާރެއް ހުށަހަޅާފައި ވަނިކޮށެވެެ. އެ ގަރާރުތަކަށް މެމްބަރުން މިއަދު ގެންދަވަނީ ބަހުސް ކުރައްވަމުންނެވެ.\nމިނިސްޓަރު ވިދާޅުވީ މިހާރު އަމަލުކުރަމުން އަންނަ ގަވައިދުގެ ދަށުން ލޭނު މަސްވެރިކަމަށް ދޫކޮށްފައިވާ ލައިސަންސް އާ ނުކޮށްދޭން ނިންމީ ގަވައިދާ ހިލާފަށް ގިނަ ކަންތައްތަކެއް ކުރާތީ ކަމަށެވެ. ލޭނު މަސްވެރިކަމުގެ ނަފާ ދިވެހިންނަށް ލިބޭ ގޮތަށް އެ މަސައްކަތަށް އާ ގަވައިދެއް ހަދައި އެ މަސައްކަތް ކުރުމުގެ ފުރުސަތު އަލުން ހުޅުވާލުމަކީ ސަރުކާރުގެ އަމާޒެއް ކަަމަށް ވެސް ވިދާޅުވި އެވެ. މިނިސްޓަރު ވިދާޅުވި ގޮތުގައި މިހާރު އެކުލަވާލާފައިވާ މަސްވެެރިކަމާ ބެހޭ ގާނޫނުގެ ބިލަކީ ރާއްޖޭގެ މަސްވެރިންގެ ކަންބޮޑުވުންތަކަށް ރިއާޔަތްކޮށްގެން ފަރުމާކޮށްފައިވާ ބިލެކެވެ.\nލޭނު މަސްވެރިކަމުގެ ހަގީގީ ފައިދާ ދިވެހިންނަށް ނުކުރާ ސަބަބުތަކާ ބެހޭ ގޮތުން ވާހަކަ ދައްކަވަމުން މިނިސްޓަރު ވިދާޅުވީ އެބާވަތުގެ މަސްވެރިކަމުގައި މިހާރު ހަރަކާތްތެރިވާ އުޅަނދުތަކުގައި ތިބި މީހުންގެ 90 ޕަސެންޓަކީ ބިދޭސީން ކަމަށެވެ.\nލޭނު މަސްވެރިކަމުގައި މިހާރު ހިނގާ ކަމަށް ތުހުމަތު ކުރެވޭ ގަވައިދާ ހިލާފު ގިނަ ކަންތައްތަކެއް އޭނާ ފާހަގަކުރެއްވި އެވެ. އެގޮތުން އެއްބޯޓުން އަނެއް ބޯޓަށް މީހުންނާއި މަސް ބަދަލުކުރުން ފަދަ ކަންތައް އެ މަސްވެރިކަމުގައި ހަރަކާތްތެރިވާ ފަރާތްތަކުން ކުރާ ކަމަށް ވިދާޅުވި އެވެ. އެ އުޅަނދުތަކަށް ހުއްދަ ދީފައި ވަނީ ލޯބޮޑު ކަންނެލި ބާނަން ކަމަށް ވިޔަސް ދިވެހި މަސްވެރިން ވަދުނަނުގައި އާއްމުކޮށް ބާނާ އުޅޭ ރީނދޫ އުރަހަ ކަންނެލި ވެސް ލޭނު ބޯޓުތަކުން ގިނަ އަދަދަކަށް ބާނާ ކަމަށް އޭނާ ވިދާޅުވި އެވެ.\nލޭނު އަޅާ ބޯޓްތަކަށް މިހާރު ދޫކޮށްފައިވާ ލައިސަންސްތަކުގެ މުއްދަތު ހަމަވުމުން ލައިސަންސް އާ ނުކޮށްދޭނެ ކަން ފިޝަރިޒް މިނިސްޓްރީން އެންގުމުން އެ މަސްވެރިކަމުގައި ހަރަކާތްތެރިވި ބައެއް މީހުން ދަނީ ސޯޝަލް މީޑިއާގައި ކަންބޮޑުވުން ފާޅުކުރަމުންނެވެ. އެމީހުންގެ ޝަކުވާ އަކީ ހުއްދަ އާ ނުކޮށްދިނުމުން އެމީހުންގެ ވަޒީފާ ގެއްލުނު ކަމުގެ ޝަކުވާ އެވެ.\nއިތުރު ލިޔުންތައް މަސްވެރިކަން ލޭނު މަސްވެރިކަން ކަނޑުމަސް ޒަހާ ވަހީދު، ފިޝަރީޒް މިނިސްޓަރު


ޒުވާނުންގެ 'ކެބްއެމްވީ' އެޕްލިކޭޝަނާއެކު އިތުރަށް ޒުވާންވެއްޖެ\nޒުވާނުންގެ 'ކެބްއެމްވީ' އެޕްލިކޭޝަނާއެކު އިތުރަށް ޒުވާންވެއްޖެ!\n0 October 10th, 2020 - 3:23 PM\nޒުވާން ޑްރައިވަރުން ކެބް އެމްވީއަށް ޝައުގުވެރިވަނީ ސަބަބެއް ނެތިއެއް ނޫނެވެ. އެ ސެންޓަރަކީ ދިވެހިރާއްޖޭގައި ޓެކްސީގެ ހިދުމަތަށް އިންގިލާބީ ބަދަލުތަކެއް ގެނައި ސެންޓަރެކެވެ.\nބައެއް ފަހަރު 'ޑްރައިވަރުންގެ ނަމުގައި ޖަމިއްޔާ' ހަދައިގެން އުޅޭ ބޭފުޅުންނަށް ވެސް ނުވާފެންވަރުގެ ކަންކަން ކެބްއެމްވީން ހުރީ ކޮށްނިންމާލާފައެވެ.\nކެބް އެމްވީއަކީ ރާއްޖޭގައި ދެމުން ދިޔަ ޓެކްސީގެ ހިދުމަތަށް ބޮޑު އިންގިލާބެއް ގެނައި ބައެކެވެ.\nމިގޮތުން ޕްރައިވެޓް ކާރުތަކަށް ވެސް ޓެކްސީ ކުރުމުގެ ފުރުސަތު ހުޅުވާލަދިން ސެންޓަރަކީ ކެބްއެމްވީއެވެ.\nޓެކްސީ ޑްރައިވަރުންގެ އަގުވަޒަން ކުރުމުގެ ގޮތުން ދިވެހި ތާރީހުގައި ވެސް ހިންގި ހަމައެކަނި ފާހަގަކޮށްލެވޭ ޓެކްސީ ޑްރައިވަރުން ހޮވުމުގެ އޮންލައިން މުބާރާތެއް ބޭއްވި ހަމައެކަނި ސެންޓަރަކީވެސް ކެބްއެމްވީ އެވެ.\n"ޕޮއިސް ފޭމަސް ޑްރައިވާ އޮފް ދަ އިޔާ" ގެ ފުރަތަމަ ރައުންޑު މިއަހަރު ނިންމާލާފައިވާއިރު، އަންނަ އަހަރު މީގެ ދެވަނަ މުބާރާތެއް ބޭއްވުމަށް ކެބް އެމްވީން އަންނަނީ ތައްޔާރުވަމުންނެވެ.\nކެބްއެމްވީމް އެންމެފަހުން މިވަނީ އެޕްލިކޭޝަނެއް ވެސް ފަށާފައެވެ. އެ އެޕްލިކޭޝަން ވެސް ކެބްއެމްވީ ގެ އެހެން ކަންކަމާ އެއްގޮތައް ތަފާތެވެ.\nމި އެޕްލިކޭޝަނަކީ ޓެކްސީ ބުކް ކުރުމުގެ ކުރިން ޕްރައިވެޓް ހަޔާ އަދި ޓެކްސީ ވަކިން ސެލެކްޓުކުރުމުގެ ފުރުސަތު ދޭ ހަމައެކަނި އެޕްލިކޭޝަނެވެ.\nމީގެ އިތުރުން ކެބް އެމް ވީގެ ފަރާތުން ކަސްޓަމަރުންނާއި ހަމައަށް ގެނެސްދޭ އެންމެ ހާއްސަ ކަމަކީ އަންހެން ޑްރައިވަރުން ބޭނުންވާ ކަސްޓަމަރުންނަށް އަންހެން ޑްރައިވަރުން ދުއްވާ އުޅަނދުތައް ބުކް ކުރެވޭނެ ގޮތް ހަމަ ޖައްސައި ދިނުމެވެ. މި ހިދުމަތް އާންމުކުރަން ހަމަ ޖެއްސުމާއި ގުޅިގެން ގިނަ އަދަދެއްގެ އަންހެން ޑްރައިވަރުން އަންނަނީ ކެބް އެމް ވީ އާ ގުޅެމުންނެވެ. މިއީ މަގުތަކަށް ފަރިތަ ކަނބަލުންނަށް ލިބޭ ހުސްވަގުތުގައި އާމްދަނީ ހޯދުމަށް ވަރަށްވެސް ފަސޭހަ ގޮތެކެވެ.\nރައްކާތެރި އަދި އިތުބާރު ހިފޭ ޓެކްސީގެ ޚިދުމަތެއް ބޭނުންވާ ފަރާތްތަކުން ކެބް އެމް ވީ އިހްތިޔާރު ކުރަންވީ ހިދުމަތުގެ ފެންވަރު ރަގަޅުވާނެ ކަމުގެ ޔަގީންކަން އެ ސެންޓަރުން ދޭތީއެވެ.\n'ކެބް އެމް ވީގެ އެޕް' ބޭނުންކުރާ ފަރާތްތަކަށް ސްމާޓް ފޯނެއް ލިބޭ ޕްރޮމޯޝަނެއް އެ ސެންޓަރުން މިވަނީ ފަށާފައެވެ.\nކެބް އެމްވީގެ އޮންލައިން ޓެކްސީ އެޕްލިކޭޝަން މިހާރުވަނީ ސްމާޓްފޯނުގެ ސްޓޯރުތަކަށް އައިސްފައެވެ. ދަތުރުކުރުމަށް ހަމަޖެހުނު ޓެކްސީގެ ނަންބަރާއި ޓެކްސީގެ ލޮކޭޝަންވެސް އެޕްލިކޭޝަން މެދުވެރިކޮށް ފެންނަން ހުންނާނެއެވެ.\nThe sole application which is capable for booking private hire in Maldives\nDownload our app now : https://t.co/O0abLHKuPC pic.twitter.com/kFzMo6O2xs\n— CabMv (@Cabmaldives) October 5, 2020\nމި ޕްރޮމޯޝަން ހުޅުވާލަފައިވަނީ އޮކްޓޫބަރު މަހުން ފެށިގެން ތިން މަސް ދުވަހުގެ މުއްދަތަކަށެވެ. މި މުއްދަތުގައި ކެބްއެމްވީގެ މޯބައިލް އެޕްލިކޭޝަން މެދުވެރިކޮށް ދަތުރުކުރާ ފަރާތްތަކުގެ މެދުގައި ނަގާ ގުރުއަތުލުމަކުން ކޮންމެ މަހަކު ނަސީބުވެރިއެއް ހޮވާނެއެވެ.\nމިއީ ކެބް އެމްވީގެ އެޕްލިކޭޝަން ތައާރަފުކުރި ފަހުން އެ ސެންޓަރުގެ އެޕްލިކޭޝަން ބޭނުންކޮށްގެން ދަތުރުކުރާ ފަރާތްތަކަށް ހުޅުވާލި ދެވަނަ ޕްރޮމޯޝަނެވެ.\nފުރަތަމަ ހުޅުވާލި ޕްރޮމޯޝަނުގައި އެޕްލިކޭޝަން މެދުވެރިކޮށް ދަތުރުކުރާއިރު ހާއްސަ ކޯޑެއް ބޭނުންކުރުމުން ފަސް ރުފިޔާގެ ޑިސްކައުންޓެއް ލިބެއެވެ. އެ ކޯޑަކީ "Promo5" އެވެ.\nކެބްއެމްވީ އެޕްލިކޭޝަން ޑައުންލޯޑް ކުރެއްވުމަށްފަހު ޕްރޮމޯޝަން ކޯޑް އެޑް ކޮށްގެ ކުރާ ފުރަތަމަ ދަތުރުން 5ރ ގެ ޑިސްކައުންޓެއް!!\nDownload our app now : https://t.co/O0abLHKuPC pic.twitter.com/mRRNxpsjoW\n— CabMv (@Cabmaldives) October 6, 2020\nމިއީ ވަރަށް ފަސޭހަ އެހާމެ ރައްކާތެރި އެޕްލިކޭޝަނެކެވެ. އެޕްލިކޭޝަން މެދުވެރިކޮށް ކޭޝްލެސް ޕޭމަންޓު ހިދުމަތްވެސް ވަރަށް އަވަހަށް ފަށާނެކަމަށް އެ ސެންޓަރުން ބުނެއެވެ.\nދިވެހިރާއްޖޭގައި ޓެކްސީގެ ހިދުމަތައް ޓެކްނޮލޮޖީގެ ގޮތުން އިގިލާބީ އިތުރު ބަދަލުތަކެއް ވެސް ގެނެސްފައިވާ ސެންޓަރެކެވެ. މިގޮތުން ޓެކްސީ ބުކް ކުރާ އެޕްލިކޭޝަނަކާއި، އަދި ފޯނުން ގުޅައިގެން ބުކް ކުރިކަމުގައި ވިއަސް، ބުކިން ނޮޓިފިކޭޝަން އެސްއެމްއެސް މެދުވެރިކޮށް ކަސްޓަމަރުންނަށް ފޮނުވާ ހަމައެކަނި ސެންޓަރަކީ 'ކެބް އެމްވީ' އެވެ.\nކެބް އެމް ވީގެ ޓެކްސީތަކަކީ އެންމެ ކުރީ ޒަމާނުގައި ބޭނުންކުރި ވީ.އެޗް.އެފް ސެޓްތައް ބޭނުންކުރުން ހުއްޓާލައި ޓެކްސީގެ ހިދުމަތް މުޅިން ޑިޖިޓަލް ކޮށްލި ޒުވާނުންގެ ޓެކްސީސެންޓަރެވެ.\nކެބް އެމް ވީ އަކީ ޕްރައިވެޓް ވެހިކަލްތަކުގައި ޓެކްސީ ކުރުމުގެ ހުއްދަދިން ސެންޓަރެވެ. އޭގެ ނަތީޖާއެއްގެ ގޮތުން ވަރަށް ގިނަ ޕްރައިވެޓް ޓެކްސީތައް ކެބް އެމް ވީ އާ ވަނީ ގުޅިފައެވެ. މިހާރު 200 އަށް ވުރެ ގިނަ ޓެކްސީ މެދުވެރިކޮށް ހިދުމަތް ދެމުން ދާއިރު ޑިޖިޓަލް ޕްލެޓްފޯމްގައި ވެސް 80 އަށްވުރެ ގިނަ ޓެކްސީ ވަނީ ރަޖިސްޓާ ވެފައެވެ.\nކެބް އެމްވީގެ އެޕް ފުރިހަމަ ވެގެން އަންނަ އިރު އެޕް މެދުވެރިކޮށް ކުރާދަތުރުގެ ކާރު އަދި ސައިކަލް ޓެކްސީ އާއި ޕިކަޕުގެ އިތުރުން ހާއްސަ ހަފްލާތަކަށް ޕްރައިވެޓް އުޅަނދުތައް ބުކް ކުރުމުގެ މަގުވެސް ފަހި ވެގެން ދާނެއެވެ.


މި ކޯޕަރޭޝަނުން ލ. ބަރެސްދޫގައި ކުރިއަށް ގެންދިއުމަށް ހަމަޖެހިފައިވާ "އިންޓަގްރޭޓެޑް ރިސޯޓް އައިލަންޑް ޑިވެލޮޕްމަންޓް ޕްރޮޖެކްޓް" ގެ ކޮންސްޓްރަކްޝަން މަސައްކަތްކުރުމަށް ޝައުޤުވެރިވާ ހުރިހާ ފަރާތްތަކުން ބީލަން ހުށަހެޅުއްވުމަށް ދަޢުވަތު ހުޅުވާލަމެވެ.\nވީމާ، މިކަމަށް ޝައުޤުވެރިވަޑައިގަންނަވާ ފަރާތްތަކުން، އިތުރު މަޢުލޫމާތު މި ކޯޕަރޭޝަނުންގެ އޮފީހުންނާއި ވެބްސައިޓް www.mitdc.com.mv އިން ސާފުކުރެއްވުމަށްފަހު، ބިޑް ޑޮކިއުމަންޓް ބައްލަވައިގަތުމުގެ ކަންކަން ކުރިއަށް ގެންދެވުމަށް ދެންނެވީމެވެ. އަދި ވެބްސައިޓުގައި ބަޔާންކޮށްފައިވާ ތާރީޚުގައި މި ކޯޕަރޭޝަނަށް މަޢުލޫމާތު ސާފުކުރުމަށާއި ކުރިން އަންދާސީހިސާބު ހުށަހެޅުއްވުމަށް ވަޑައިގެންނެވުމަށް ދެންނެވީމެވެ.\nއަދި ދަންނަވަމެވެ. މި އިޢުލާނަށް އަންދާސީހިސާބު ބަލައިގަނެވޭނީ މަޢުލޫމާތު ދިނުމުގެ ސެޝަނަށް ވަޑައިގަންނަވާ ފަރާތްތަކަށެވެ.\nޕަބްލިޝްކުރި ތާރީޚު: 12 ޖަނަވަރީ 2017\nސުންގަޑި: 18 ޖަނަވަރީ 2017 1000


އިސްލާމް ދީނުގައި ކީރިތި ރަސޫލާގެ ސުއްނަތުގެ މަޤާމު – ދިވެހި ނޫސް\nHome ⁄ ދީން ⁄ އިސްލާމް ދީނުގައި ކީރިތި ރަސޫލާގެ ސުއްނަތުގެ މަޤާމު\nއެންމެހައި މީސްތަކުން އުޅުމަށް ﷲ ޚިޔާރު ކުރެއްވި މަގަކީ އިސްލާމްދީނެވެ. އެކަލާނގެ ޙަޟްރަތުން އިސްލާމް ދީން އަޅުގަނޑުމެންނާ ހަމަޔަށް އައިސްފައި ވަނީ ރަސޫލުބޭކަލަކު މެދުވެރިކޮށެވެ. އެއީ، އެކަލާނގެ ރަސޫލާ މުޙައްމަދު (ޞ) އެވެ. އެކަލޭގެފާނު މެދުވެރިކުރައްވައި ﷲ ބާވާލެއްވި މިދީން އެކުލެވިގެން ވަނީ މައިގަނޑު ދެއެއްޗެއްގެ މައްޗަށެވެ. އެއީ ﷲ ގެ ފޮތާއި އިތުރު އެކަލޭގެފާނުގެ ސުއްނަތެވެ. ކީރިތިވަންތަ ﷲ، އަޅުގަނޑުމެންގެ ގާތަށް އެކަލާނގެ ރަސޫލާ މުޙައްމަދު (ޞ) ރަސޫލުކަމާއިގެން ފޮނުއްވި ހިނދު، މީސްތަކުން އުޅެން ވާ ގޮތް އެކަލޭގެފާނު މެދުވެރިކުރައްވައި އަންގަވާފައިވެއެވެ. އެހެންކަމުން އިތުރު އެކަލޭގެފާނަށް ތަބާވުމަށާއި، ދިރިއުޅުމުގެ ހުރިހާ ކަމެއްގައިމެ އެކަލޭގެފާނު ނަމޫނާއެއްކަމުގައި ބަލައިގަތުމަށް ވެސް ވަނީ އަންގަވާފައެވެ.\nކަންމިހެން އޮތްއިރު، އިސްލާމް ދީނުގެ ހުރިހާ ޙުކުމްތަކެއްގެ ތަފްޞީލު ޤުރްއާނުގައި އައިސްފައި ނުވާކަން އަޅުގަނޑުމެން ދަންނަންޖެހެއެވެ. ގިނަ ޙުކުމްތައް ޤުރްއާނުގައި އައިސްފައިވަނީ ޖުމްލަކޮށެވެ. އޭގެ ތަފްޞީލުތަކާއި ޢަމަލު ކުރަންވީ ގޮތް އައިސްފައި ވަނީ ސުންނަތުގައެވެ. މިއަށް އިޝާރާތްކުރައްވައި މާތް ﷲ ވަޙީކުރެއްވިއެވެ. وَأَنزَلْنَا إِلَيْكَ الذِّكْرَ لِتُبَيِّنَ لِلنَّاسِ مَا نُزِّلَ إِلَيْهِمْ وَلَعَلَّهُمْ يَتَفَكَّرُونَ [ النحل 44 ] މާނައީ: “ތިމަން އިލާހު ކަލޭގެފާނަށް ޤުރްއާން ބާވައިލެއްވީ އެބައިމީހުންނަށް ބާވައިލެއްވި ތަކެތި މީސްތަކުންނަށް ކަލޭގެފާނު ބަޔާން ކޮއްދެއްވުމަށްޓަކައެވެ. އަދި އެބައިމީހުން ފިކުރު ކުރުމަށްޓަކައެވެ.” މިގޮތުން ކީރިތި ރަސޫލާ (ޞ) ވަނީ ޤުރްއާނުގައިވާ އެންމެހައި ޙުކުމްތަކާއި އިރުޝާދުތައް މީސްތަކުންނަށް ޢަމަލީގޮތުން އުނގަންނަވައި ދެއްވާފައެވެ. މުސްލިމުންގެ މައްޗަށް ޙައްޖު ފަރްޟުކުރެއްވި ކަން ޤުރްއާނުގައި މާތް ﷲ އަންގަވާފައިވެއެވެ. ނަމަވެސް ޙައްޖުގެ އަޅުކަން ފުރިހަމަކުރާނޭ ގޮތުގެ ތަފްޞީލު ޤުރްއާނުގައި އައިސްފައެއް ނުވެއެވެ. އެކަންތައް އައިސްފައި ވަނީ ސުއްނަތު ގައެވެ. ކީތިރި ރަސޫލާ (ޞ) ވަނީ އަމިއްލަފުޅަށް ޙައްޖުވެވަޑައިގެން ޢަމަލީގޮތުން ޙައްޖުގެ އަޅުކަން އަދާކުރަންވީ ގޮތް މީސްތަކުންނަށް ދަސްކޮށްދެއްވާފައެވެ. އަދި ޙައްޖުގެ އަޅުކަން އަދާކުރެއްވުމުގެ ތެރޭގައި، މިކަން ކުރަންވީގޮތް ތިމަންކަލޭގެފާނުގެ ކިބައިން ލިބިގަންނާށޭ ވެސް ޙަދީޘް ކުރައްވާފައިވެއެވެ. ޒަކާތް ފަރްޟުކުރެއްވިކަން ޤުރުއާނުގައި އައިސް ފައިވީއިރު، ޒަކާތް ނެރެންވާ މިންވަރާއި ނިޞާބާއި ޒަކާތް ނެރެންޖެހެނީ، ޒަކާތް ވާޖިބުވާ މުދަލަށް އަހަރު ހަމަވުމުން ކަމާއި މިކަންކަމުގެ އެންމެހައި ތަފްޞީލުތައް އައިސްފައިވަނީ ސުއްނަތުގައެވެ. އަދި ކިއެއްތޯ އެވެ. އިސްލާމް ދީނުގެ އެންމެ މުހިއްމު ރުކުން ކަމުގައިވާ ނަމާދުގެ ރަކުޢަތް ތަކުގެ ޢަދަދާއި އެނަމާދުގެ ރުކުން ތަކާއި ފަރުޟުތަކާއި ނަމާދުކުރަންވީ ގޮތުގެ ތަފްޞީލުތަކެއް ވެސް ޤުރްއާނުގައި އައިސްފައެއް ނުވެއެވެ. ހަމައެހެންމެ ރެއަކާއި ދުވާލު އަޅުގަޑުމެންގެ މައްޗަށް ފަރްޟު ކުރެވިގެންވަނީ ކިތައް ނަމާދުކަމެއް ވެސް ޤުރްއާނުގައި އައިސްފައެއް ނުވެއެވެ. މިހުރިހާކަމެއްގެ އެންމެހައި ތަފްޞީލުތައް އައިސްފައިވަނީ ސުއްނަތުގައެވެ. އެހެންކަމުން ސުއްނަތާނުލައި ޤުރްއާނުގައި އައިސްފައިވާ ޙުކުމްތަކަށް ޢަމަލުކުރުމަކީ ވާނޭ ކަމެއްނޫނެވެ.\nޙަޤީޤަތަކީ މިއީ ކަމުގައިވީނަމެވެސް، ސުއްނަތް ދޫކޮށްލައި ހަމައެކަނި ޤުރްއާން ޤަބޫލުކުރާނޭ ބަޔަކު ފަހު ޒަމާނުގައި އަންނާނޭކަމުގެ ޚަބަރު ރަސޫލާ (ޞ) ވަނީ އުއްމަތަށް ދެއްވާފައެވެ. އަދި މިފަދަ މީހުންނާމެދު ރައްކާތެރިވެ ތިބުމަށްވެސް އެކަލޭގެފާނުވަނީ އިރުޝާދު ދެއްވާފައެވެ.\nޖާބިރު ބުނު ޢަބްދު ﷲ ގެ އަރިހުން ރިވާ ވެގެންވެއެވެ. އެކަލޭގެފާނު ވިދާޅުވިއެވެ. المِقْدَامُ بُنُ مَعْدِي كَرِب ވިދާޅުވަނިކޮށް އަހުރެން އަޑުއެހީމެވެ. ޚައިބަރު ހަގުރާމައިގެ ދުވަހު ރަސޫލު ﷲ (ޞ) އެއްޗެހިތަކެއް ޙަރާމްކުރެއްވިއެވެ. ދެން ޙަދީޘް ކުރެއްވިއެވެ. ތިޔައިގެ ތެރެއިން ބަޔަކު- އެބަހީ މިއުއްމަތުގެ ބަޔަކު- ތިމަން ކަލޭގެފާނުގެ ބަސްފުޅު ދޮގުކުރާނޭ ދުވަސް އައުން ވަރަށް ގާތެވެ. އެއިން މީހަކަށް ތިމަންކަލޭގެފާނުގެ ޙަދީޘެއް އިވޭހިނދު ބޮޑާކަމާއެކު ބޮޑު ގޮނޑީގައި ލެގިލައިގެން އިނދެ ބުނާނެއެވެ. ތިޔަބައިމީހުންނާ އަހަރެމެންނާ ދެމެދު މިވަނީ ﷲ ގެ ފޮތެވެ. ފަހެ، މިފޮތުގައި ޙަލާލުކަމުގައި އައިސްފައިވާ ކަމެއް ވިއްޔާ އެކަމެއް ޙަލާލު ކަމުގައި އަހަރެމެން ބަލައިގެންފާނަމެވެ. އަދި އެފޮތުގައި ޙަރާމްކަމެއް ކަމުގައި އައިސްފައިވާ ކަމެއްނަމަ އެކަމަކީ ޙަރާމްކަމެއް ކަމުގައި އަހަރެމެން ބަލައިގެންފާނަމެވެ. ދެން އިތުރު އެކަލޭގެފާނު ޙަދީޘްކުރެއްވިއެވެ. ދަންނާށެވެ! ހަމަކަށަވަރުން ﷲ ގެ ރަސޫލާ ޙަރާމްކުރައްވާ ކަންތައްތަކަކީ، ﷲ ޙަރާމްކުރައްވާ ކަންތައްތައް ފަދަ ކަންކަމެވެ.” [އަލްޙާކިމާއި އައްތިރުމިޒީއާއި އިބުނު މާޖާ]\nރޯދަ މަހު ޑެޒަރޓް ތައްޔާރު ކުރަންވީ ގޮތް މިއޮތީ


ދިމާވި އާދަޔާ ޚިލާފް ޒުވާނާ (އަށްޑިހަ ހަތަރުވަނަ ބައި) – Esfiya\nބިރުވެރި ލޯބި3mins ago\nދިމާވި އާދަޔާ ޚިލާފް ޒުވާނާ (އަށްޑިހަ ހަތަރުވަނަ ބައި)\nލެޔާލް ދިއުމުން އައްކިޔުން ބީޗުން ނިކުތެވެ.މަޑު ހިނގުމުގައި އައްކިޔުން މިސްރާބު ޖެހީ ނައިޝާގެ ގެއާ ދިމާލަށެވެ.އެގެއާ އަރާހަމަވުމަށްފަހު، ވަރަށް ރަނގަޅަށް އެގެއާ ދިމާލަށް އައްކިޔުން ބަލައިލީ އަލްވަދާއު ކިޔާ ނަޒަރަކުންނެވެ.\nނައިޝާގެ ގެއާ ދިމާލަށް މޮޅިވެރިކަމާއެކު ބަލަން ހުރުމަށްފަހު، އެގޭ ކުރިމަތީގައިވާ ބީޗަށް އައްކިޔުން ވަނެވެ.އެއީ އޭނާއާ ަނައިޝާ އެންމެގިނައިން ބައްދަލުކުރަން އައިސްތިބޭ ތަނެވެ.\nބީޗަށް ވަދެ ނައިޝާއާ އެކު ތިބޭ ދޮންވެލިގަނޑު މަތީގައި އައްކިޔުން އިށީނެވެ.އަދި ފަހު ފަހަރަށް އެއުފާވެެރި މާޒީވި ދުވަސްތަކުގެ ހަނދާން އާކޮށްލީ ކަރުނުން ފުރިގެންވާ ހާލުގައެވެ.\nނައިޝާގެ ޚިޔާލުގައި އައްކިޔުން އިންދާ އޭނާގެ ފޯނަށް މިީހަކު ގުޅިއެވެ. ދެލޮލުން ކަރުނަ ފުހެލާ ނޯއް ދަމާލުމަށްފަހު އެކޯލަށް އައްކިޔުން ޖަވާބުދިނެވެ،\n“އައްސަލާމު އަލައިކުމް…..ތިކޮޅުން މިއަދު ގުޅާލީމެއްނޫންތޯ ކުއްޔަށް ހިފަން….މިވަގުތު އާދެވޭނެތޯ އެތަން ބަލާލަން” އެކޮޅުން ގުޅީ އައްކިޔުން ކުއްޔަށް ހިފަންއުޅޭ އެޕާޓުމަންޓުގެ ވެރިޔާއެވެ. “މިދަނީ” ކަމުގައި ބުނެ އައްކިޔުން ފޯނު ބޭއްވިއެވެ.\nފޯނު ބޭއްވުމާއެކު އައްކިޔުން އެގެއަށްދާން މިސްރާބު ޖެހިއެވެ.އައްކިޔުން ބޭނުންވަނީ ނައިޝާގެ ގެއާ ވީހާވެސް ދުރުން ގެއެއްހޯދާށެވެ.އެގެއަށް ގޮސް އެގެބެލުމަށްފަހު އެތަން އައްކިޔުން ނެގީ، އެއީ ނައިޝާގެ ގެއާ ވަރަށް ދުރު ހިސާބެއްގައި ހުރި ގެއަކަށް ވާތީއެވެ.\n“އެޑްވާންސާއެކު ހަމަހުގެ ކުލިވެސް ތި ދެއްކީ…..އެހެންވީމަ ހަމަސް ފަހުން ކުލި ނަގަންފަށާނީ ދެން…..މިހާރުވެސް ހަމަ ބަދަލުވެވޭނެ” އައްކިޔުން އަތަށް ތަޅުދަނޑި ލައިދެމުން ގޭގެ ވެރިޔާ ބުނެލިއެވެ. ވަޒީފާގައި އުޅެމުން އައްކިޔުން އެއްކުރި ފައިސާއިން ތަނަށް ހަމަހުގެ ކުއްޔާ އެޑްވާންސް ވެސް ދެއްކުމަށްފަހު، އެއްޗެހިތައް ގެންނަން ކުރީގެ ގެއަށްދާން ހިނގައިގަތެވެ.\nއެއްޗެހިތައް ބަލާ އައްކިޔުން ގެއަށް އައިއިރު ޒަލަފް ގެއަކު ނޫޅެއެވެ.އެއްޗެހިތައް ޕެކުކޮށް ހިފައިގެން އައްކިޔުން ނިކުތްއިރުވެސް ޒަލަފް ގެއަކަށް ނާދެއެވެ.އެހެންކަމުން އޭނާ ޒަލަފަށް ގުޅާލިއެވެ. “ހަލޯ ޒަލަފް….އައްކި ބުނީ އައްކި މިރޭ އެހެންގެއަކަށް ޗޭންޖުވެއްޖައީމޭ….މިހާރު އައްކި މިހުރީ އާ ގޭގަ އެވާހަކަ ބުނެލަން މިގުޅާލީ” އައްކިޔުން ބުނެލިއެވެ.\nއެވަގުތު ޒަަލަފް ކޮންމެވެސް އެއްޗެއް ބުނަންއުޅުނު ނަމަވެސް ކުއްލިއަކަށް ފޯނު ކެނޑުނެވެ.ފޯނު ކެނޑުމާއެކު ދެވަނަފަހަރަށް އައްކިޔުން ގުޅިއެވެ.ނަމަވެސް ޒަލަފްގެ ފޯނުއޮތީ ނިއްވާލާފައެވެ.ފަސް ހަބުރަށް ގުޅަން އުޅެއުޅެވެސް، އެކަން ކާމިޔާބު ނުވުމުން ޒަލަފަށް އައްކިޔުން މެސެޖެއް ކޮށްލިއެވެ.\n“ނައި އައްކި ދޫކޮށްލައިފި….އައްކިވެސް ނައި އާ ދުރުވާން މަސައްކަތް މިކުރަނީ….އެހެންވެ ނައިގެ ގެއާ ވީހާވެސް ދުރަށްދާން އައްކި އެހެން ގެއަކަށް ބަދަލުމިވީ….ވަރަށް ބޮޑަށް ސޮރީ ޒަލަފް ކައިރި ނުބުނެ ކުއްލިއަކަށް ޗޭންޖް ވީމަ….އައްކިއަށް އެނގޭ ޒަލަފަށް އެކަނި ކުލި ނުދެއްކޭތީކަން އައްކިއާ ހިއްސާވީ…..އެހެންވެ އައްކި ހުންނާނެ ފަސްމަހުގެ ކުލި ދައްކަދީފަ…..ޒަލަފް ނުޖެހޭނެ ފަސް މަސް ވަންދެން ކުލި ދައްކާކަށް…..ދެން އެ ފަސް މަސްތެރޭ ޝެއާ ވާނެ މީހަކު ހޯދާ….އޮފީހުގަ އުޅޭ އަހުސަން އެބައުޅޭ ތަނެއް ބޭނުންވެގެން…އަދި އެއްފަހަރު ސޮރީ” އައްކިޔުންގެ މެސެޖުގައި ވެއެވެ.\nކުއްލިއަކަށް ގެ ބަދަލުވި ވާހަކަ އައްކިޔުން ގުޅާފައި ބުނުމުން ވީ ކީއްކަމެއް ނޭނގޭ ހާލުގައި ޒަލަފް ހައިރާންވެފައި ހުއްޓެވެ.އޭނާއަށް ރަނގަޅަށް ވާހަކަ ނުދެއްކިގެން އުޅެނިކޮށް އައްކިޔުން ފޯނު ކަނޑާލުމުން ޒަލަފަށް އިތުރު ހައިރާންކަމެއް ލިބިގެންދިޔައެެވެ.\nތިން ހަތަރުބުރަށް ޒަލަފް ވެސް އައްކިޔުންނަށް ގުޅިއެވެ.ނަމަވެސް އެފޯނުވެސް އޮތީ ނިވާލާފައެވެ.”އަނެއްކާ އަަހަންނަށް އައްކި ހިތްހަމަނުޖެހޭ ކަމެއް ކުރެވުނީބާ؟” ޒަލަފްގެ ހިތަށްއެރިއެވެ.\nކުލި ނުދެއްކޭނެތީ ޒަލަފް ހާސްވާން ފެށިއެވެ.އޭނާ އެތަނުން ނިކުންނަން އެންމެ ފަހުން ނިންމިއެވެ.މަސް ނިމެން ގާތްވެފައި ވާތީއާއެކު ކުލި ހޯދަން ތަނުގެ ވެރިޔާ އޭނާ ކައިރިއަށް އަންނާނެކަން އެނގޭތީއެވެ.\nރަހުމަތްތެރިއަކަށް ގުޅާ ވަގުތީ ގޮތުން ހުންނާނެ ތަނެއް ހަމަޖެއްސުމަށްފަހު، ތަނުގެ ވެރިޔާއަށް ޒަލަފް ގުޅާލިއެވެ.\n“އަޅުގަނޑާއެކު ހިއްސާވެގެން އުޅުނު ބޭފުޅާ ކުއްލިއަކަށް އެހެން ގެއަކަށް ބަދަލުވީމަ އަޅުގަނޑަށް އެކަނި ކުލި ނުދެއްކޭނެތީ، ތަން ދޫކޮށްލާ ވާހަކަ ބުނެލަން މިގުޅާލީ” އެކޮޅުން ފޯނު ނެގުމާއެކު ޒަލަފް ބުނެލިއެެވެ.\nއެވަގުތު އެމީހާ ދިން ޖަވާބުން ޒަލަފް ހައިރާންވިއެވެ. “ފަސް މަހޭތޯ؟….އައްކިޔުން ފަސް މަހުގެ ކުލި އެއްކޮށް ދެއްކީއޭތޯ؟” ހައިރާންވެ ހުރެ ޒަލަފަށް އަހާލެވުނެވެ.\nޒަލަފްގެ ސުވާލަށް ތަނުގެ ވެރިޔާ އާނ ބަސް ބުނެލިއެވެ.\n“އައްކިޔުން އެއްވެސް ވާހަކައެއް ބުނިތޯ؟…އޭނާ ބަދަލުވީ ތަނެއް ނުވަތަ އެކަހަލަ އެއްވެސް އެއްޗެއް” ގޭގެ ސާހިބު ކައިރި ޒަލަފް އަހާލިއެވެ.\n“ނޫން އެއްވެސް ވާހަކައެއް ނުދައްކާ….ބުނީ ހަމައެކަނި އެެހެންތަނަކަށް އެބޭފުޅާ ބަދަލުވާ ވާހަކަ…ދެން ދިނީ ފަސްމަހުގެ ކުލި” އެކޮޅުން ބުނެލިއެވެ.\nޒަލަފްގެ ޚަބަރެއްވޭތޯ ފޯނު އަތަށް ލައިގެން އައްކިޔުން އިނެވެ.ނަމަވެސް އޭނާގެ ޚަބަރެއް ނުވުމުން އަދި އެއްފަހަރު މެސެޖު ފޮނުވުނުތޯ އައްކިޔުން ބަލައިލިއެވެ.އެމެސެޖް ފޮނުވިފައިވާ ތަން އައްކިޔުންނަށް ފެނުމުން ޒަލަފަށްވެސް އެމެސެޖް ލިބޭނެ ކަމުގައި އައްކިޔުން ނިންމިއެވެ.\nއިރުކޮޅަކު އެނދުގައި އިނުމަށްފަހު އައްކިޔުން އޭނާގެ ފޭސްބުކް އައިޑީއާ ނައިޝާގެ ހުރިހާ ފޮޓޯތަކެއް ފޯނުން ފުހެލިއެވެ.އަދި ސިމް ކާޑުގެ ޚިދުމަތްވެސް ކަނޑާލާ މުޅި ފޯނު އެއްކޮށް ފޯމެޓް ކޮށްލިއެވެ.\nނައިޝާއާ ދުރަށްދާން ޢަމަލީ ގޮތުން ހުރިހާ މަސައްކަތެއް އޭނާ ކުރިކަމުގައިވިޔަސް އޭނާގެ ހިތުން ނައިޝާ ނެރެ އެއްލައެއް ނުލެވޭނެއެވެ.އެހަނދާން އޭނާއަށް އަބަދުވެސް ވާނެއެވެ.\nސައިފްގެ ރަށުގައި ދެހަފްތާ ހޭދަކުރުމަށްފަހު ނައިޝާއަށް ހުޅުމާލެއަށް ދެވޭތީ ހުރީ ވަރަށް ހިތްހަމަ ޖެހިފައެވެ.ފުރުމުގެ އެއްދުވަސް ކުރިން އޭނާ ވަނީ ފޮށިވެސް ތައްޔާރުކޮށްފައެވެ.\nދެހަފްތާ ފަހުންވިޔަސް އައްކިޔުންނާ ބައްދަލުވެވޭތީ އޭނާ ވަރަށް ބޮޑަށް އުފާވިއެވެ.ކޮޓަރީގައި ވަގުތު ގުނާލަ ގުނާލާ ދެކޮޅަށް ހިނގާލަ ހިނގާލަ ނައިޝާ ހުއްޓެވެ،އެވަގުތު ކޮޓަރި ދޮރުގައި މީހަކު ޓަކިޖެހިއެވެ.\nދޮރު ހުޅުވާލި ނައިޝާ ހައިރާންވެގެން ދިޔައީ ދޮރުމަތީގައި ސައިފްގެ މަންމަ ހުރުމުންނެވެ. “ދަރިފުޅު މާދަން ހެނދުނު އަށެއް ޖަހާއިރު ފުރާ ޚަބަރު މަންމައަށް ލިބިފަ އޮތީމަ ފުރުމުގެ ކުރިން ކެއުމެއް ދޭން ބަލާ މިއައީ” ސައިފްގެ މަންމަ ބުނެލިއެވެ.\nއެވަގުތު ނައިޝާ ފޯނުން ވަގުތު ބަލައިލިއެވެ.އޭރު ރޭގަނޑު އަށެެއް ޖެހީއެވެ.ނައިޝާ މިރޭ ކާހިތެއްނެތެވެ.އެހެންނަމަވެސް ސައިފްގެ މަންމަ ކާން ބަލާ އައުމުން އެގެއަށް ދާން ނައިޝާ ނިކުތެވެ\nހިތާމަ އެހެނިހެން ލޯބި June 11, 2019\nހާމަ ކުރީމާ ލޯބި މަވާކަން 1


Garaaru tha faidhaa vanee tharujamaanuge beygaraaru kamuge therein neve. – adduLIVE\nގަރާރުތައް ފައިދާވަނީ ތަރުޖަމާނުގެ ބޭގަރާރުކަމުގެ ތެރެއިންނެވެ.\n1 Oct 09, 2018, 13:36 އަލީ ހުޒާމް\nނޫސްވެރިންނާއި ބައްދަލުކޮށް މުއާޒް ވާހަކަދައްކަނީ: ފޮޓޯ - ސަން\nގަރާރަކީ ދިވެހިބަހުގައި ކަމެއް ވަކިގޮތަކަށް ހަމަޖައްސާ ހަމަޖެއްސުމެވެ. ކަނޑައެޅުމެވެ. ގަރާރުވުމަކީ ހަމަޖެހުމެވެ. އަށަގަތުމެވެ. ގަރާރުކަމަކީ ކަމެއްގައި ހަމަޖެހިގެން ސާބިތުވެހުރުމެވެ. ހަމަޖެހުން ލިބިގެންވުމެވެ. ގަރާރުގެ އިދިކޮޅަކީ ބޭގަރާރެވެ. ބޭގަރާރަކީ ހިތް ނުތަނަވަސްވުމެވެ. ހިތްހަމަނުޖެހިފައި ހުރުމެވެ.\nހެންވޭރުކޮޅުން ރަންނަމާރި ކަނޑުފެއްތި ދިމާލުގައި ކޮންމެ ރެޔަކު ގަރާރުތަކެއް ފާސްކުރާ މަންޒަރު އެބަފެނެއެވެ. މިކަމުގައި އިސްކޮށް ހުންނަނީ މިލަދުންމަޑުލު ދެކުނުބުރީ ފޮއްދޫ މީހެކެވެ. ނަމަކީ އިބްރާހިމް މުއާޒެވެ. ކޮންމެރެޔަކު ކަރުގެ ނާރުތައް ފުއްޕައި އަޑުގެކޮޅަށް ގަރާރުތަކެެއް އިއްވަމުންދާއިރު މީނާއަކީ ކަންކަމުގައި ކިހާވަރެއްގެ ގަރާރުކަން ލިބިގެންވާ މީހެއް ބާވައެވެ. މީނާގެ ކިބައިގައި ހުރީ ގަރާރުކަންތޯ ނޫނީ ބޭގަރާރުކަންތޯ ބަލައިލުމަކީ ކޮންމެހެންވެސް ކުރާންވެއްޖެ ކަމެކެވެ.\nރައީސް މައުމޫނުގެ ދައުރުގެ ފަހުކޮޅު އިންފޮމޭޝަން މިނިސްޓަރުކަމުގައި ހުންނެވީ މިހާރު ކުޅުދުއްފުށީ ދެކުނު ދާއިރާގެ މަޖިލިސް މެންބަރު އުސްތާޒު މުހައްމަދު ނަޝީދެވެ. އޭރު މުއާޒަކީ ޓީވީއެމްގެ އާދައިގެ ޕްރޮޑިއުސަރެކެވެ. މިނިސްޓަރު ނަޝީދާއި ޓީވީއެމްގެ އޭރުގެ ސީއީއޯ އަލީ ޚާލިދާ ދެކޮޅަށް ޓީވީއެމްގެ ތެރެއިން ބަޔަކު ކައްކަކާކޯގެ ނަމުގައި ވެބްސައިޓެއް އުފެއްދިއިރު މުއާޒަކީ އެސައިޓުގެ އިސް ބައިވެރިޔެކެވެ. ސައިޓުގައި ލިޔެފައި ހުންނަނީ ނަޝީދާއި އަލީ ޚާލިދާއި ދެކޮޅު ލިޔުންތަކެވެ.\nގިނަދުވަސްތަކެއްނުވެ މުއާޒާ ދޭތެރޭ މެނޭޖްމަންޓުން ޝައްކުކުރަން ފަށައިފިއެވެ. ސިއްރު ހިފަހައްޓަން ނޭގުމާއި ފޮނިކެނޑުން ބޮޑުކަމުންވީގޮތެކެވެ. ނަޝީދު ބޭނުންފުޅުވީ ސައިޓުގެ ފަހަތުގައި ތިބީ ކޮންބައެއްކަން ދެނެގަތުމަށެވެ. މުއާޒަކީ މިޒާތުގެ ކަމެއް އެކަނި ކުރެވޭނެ އުރައްޕެއް ހުރި މީހަކަށް ނުވާތީއެވެ. ސައިޓު ހިންގާން ތިބި އިސް މީހުންނަށް ދެން ކުރާންޖެހުނު ކަމަކީ މުއާޒު ގެންގޮސް ހިތްވަރުދީ ނަސޭހަތް ދިނުމެވެ. އެވަރުންވެސް މީނާ ރޮއެރޮއެފައި ބުނަމުންދިޔައީ ހުރިހާ ވާހަކައެއް ނަޝީދަށް ދަންނަވައިފިއްޔާ އޭނާގެ ވަޒީފާ ސަލާމަތްކުރެވިދާނެ ކަމުގައެވެ. އޭނާއަކީ ވަރަށް ޒުވާން ކުއްޖަކަށްވާތީ މިނިސްޓަރު ނަޝީދު މާފުދެއްވައިފާނެ ކަމަށެވެ. މިޒާތުގެ ބޭގަރާރުކަމެއްގެ ތެރޭގައި މި މުއާޒު ތިން ހަތަރު ހަފުތާއެއް ހޭދަކުރިއެވެ. މުއާޒުގެ ބޭގަރާރުކަމުގެ ސަބަބުން ދެންތިބި މީހުން ބޭޒާރުވެދާނެތީ މިވަރުގެ ބޭގަރާރު މީހަކު ހިމަނައިގެން މިކަހަލަ ކަމެއް ފެށުނީތީ އެވެރިންނަށް ޖެހުނީ ދެރަވެ ހިތާމަކުރާށެވެ. މީނާ ބައިވެރިކޮށްގެން ދުވަހަކުވެސް ކަމެއް ނުކުރުމަށް ބޮޑުހުވައިން ހުވާކުރިއެވެ.\nޓީވީ މޯލްޑިވްސްއިން ކަނޑައިލީމާ ދެން މުޖުތަމައުގެ ތެރޭގައި ބާކީވެފާ ހުއްޓައި ވީޓީވީ ވުޖޫދުކުރަން މަސައްކަތް ކުރެވުނު ދުވަސްވަރު އެތަނުން މީނާއަށް ކޮންމެވެސް މީހަކު ވަޒީފާ ހަމަޖައްސައިދީފިއެވެ. އޭރު ވީޓީވީ އަދި ނުހުޅުވައެވެ. މީނާ ކުރަންޖެހޭ ކަމަކީ ޓީވީ ހުޅުވުނީމާ ދައްކާނެ ބައެެއްކަހަލަ ޕްރޮގްރާމުތައް ރާވައި ކަރުދާހަށް ގެނައުމެވެ. ހަތަރު ފަސްމަހު މުސާރަ ނަގައިގެން އެއްވެސް މަސައްކަތެއްނުކޮށް ގޭގައި ހުރެހުރެފައި މީނާ ދެންހެދި ވަޑާމަކީ ދިޓީވީ ހުޅުވުނީމާ އެތަނުގެ ވަޒީފާއަށްވަނީއެވެ. ބަލަބަލަ ތިހެދީ ކިހިނަކުންހޭ ވީޓީވީން މުސާރަ ނަގައިގެން ހުރެފައި ތިޔަހެނަކުން ނުހެދޭނެޔޭ ކޮންޓްރެކްޓް މިއޮތީއޭ ކޯޓަށްވެސް ދާނަމޭ ބުނީމާ ރޮއެގެންފައި ބުނީ މާފުކޮށްދޭށޭއެވެ. މުޅިއުމުރުގައިވެސް ވިލާކުންފުނީގެ މަސްލަހަތަށް ދެރަލިބޭނޭ އެއްވެސްކަމެއް ނުކުރާން ހުވައިކުރާ ވާހަކައެވެ. ކޮންމެއަކަސް މިޒާތަކުން ބޭގަރާރުކަން ދައްކައި އާދޭސްކޮށްގެން އެކަމުން ސަލާމަތްވެގެންފިއެވެ.\nދިޓީވީގައި އުޅެމުން އެތަނުގެ ސާމާނަށް ގެއްލުންދީފައި ބެޗިގޮތުގެ ވާހަކަ މިލިޔުމުގައި ހިމަނާކަށް ގަސްތެއް ނުކުރަމެވެ. އަދި ދުންޔާ މައުމޫނުގެ ތަރުޖަމާނަކަށް ހުރެފައި ދޯކާދީފައި ރައީސް އޮފީހުން ޖާގަހޯދިގޮތުގެ ވާހަކަވެސް ހިމަނަން ގަސްތެއް ނުކުރަމެވެ.\nމިލިޔެވުނީ އަހަރެން އަމިއްލަ ލޮލުން ދެކި އަތުން ހިފި ދެކަމެއްގެ ވާހަކައެވެ. އަދިވެސް މިޒާތުގެ ކިތަންމެ ކަމެކެވެ. މިކަންކަމުން ޔަގީންވަނީ މުއާޒުގެ ކިބައިގައި ހުރީ ބޭގަރާރުކަމުގެ ސިފަކަމެވެ. ކަންކަމުގައި ސާބިތުވެހުރުމާއި ހަރުދަނާކަމާއި ތެދުވެރިކަން ނުހުންނަކަމެވެ. އެހެންވީމާ މިހާރު އެފާސްކުރާ ގަރާރުތަކުގެ ފަހަތުގައި ހުރީ ކާކުކަމާއި މިކަންކުރަނީ ކީއްވެގެންކަން ދެނެގަތުމަށް މީނާގެ ބޭގަރާރުކަމުގެ ބޭނުން ހިފިދާނެއެވެ. ތަހުގީގެއްގެ ކުރިމައްޗަށް ހާޒިރުކުރާ ވަގުތުން ފެށިގެން ސިއްރުތައްދާނީ ބޭރުވަމުންނެވެ. މިހާރު އެސަކަރާތެއް ޖަހަނީ ގަރާރުކަން ހުރެގެނެއް ނޫނެވެ. އެއީވެސް ގެއްލޭބައި ބޮޑުކަމުން ވެފައިވާ ބޭގަރާރުކަމުގެ ނަތީޖާއެވެ.


Qaumee University Gai Supaari Adhi Engergy Drinks Manaa Kohffi - Vaguthu\nގައުމީ ޔުނިވާސިޓީގައި ސުޕާރީ އަދި އެނާޖީ ޑްރިންކް މަނާކޮށްފި\nދިވެހި ރާއްޖޭގެ ގައުމީ ޔުނިވާސިޓީގައި ސުޕާރީ އަދި އެނާޖީ ޑްރިންކް މަނާކޮށްފިއެވެ.\nޔުނިވާސިޓީން ނެރުނު އުސޫލުގައި ބުނެފައިވަނީ ޔުނިވާސިޓީގެ ކެންޓީންތަކާއި، ޔުނިވާސިޓީން ހިންގާ އިތުރު ހަރަކާތްތަކުގައި އެއްވެސް ބާވަތެއްގެ އެނާޖީ ޑްރިންކްސް އަދި ސުޕާރީ ބޭނުން ނުކުރެވޭނެ ކަމަށާއި އަދި މި ބާވަތްތަށް ލިބޭނެގޮތަށް ނުބެހެއްޓޭނެ ކަމަށެވެ.\nއަދި މީގެ އިތުރުން ޔުނިވާސިޓީގެ މުވައްޒަފުން އަދި ދަރިވަރުން ވެސް އެއްވެސް ބާވަތެއްގެ އެނާޖީ ޑްރިންކެއް އަދި އެއްވެސް ބާވަތެއްގެ ސުޕާރީއެއް ޔުނިވަސިޓީއަށް ގެނައުމަކީ މި ގަވާއިދުގެ ދަށުން މަނާކަމެކެވެ.\nމި އުސޫލުތަށް ޔުނިވާސިޓީގެ ދަރިވަރުންނާއި މުވައްޒަފުންނަށް ލިޔުމުން މިހާރު ވަނީ އަންގާފައެވެ. މި ނިންމުން ނިންމާފައިވަނީ ގައުމީ ޔުނިވާސިޓީގެ އިސްބައެއް ބޭފުޅުންގެ ބައްދަލުވުމަކަށް ފަހުއެވެ.\nއަދި އެނާޖީ ޑްރިންކްސް އަދި ސްޕާރީ އިޝްތިހާރުކުރުންފަދަ އެއްވެސްކަމެއް ނުކުރުމާއި، ޔުނިވާސިޓީގެ އެއްވެސް ހަރަކާތަކަށް އެނާޖީ ޑްރިންކް އަދި ސްޕާރީގެ ސްޕޮންސަރޝިޕް ނުހޯދުމަށް ވެސް ވަނީ އަންގާފައެވެ.\nމި އުސޫލު ތަކާއިގަވާއިދުގެ ބޭނުމަކީ އެނާޖީ ޑްރިންކާއި އަދި ސުޕާރީއިން ސިއްހަތަށް ލިބޭ ގެއްލުން ޔުނިވާސިޓީގެ ދަރިވަރުންނާއި މުވައްޒަފުން ރައްކާތެރިކުރުމެވެ.\nއެ ނިންމުމާ ގުޅިގެން ޔުނިވާސިޓީގައި ކިޔަވާ ގިނަ އަދަދެއްގެ ދަރިވަރުން ފާޑުކިޔަމުންދާއިރު ބައެއް ދަރިވަރުން ބުނެފައިވަނީ ޖުމުލަ ގޮތެއްގައި ގައުމީ ޔުނިވާސިޓީގެ އިސްވެރިންގެ ނިންމުމަށް މަރުހަބާ ކިޔާ ކަމަށާއި ނަމަވެސް އެ ނިންމުން ހަގީގަތުގައި ނިންމަން ވާނީ ޔުނިވާސިޓީގެ ކައުންސިލުން ކަމަށެވެ.\nގައުމީ ޔުނިވާސިޓީން މިފަދަ އުސޫލުތަކެއް ކަނޑައަޅާފައިވާއިރު ރަސިލީ ސްޕާރީ ހޯލްސޭލްކޮށް ލިބޭ އަގު ވަނީ ވަރަށް ބޮޑަށް މަތި ވެފައެވެ. މިހާރު ބާޒާރުން ރަސިލީ ސްޕާރީ ކޭހެއް ލިބެންހުރީ 2300 ރުފިޔާއަށެވެ.\nމާޗް 12, 2018 20:46\nއޮފީސްތަކާ ކޮލެޖު ތަކުގަވެސް މަނާ ކުރަންވީ.. ސިއްހަތަށް ގެއްލުންހުރިތަޖެތި..މާ ހިތްމަތިވެގެން އަގު ބޮޑުކުރަންތީ ދެން ކޯއްޗެއް..ރަސިލީ ވެސް އިނދަޖައްސާލަންވީ ރެޑްބުލްއަށް ވީހެން ސައިޒުވާނެ\nމާޗް 13, 2018 12:30\nރެޑްބުލް ސައިޒްވީއޭތޯ؟ ދުނިޔޭގެ އެތައް ޤައުމުތަކެއްގައި ޤާއިމުކުރެވިފައިވާ ބޮޑު ކުންފުންޏެއް ހަމައެކަނި ރާއްޖޭގައި މަނާކޮށްލާ މަނާކޮށްލުމަކުން އިނދަޖެހޭނެޔޭ ބުނީމަ މަ ގާތަށް އަންނަނީ ހިނި! 🙂\nމާޗް 12, 2018 21:55\nއެހެންވީމަ މަޑިސީލައެއް ގެންދިޔަސް އޯކޭ ވާނެ ދޯ.\nމާޗް 13, 2018 13:52\nތިޔަ ފެށި ހިސާބު ގޯސް ކުދިން ދެން ވިސްނާނީ ހަމަ އިތުރަށް ބޯން. ކުދިންގެ ވިސްނުމާއި ޚިޔާލަށް ނުބަލައި ކަންކަން މަނާކުރީމާ ބޯހަރުވާނެ. ކަންކަން ބަދަލުކުރެވޭނީ ކުދިންގެ ވިސްނުމަށް އެކަން އައިސްގެން


މިފަހަރު “ރެޑީވަމާ”! – Ilm\n“ޕާސްޓް އިޒް ޕާސްޓް، ލެޓް އިޓް ގޯ” މީ އަޅުގަނޑުމެންނަށް ބީރައްޓެހި ޖުމްލައެއް ނޫނެވެ. “މާޒީ އަކީ މާޒީއެވެ، އެދޫކޮށްލާށެވެ.” ހަމަ މިބީދާއިން “ލަރން ފްރޮމް ޔުއަރ ޕާސްޓް” މިއީވެސް އަޅުގަނޑުމެންނަށް އާންމުކޮށް އިވޭ އަޑެކެވެ. “ތިބާގެ މާޒީއިން ޢިބުރަތް ޙާޞިލުކުރާށެވެ.”\nމިދިޔަ ރޯދަމަސް ދިޔައީއެވެ. ކުރަން ހިތުއެޅި ބައިވަރު ކަންތައްތައް ނުކުރެވި ދިޔައީއެވެ. ފަހުދިހައިގައި ކުރަން ބޭނުންވި ވަރަށް އަޅުކަންތައް ނުކުރެވުނީއެވެ. އެކަމާ ހިތާމަ ކުރެވެނީއެވެ. އެހެނެއްކަމަކު، އެ ރޯދަމަސް އެނބުރި ދެނެއް ނާންނާނެއެވެ. އެކަމާ ހާސްނުވާށެވެ! “ޕާސްޓް އިޒް ޕާސްޓް، ލެޓް އިޓް ގޯ” ގެ ދަށުން އެކަމާ ނުވިސްނަމާ ހިނގާށެވެ. އަދި “ލަރން ފްރޮމް ޔުއަރ ޕާސްޓް” ގެ އެހީއާއެކު މި ފަހަރުގެ ރޯދަމަހަށް ވަރުގަދަ ތައްޔާރީއެއްވަމާ ހިނގާށެވެ. މި ފަހަރުގެ ރޯދަމަސް ތަފާތުކޮށްލަން ހިނގާށެވެ. މިފަހަރު “ރެޑީވަމާ” ހިނގާށެވެ.\nއެންމެ ފުރަތަމަ ކަމަކަށް، ތިބާގެ ނަފްސު ހިސާބުކޮށްލާށެވެ. ގޯސްކޮށް ކުރެވެނީ ކޮންކޮން ކަންތައްތަކެއްތޯ ބަލާށެވެ. އަދި ރަނގަޅަށް ކުރެވޭ ކަންތައްތައް ވެސް ފާހަގަކޮށް އެކަންކަމުގައި ޘާބިތުވާށެވެ. އެއަށްފަހު، ކުރެވޭ ގޯސްތައް ދޫކޮށްލާ ތައުބާވާށެވެ. އެންމެ ތައުބާއަކުން ފުއްދާނުލާށެވެ. އާއެކެވެ! ކޮންމެ ދުވަހަކު ތައުބާވާށެވެ. އިސްލާމިކް މިނިސްޓްރީއިން ރޯދަމަހުގެ ހަނދު އިއުލާންކުރާ ރޭގައި ތައުބާވާން މަޑުނުކުރާށެވެ. އަޅުގަނޑުމެންގެ ރަސޫލާﷺ ކޮންމެދުވަހަކު 70 ފަހަރަށްވުރެ ގިނަފަހަރު ތައުބާވެވަޑައިގަންނަވާ ވާހަކައަކީ ތެދު ވާހަކައެކެވެ.\nމަޑުމަޑުން ހެޔޮ ކަންތައްތައް ގިނަ ކުރާށެވެ. ނަމާދަށް ފަރުވާކުޑަކުރެވޭނަމަ، ހުރިހާ ނަމާދުތަށް ކުރެވޭތޯ ބަލާށެވެ. އެކަން ހާސިލުވުމުން ،ދެން ނަމާދުތައް ޖަމާޢަތުގައި ކުރެވޭތޯބަލާށެވެ. ހުރިހާ ނަމާދެއް ޖަމާޢަތުގައި އަދާކުރެވޭނަމަ، ރަވާތިބު ސުންނަތްތައް ދޫނުކޮށްވޭތޯ ބަލާށެވެ. އިތުރު ހަރުފަތަކަށް ދާން ބޭނުންނަމަ، ދަމު ނަމާދު ކުރަން ފަށާށެއެވެ. މިގޮތަށް މަޑުމަޑުން ކުރިޔަށް ދާށެވެ.\nކޮންމެ ދުވަހަކުވެސް ޤުރުއާނުން މިންވަރެއް ކިޔުމަކީ ލާޒިމް ކަމެއްކަމުގައި ހަދާށެވެ. އެންމެ ޞަފްޙާއެއް ވެސް އެންމެރަނގަޅެވެ. އެއަށްވުރެ އިތުރު ކުރުމަކީ ހަމަ ހެޔޮ ކަމެކެވެ. އެމީހަކަށް ފަސޭހަގަޑިއަކުއެވެ. ދުވަސް ފެށުމުން “ބިޒީ” ވެދާނެތީވެ، ފަތިސްނަމާދުފަހުން ޤުރްއާން ކިޔެވުމަކީ ބައެއްމީހުން ކުރާކަމެކެވެ. ޤުރުއާނުން އެމީހެއްގެ ދުވަސް ފަށާ މީހަކަށް ހުރި ހެޔޮކަމެއްގެ ބޮޑުކަމާއެވެ!\nޙާޞިލުކުރާނެ ލަނޑުދަނޑިތަކެއް ކަނޑައަޅާ އަދި އެކަންތައްތައް ހާސިލުކުރެވޭނެ ގޮތްތަކެއް ކަނޑައަޅާށެވެ. މިދިޔަ ރޯދަމުހަގައި ރާޒުވާ އަދި ތާސް ކުޅުމުގައި ވަގުތުތަށް ދުއްވާލެވުނަސް، މިފަހަރު އެހެންވިޔަ ނުދެމާ ހިނގާށެވެ. މިފަހަރު ހުރިހާ ތަރާވީޙެއް ކުރަން ހިނގާށެވެ. އަދި ލައިލަތުލްޤަދްރި ހޯދަން ގަދައަޅާ މަސައްކަތް ކުރަމާ ހިނގާށެވެ. މިއެވެ.\nމި ލިޔުން “ޝެޔަރ” ކޮށްލާށެވެ. ތިބާގެ ސަބަބުން މީހަކު މިކަންތައްތައް ކޮށްފިނަމަ، ތިބާއަށް އެމިލްކުކުރެވުނީ އެވަޅެއްގެ ފުންމިން ނޭނގޭ ޘާވަބުގެ ރަންވަޅެކެވެ. ان شاء الله\nރޯދަމަސް އަންނަން ކައިރިވެފައި ވަނިކޮށް، އެ މާތް މަހާ ބައްދަލުނުވެ މިދުނިޔެއާ ވަކިވެގެންދަނީ އަޅުގަނޑުމެން ދަންނަ ކިތައް މީހުންތޯއެވެ؟ ޔާﷲ! އަޅަމެން ރޯދަމަހާ ބައްދަލުކުރައްވާނދެވެ! އަދި އެމަހުގައި ހެޔޮ ޢަމަލުތައް ކުރުމުގެ ތައުފީޤުދެއްވާނދެއެވެ!


Juventus ge coach kamun Pirlo vaki kohfi\nޔުވެންޓަސްގެ ކޯޗުކަމުން ޕިރްލޯ ވަކިކޮށްފި\nޝާއިޢުކުރީ: ޙަންނާން މެއި 28, 2021, 17:51\nޔުވެންޓަސްގެ ކޯޗު ކަމުން އެންދްރޭ ޕިރްލޯ ވަކިކޮށްފިއެވެ.\nޕިރްލޯ މަގާމުން ވަކިކޮށްފައިމިވަނީ މިފަހަރުގެ އިޓާލިއަންލީގުގައި ޔުވެންޓަސްއިން ނެރުނު ދައް ނަތީޖާތަކުގެ ސަބަބުންނެވެ.\nޕިރްލޯ ޔުވެންޓަސްގެ ކޯޗުކަމާއި ހަވާލުވީ އޭރު އެ ކުލަބުގެ ކޯޗުކަމުގައި ހުރި މަރީޒިއޯ ސާރީ މަގާމުން ވަކިކުރުމަށް ފަހު 2020 ވަނަ އަހަރުގައެވެ.\nޕިރްލޯ ޔުވެންޓަަސްއާއި އެކު ހަދާފައިވާ އެއްބަސްވުމުގައި ބާކީ އަދި އެއް އަހަރު އޮއްވާ ޔުވެންޓަސްގެ ކޯޗުކަމުގެ މަގާމުން ޕިރްލޯ ވަކި ކުރިއިރު، ޔުވެންޓަސްއިން މިފަހަރުގެ ސީޒަން ނިންމާލީ އިޓާލިއަން ލީގުގެ ހަތަރުވަނާގައި 78 ޕޮއިންޓާއި އެކުގައެވެ.\nމި ފަހަރުގެ ސީޒަން އަކީ ޔުވެންޓަސްގެ ތާރީޚުގައި ވެސް އެންމެ ނާކާމިޔާބު ސީޒަނަށް ވީއިރު، އިޓާލިއަން ލީގު ވެސް އެޓީމަށް ނުހޯދުނުއިރު، އެޓީމު ވަނީ މިއަހަރުގެ ޗެމްޕިއަންސް ލީގުގެ ނޮކްއައުޓް ރައުންޑާއި ހިސާބުން ކަޓާފައެވެ. އަދި ޔުވެންޓަސް އަށް އަންނަ އަހަރުގެ ޗެމްޕިއަންސް ލީގުން ފުރިސަތު ލިބުނީ ވެސް ވަރަށް ހަނި ގޮތަކަށެވެ.\nއެހެން ނަމަވެސް ޕިރްލޯގެ އިރުޝާދުގެ ދަށުން ޔުވެންޓަސްއިން ވަނީ މިއަހަރުގެ އިޓާލިއަން ސުޕަކަޕް އާއި އިޓާލިއަން ކަޕްގެ ޗެމްޕިއަންކަން ހޯދާފައެވެ.\nޕިރްލޯއަށް ފަހު ޔުވެންޓަސްގެ ކޯޗުކަމާއި ދެން ހަވާލުވާނެ ކަމަށް އެންމެ ބޮޑަށް ބެލެވިފައިވަނީ ޔުވެންޓަސްގެ ކުރީގެ ކޯޗު މަސިމިލިއާނޯ އެލެގްރީއެވެ.\nއެލެގްރީ މިހާރުވެސް ޔުވެންޓަސްގެ ކޯޗުކަމުގެ މަގާމާއި ހަވާލުވުމަށް އެއްބަސްވެފައިވާ ކަމަށް ޚަބަރުތައް ބުނާއިރު، އޭނާ ޔުވެންޓަސްއާއި މިފަހަރު ހަވާލުވާނީ2އަހަރުގެ އެއްބަސްވުމެއްގެ ދަށުން ކަމަށް ވެސް ޚަބަރުތައް ބުނެއެވެ.\nއެލެގްރީ މީގެ ކުރިނަ ޔުވެންޓަސް ގެ ކޯޗުކަން ކޮށްފައިވަނީ 2014 ވަނަ އަހަރުން ފެށިގެން 2019 ވަނަ އަހަރާއި ހަމައަށެވެ.\nމި މުއްދަތުގެ ތެރޭގައި އޭނާ ވަނީ ޔުވެންޓަސް އަށް ގިނަ ކާމިޔާބީތަކެއް ވެސް ހޯދައިދީފައެވެ. އެވޮތުން އިޓާލިއަން ލީގު ފަސްފަހަރު، އިޓާލިއަން ކަޕް ހަތަރު ފަހަރު އަދި އިޓާލިއަން ސުޕަކަޕެއް ވެސް ވަނީ ހޯދައިދީފައެވެ.\nމީގެ އިތުރުން އެލެގްރީ ވަނީ 15-2014 އަދި 17-2016 ވަނަ އަހަރުގެ ޗެމްޕިއަންސް ލީގު މުބާރާތުގެ ފައިނަލަށް ވެސް އެޓީމު ގެންގޮސްދީފައިވެއެވެ.


Covid-19: India Ge Vaccine Mauritius, Seychelles, Myanmar Ah Fonuvaifi - Vaguthu\nކޮވިޑް-19: ފައްސި މަދު، ޓެސްޓް ވެސް މަދު - 18 ގަޑިއިރު ކުރިން\nކޮވިޑް-19: އިންޑިއާގެ ވެކްސިން މޮރިޝަސް، ސީޝެލްސް، މިޔަންމާ އަށް ފޮނުވައިފި\n4 މަސް ކުރިން ( ޖެނުއަރީ 23, 2021 )\nއިންޑިއާ އިން ރާއްޖެ އަށް ގެނައި ވެކްސިން.\nކޮވިޑް-19 އިން ރައްކާތެރިވުމަށް އިންޑިއާ އިން އުފެއްދި ކޮވިޝީލްޑް ވެކްސިން އިތުރު ތިން ގައުމަކަށް ފޮނުވައިފިއެވެ.\nއިންޑިއާގެ ސެރަމް އިންސްޓިޓިއުޓް އިން އުފެއްދި ވެކްސިން ފޮނުވާފައި ވަނީ މޮރިޝަސް، ސީޝެލްސް އަދި މިޔަންމާއަށެވެ. މީގެކުރިން މި ވެކްސިން ވަނީ ރާއްޖެއަށާއި ނޭޕާލްއަށާއި ބަންގްލަދޭޝްއަށާއި ބޫޓާނަށް ފޮނުވައިފައެވެ. އިންޑިއާ އިން ވެކްސިން ހަތް ގައުމަކަށް ފޮނުވީ، އެ ގައުމުން އަވަށްޓެރި ގައުމުތަކަށްދޭ ހާއްސަ އަހަންމިއްޔަތުކަމުގެ ދަށުންނެވެ. މި ވެކްސިން ސްރީ ލަންކާ އާއި އަފްގާނިސްތާނަށް ފޮނުވަން ވެސް ވަނީ ރާވައިފައެވެ.\nރާއްޖެ އަށް 100،000 ޑޯޒްގެ ވެކްސިން\nބޫޓާނަށް 150،000 ޑޯޒްގެ ވެކްސިން\nބަންގްލަދޭޝް އަށް ދެ މިލިއަން ޑޯޒްގެ ވެކްސިން\nނޭޕާލް އަށް އެއް މިލިއަން ޑޯޒްގެ ވެކްސިން\n"ހިންދުސްތާން ޓައިމްސް" އިން ރިޕޯޓުކުރާ ގޮތުގައި ދުނިޔޭގެ ބައެއް ގައުމުތަކާ އެކު ހަދާފައިވާ އެއްބަސްވުމުގެ ދަށުން ކޮވިޝީލްޑް ވެކްސިން އިތުރު ގައުމުތަކަށް ފޮނުވަން ވަނީ ހަމަޖެހިފައެވެ. އެގޮތުން ވެކްސިންގެ ދެ މިލިއަން ޑޯޒް ހިފައިގެން ދެ ފްލައިޓެއް ބްރެޒިލާއި މޮރޮކޯ އަށް ވަނީ ފުރައިފައެވެ.\nގިނަ އަދަދެއްގެ ބޭހުގެ ސާމާނު އުފައްދަމުން އަންނަ އިންޑިއާ އިން ދާދި ފަހުން ވަނީ ޕެރެސެޓޮމޯލް ޓެބްލެޓްގެ ބޮޑު ޝިޕްމަންޓުތަކެއް ބްރެޒިލް، އެމެރިކާ، އަދި ދެކުނު އެފްރިކާ އަށް ފޮނުވައިފައެވެ. އަދި 140 އަށް ވުރެ ގިނަ ގައުމަށް ބޭސް ވަނީ ފޮނުވައިފައެވެ.\nއިންޑިއާގެ ނޫހުން ރިޕޯޓުކޮށްފައިވާ ގޮތުގައި ބްރެޒިލް އާއި މޮރޮކޯގެ އިތުރުން ދެކުނު އެފްރިކާ އާއި ސައުދީ އަރަބިއްޔާ އަށް ވެސް ކޮވިޝީލްޑް ވެކްސިން ފޮނުވުމަށް އިންޑިއާގެ ސެރަމް އިންސްޓިޓިއުޓް އިން ވަނީ އެއްބަސްވުމެއްގައި ސޮއިކޮށްފައެވެ.\nމިޔަންމާއަށް 1.5 މިލިއަން ޑޯޒްގެ ވެކްސިން\nސީޝެލްސްއަށް 50،000 ޑޯޒްގެ ވެކްސިން\nމޮރިޝަސް އަށް 150،000 ޑޯޒްގެ ވެކްސިން\nބްރެޒިލް އަށް ދެ މިލިއަން ޑޯޒްގެ ވެކްސިން\nމޮރޮކޯ އަށް ދެ މިލިއަން ޑޯޒްގެ ވެކްސިން\nއިންޑިއާގެ ބޮޑުވަޒީރު ނަރެންދުރަ މޯދީ ދާދި ފަހުން ވިދާޅުވީ ދުނިޔޭގެ އެކި ގައުމުތަކުގައި އެހީއަށް ބޭނުން ޖެހިފައި ތިބި މީހުންނަށް އެހީވާން އިންޑިއާ ތައްޔާރަށް އޮތް ކަމަށެވެ. އަދި ކޮވިޑް-19 ގެ ބަލިމަޑުކަމުގައި އިންޑިއާ އިސް ކުރާނީ އިންސާނިއްޔަތު ކަން ކަމަށް މޯދީ ވިދާޅުވިއެވެ.\nއިންޑިއާއަކީ ގިނަ އަދަދެއްގެ ބޭހާއި ވެކްސިން ދުނިޔޭގެ އެކި ސަރަޙައްދުތަކަށް ސަޕްލައިކުރާ ގައުމެވެ. އަދި އިންޑިއާއަކީ އެކި ކަހަލަ ވެކްސިންތައް ވެސް މީގެކުރިން އުފައްދަމުން އައި ގައުމެކެވެ. ދުނިޔޭގައި އުފައްދާ ވެކްސިންގެ ދެ ބައިކުޅަ އެއްބައި އުފައްދަނީ އިންޑިއާގެ ކުންފުނިތަކުންނެވެ.\nޖެނުއަރީ 23, 2021 13:21\nމިއަންމާ އަނެއްކާ ރޮހިންޔާ މުސްލިމްކޮޅު ..... ކަންބޮޑުވޭ\nޖެނުއަރީ 23, 2021 13:37\nރަންގަޅުކަމެއްވާނީ ރަނގަޅުކަމަކަށް..! ވެކްސިން ފޯރުކޮށްދިނުން ރަނގަޅު..!! އެކަމަކު ރައްކާތެރި އެއްޗަކަށްވާނަމަ...!!


Inaayai hoadhan loa andhiri kamah hedhigen 15 ahaeru\nލޯ އަނދިރި ކަމަށް ހެދިގެން އުޅުނު މީހާ ވާތްފަރަތުގައި\nއަންހެނުންގެ ލޯ އަނދިރި ނޫން ކަން އޭނާއަށް ނޭނގޭ ކަމަށް އަންހެން މީހާގެ ފިރިމީހާ ބުނެފި އެވެ. އަންހެންމީހާ ލޯ އަނދިރިކަމަށް ހެދިގެން އުޅުނީ ސަރުކާރުން ދޭ އިނާޔަތްތައް ހޯދުމުގެ މަގްސަދުގަ އެވެ. މީގެ 15 އަހަރު ކުރިއްސުރެ އެމީހާ ސަރުކާރުން ނަގަމުން ދިޔަ އިނާޔަތްތައް އެއް މިލިއަން ޕައުންޑަށް ވަނީ އަރާފަ އެވެ.\nޖޯން ޕޮމްފްރީ، 60، ބުނި ގޮތުގައި އޭނާގެ އަންހެނުން ކްރިސްޓިއާނާ ދޮގު ހަދައިގެން އުޅުނުކަމެއް އޭނާ ނުދެނަހުއްޓެވެ. މިހާ ބޮޑު ދޮގެއް ހަދާ އޮޅުވާލުމުގެ ސަބަބުން މިހާރު ކްރިސްޓިއާނާއަށް ވަނީ ޖަލަށް ދާން ޖެހިފަ އެވެ.\nއިންގްލެންޑްގެ ޗެޝާގައި ދިރިއުޅޭ 65 އަހަރުގެ މާމައަށް މިހާރު ވަނީ ތިން އަހަރާއި އަށް މަސް ދުވަހުގެ ޖަލު ހުކުމެއް އައިސްފަ އެވެ. ލޯ އަނދިރި މީހަކަށް ހެދި ފޯޖް ކޮށްފައިވާ ޑޮކިއުމަންޓްތަކެއް ހުށަހަޅައިގެން 15 އަހަރު ވަންދެން ސަރުކާރުގެ އިނާޔަތްތަކެއް ނެގި ކަމުގެ ކުށް ސާބިތު ވެގެންނެވެ.\nއޭނާގެ ލޮލަށް އެއްގޮތަކަށް ވެސް ނުފެންނަ ކަމަށާއި ފުރޮޅުލީގޮނޑީގައި ނޫނީ އެއްވެސް ތަނަކަށް ނުދެވޭ ކަމަށް ބުނެ ކްރިސްޓިއާނާ ވަނީ އެންމެންނަށް ދޮގު ހަދާ އޮޅުވާލާފަ އެވެ. ނަމަވެސް އޭނާއާ ދޭތެރޭ ޝައްކު ވެގެން ކަމާބެހޭ އޮތޯރިޓީން ހިންގި ތަހުގީގަކުން އޭނާ އަމިއްލައަށް ކާރު ދުއްވާ ހަދާ ކަމާއި މީހެއްގެ އެހީތެރިކަމާ ނުލާ ހިނގާބިނގާވެ އުޅޭ ކަމާއި ނޫސް ކިޔާކަން ޔަގީން ކުރެވުނެވެ. އަދި ސްކޫލަށް މާމަ ކުދިން ބަލާ ގޮސް އެ ކުދިން ގެންނަކަން ވެސް ވަނީ ފަޅާ އަރާފަ އެވެ.\nކްރިސްޓިއާނާ އާއި ޕޮމްފްރީ ކައިވެނި ކުރީ 2005 ގައެވެ. އިނގިރޭސި ވިލާތުގެ ނޫހަކަށް ދީފައިވާ އިންޓަވިއު އެއްގައި ޕޮމްފްރީ ބުނީ މީހުން ހީކުރާނީ އޭނާއަށް ހުރިހާ ކަމެއް ވެސް އެނގޭނެ ހެން ކަމަށެވެ. އަދި ހުރިހާ ފައިސާއަށް ހެދި ގޮތެއް ވެސް އޭނާއަށް އެނގޭނެ ކަމަށެވެ. ޕޮމްފްރީ ބުނީ އޭނާގެ އަންހެނުންނާ ހެދި ދިރިއުޅުން މުޅިން ހަލާކުވެއްޖެ ކަމަށެވެ.\n"އޭނާ އަހަންނަށް ވެސް ހެދީ ދޮގު. އޭނަ ބުނި އޭނާއަކީ މިލިއަނަރަކޭ،" ޕޮމްފްރީ ބުންޏެވެ.\nއޭނާ ލޯ އަނދިރި ނޫންކަމުގެ ހެއްކާއެކު ފުލުހުން އައިސް ސުވާލު ކުރުމުން ކްރިސްޓިއާނާ ބުނީ އެންމެ ފަހުން އޭނާ ކުރާ ކަންތައް ފަޅާ އެރީމަ ވަރަށް ހިތްހަމަޖެހިއްޖެ ކަމަށާއި ލިބުނު ހުރިހާ ފައިސާ ބޭނުން ޖެހިފައިވާ ނިކަމެތިންނަށް ހަދިޔާ ކޮށްފައިވާ ކަމަށެވެ.\nނަމަވެސް ޗުއްޓީއަށް ތަންތަނަށް ގޮސްލުމަށާއި ކޮސްމެޓިކް ޓްރީޓްމަންޓަށް އަދި އަގުބޮޑު އަންނައުނު ގަތުމަށް ގިނަ އަދަދެއްގެ ފައިސާ ޚަރަދުކުރި ކަމަށް ވެސް ކްރިސްޓިއާނާ ވަނީ އެއްބަސްވެފަ އެވެ.\nކްރިސްޓިއާނާއަށް ހުކުމް އިއްވަމުން ފަނޑިޔާރު ވިދާޅުވީ 15 އަހަރު ވަންދެން މަކަރު ހަދާ އޮޅުވާލައިގެން އޭނާ ހޯދާފައިވާ އެއް މިލިއަން ޕައުންޑަކީ ރައްޔިތުންގެ ފައިސާ ކަމަށާއި އެ ފައިސާ ދައުލަތުގައި ހުރި ނަމަ އޭގެން ސްކޫލްތައް ބިނާ ކުރުން ފަދަ ކަންތައްތަކަށް ހޭދަ ކުރެވުނީސް ކަމަށެވެ.\nމި މީހާއަކީ ކުޑައިރު ލިބުނު ޖިސްމާނީ އަނިޔާތަކެއްގެ ސަބަބުން ވަރަށް ބޮޑަށް ނަފްސާނީ މައްސަލަތަކެއް ދިމާވެފައިވާ މީހެއް ކަމަށް މި މީހާގެ ވަކީލު ކޯޓުގައި ބުނެފައި ވެއެވެ.\nކްރިސްޓިއާނާ އާއެކު އޭނާގެ އަންހެންދަރިފުޅު އައިމީ ބްރައުން ވެސް މިމައްސަލައިގައި ބެދި އޭނާއަށް 18 މަސް ދުވަހުގެ ޖަލު ހުކުމެއް އައިސްފައި ވެއެވެ. އެއީ މަންމަ ފައިސާ ހޯދި ގޮތެއް ނޭނގި އެކަމާ އަޅާ ނުލައި އެ ފައިސާގެ ބޭނުން ކޮށް މަނީ ލޯންޑްރިންގެ ކުށް ސާބިތުވެގެންނެވެ.\nސްކްރީން ރައިޓަރު ހިމަންޝޫ އާއި ކަނިކާ ކައިވެނިކޮށްފި


Raees Yameen nukurevvi baeh kankan!\nރައީސް ޔާމީން ނުކުރެއްވި ބައެއް ކަންކަން!\nއދ. އާއި ވިލާތަށް ވަޑައިނުގެންނެވި\nމާލީ ބަޔާން ހާމައެއް ނުކުރައްވާ\nކ. މާލެ 19 އޮކްޓޯބަރ 2018 | ހުކުރު 19:16 4,015\nރައީސް އަބްދުﷲ ޔާމީން، 2013 ނޮވެމްބަރު 17 ވަނަ ދުވަހު ހުވާކުރައްވަނީ - ރައީސް އޮފީސް\nދައްކަން މި އުޅެނީ ރިޔާސީ އިންތިޚާބުގެ ވާހަކައެއް ނޫނެވެ. ވެރިކަން ކުރެެއްވުމުގައި ގެންގުޅުވި ވައްޓަފާޅި އާއި ތުހްމަތުކުރެވޭ އަނިޔާ އާއި ފަސާދައިގެ އަމަލުތައް ބުނެދޭން ޖެހޭ މިންވަރަށް ވުރެ ސާފެވެ. ކުރެއްވި ކަންކަމާއި ނުކުރެއްވި ކަންކަން ވެސް ސާފެވެ. ދައްކަން މިއުޅޭ ވާހަކަ އަކީ ރައީސް އަބްދުﷲ ޔާމީންގެ ވެރިކަމުގެ ފަސް އަހަރުގެ ދައުރު ހަމަވަން ގާތްވެފައިވާއިރު، އެމަނިކުފާނު ނުކުރެއްވި، ނުވަތަ ނުކުރެއްވުނު ބައެއް ކަންކަމުގެ ވާހަކަ އެވެ.\nއދ. އަށް ވަޑައިނުގަތުން\nއިނގިރޭސީންގެ އަތްދަށުން ރާއްޖެ ފުރިހަމަ އަށް މިނިވަންވެ، 1965 ވަނަ އަހަރު އދ. ގައި ރާއްޖެ ބައިވެރިވި އެވެ. އޭރު ދިވެހި ދައުލަތް ހިންގަވަމުން ގެންދެވީ ބޮޑުވަޒީރު އިބްރާހިމް ނާސިރެވެ. ދެ ވަނަ ޖުމްހޫރިއްޔާގެ ފުރަތަމަ ރައީސްގެ ގޮތުގައި 1968 ވަނަ އަހަރު ނޮވެމްބަރު 11 ވަނަ ދުވަހު ވެރިކަމާ ހަވާލުވެވަޑައިގެން ފަސް އަހަރުގެ ދެ ދައުރު ފުރިހަމަ ކުރެއްވިއިރު، އިބްރާހިމް ނާސިރު އދ. އަށް ވަޑައިގެންފައި ނެތެވެ. ނަމަވެސް އޭގެ ފަހުން ވެރިކަން ކުރެއްވި ހުރިހާ ބޭފުޅުން ވެސް އދ. ގެ ތާރީޚީ އާންމު ޖަލްސާގައި ބައިވެރިވެވަޑައިގެން ތަގުރީރުކުރައްވާފައިވެ އެވެ. ނަމަވެސް މި ލިސްޓްގައި ރައީސް ޔާމީންގެ ނަންފުޅެއް ނުހިމެނެ އެވެ.\nމީގެ ކުރިން ވިލާތުގެ ގައުމުތަކާއި ރާއްޖެއާދެމެދު އޮތީ ވަރަށް ގާތް ގުޅުމެވެ. އިގުތިސޯދުގެ މުހިންމު ބައިވެރިއެއްގެ ގޮތުން ވެސް ވިލާތުގެ ގައުމުތަކާއި ދިޔައީ ގުޅުން ބަދަހި ކުރަމުންނެވެ. ހާއްސަކޮށް، އިނގިރޭސި ވިލާތާ އެވެ. ރައީސް މައުމޫނު އާއި ރައީސް ނަޝީދު އާއި ރައީސް ވަހީދު ވެސް ވެރިކަމުގައި ހުންނަވައި ވިލާތަށް ވަޑައިގެންނެވި އެވެ. ނަމަވެސް ރައީސް ޔާމީން ދައުލަތުގެ ވެރިޔާގެ ހައިސިއްޔަތުން ރަސްމީ ދަތުރުފުޅެއްގައި ވިލާތަށް ވަޑައިގެންފައިނުވެ އެވެ. އޭގެ ބަދަލުގައި ކޮމަންވެލްތުން ރާއްޖެ ވަކިވި އެވެ. އަދި މި ސަރުކާރުން ހިންގަމުން ގެންދާ ކަންކަމަށް ވިލާތުގެ އިއްތިހާދުން ފާޑުކިޔަން ފެށުމުން އެކަމުގެ ހިތްހަމަނުޖެހުން ވެސް ވަނީ ބަންޑުން ކޮށްލަމުންނެވެ.\nމާލީ ބަޔާން ހާމަނުކުރެއްވުން\nރިޔާސީ އިންތިޚާބުގެ ކެމްޕެއިން އަށް އެކި ފަރާތްތަކުން ހަދިޔާގެ ގޮތުގައި ފައިސާ ދެމުންދާ ކަމަށާއި އެ ފައިސާ ބަލަހައްޓައި ދިނީ އެމަނިކުފާނުގެ ނައިބު ރައީސް އަހްމަދު އަދީބު ކަމަށް ވިދާޅުވި އެވެ. އެމްއެމްޕީއާރުސީގެ ހިޔާނާތުން ވެސް ބައިއެޅި ކަމަށް ތުހްމަތުކުރެ އެވެ. އެމްއެމްޕީއާރުސީގެ ފައިސާއިން 1 މިލިއަން ޑޮލަރު ރައީސް ޔާމީންގެ އެކައުންޓްގައި އަދިވެސް އެބަ ހުއްޓެވެ. ރައީސުލްޖުމްހޫރިއްޔާގެ މާލީ ބަޔާން އޮޑިޓަ ޖެނެރަލްގެ އޮފީހަށް ހުށަހަޅަންޖެހޭއިރު، މާލީ ބަޔާން ހުށަނާޅުއްވާކަން ތިލަވުމުން، ރައީސް އޮފީހުގެ ތަރުޖަމާނު އިބްރާހިމް އަލީ ވިދާޅުވެފައިވަނީ މާލީ ބަޔާން ހުށަނޭޅި އޮތީ ފޯމެޓަށް ބަދަލެއް ގެނެސްފައި އޮތުމުން ކަމަށެވެ. އެއަށް ފަހު އެތައް މަހެއް ވެގެން ދިޔައިރު ވެސް ރިޕޯޓް ހުށަހެޅުއްވިކަން ރައީސްގެ ފަރާތްޕުޅުން ވެސް އަދި އޮޑިޓަ ޖެނެރަލްގެ އޮފީހުން ވެސް ހާމައެއް ނުކުރައްވަ އެވެ.\nރައީސް ޔާމީންގެ އެންމެ އަރިސް ބޭފުޅަކީ ކޮންމެ ބޭފުޅެއްތޯ ސުވާލު ކޮށްފި ނަމަ ގިނަ ބައެއްގެ ހިޔާލަށް އަންނާނީ ރައްޔިތުންގެ މަޖިލީހުގެ ކުރީގެ ނައިބު ރައީސް އަހްމަދު ނާޒިމެވެ. ދެން އަންނާނީ މަޝްހޫރު ވިޔަފާރިވެރިޔާ އަދި މީދޫ ދާއިރާގެ މެމްބަރު އަހްމަދު ސިޔާމް މުހައްމަދު (ސަން ސިޔާމް) އެވެ. އެ ލިސްޓަށް ވިޔަފާރިވެރިޔާ އަބްދުﷲ ޖާބިރާއި، ކުރީގެ ނައިބު ރައީސް އަހްމަދު އަދީބު ވެސް އަންނާނެ އެވެ. މި ހުރިހާ ބޭފުޅުން ކޮބައި ހެއްޔެވެ؟ އެއްވެސް ބޭފުޅަކު ރައީސް ޔާމީން އަރިހުގައި ނެތެވެ. އެންމެ ފަހުން ފެނިގެން ދިޔައީ ވެސް މިފަދަ މަންޒަރެކެވެ. އިލެކްޝަންސް ކޮމިޝަންގެ ރައީސް އަހްމަދު ޝަރީފާއި ހިޔަލީ މުހައްމަދު ރަޝީދާއި ރައީސް ޔާމީނުގެ އަރިހުގައި "ވަރަށް ގިނަ މަސައްކަތްތެކެއް ކުރެއްވި" ފިނޭންސް މިނިސްޓްރީގެ ސްޓޭޓް މިނިސްޓަރު މުހައްމަދު އަޝްމަލީ ވެސް އެވަނީ އެމަނިކުފާނާ ގުޅުން ކެނޑިފަ އެވެ.\nއަޝްމަލީ ވިދާޅުވީ ރައީސް ޔާމީނަށް ހަތް އަހަރު ހިދުމަތް ކޮށްދެއްވުމަށް ވުރެ، އެހެން ފަރާތަކަށް ޚިދުމަތް ކޮށްދެއްވި ނަމަ އަގު މާބޮޑަށް ވަޒަން ކުރި ކަމަށެވެ. ދެން ދުވަހަކު ވެސް ރައީސް ޔާމީހަށް ޚިދުމަތްކޮށް ނުދެއްވާނެ ކަމަށް، އެންސީއައިޓީ ހިންގެވުމާ ވެސް ހަވާލުވެ ހުންނެވި އަޝްމަލީ ވިދާޅުވި އެވެ.\nމިއީ އެކުވެރިންގެ ވާހަކަ އެވެ. އެމަނިކުފާނަށް އެކުވެރިން ވެސް ނުހިފެހެއްޓުނެވެ. ކޯލިޝަނެއް ވެސް ނުހިފެހެއްޓުނެވެ. ވެރިކަމަށް ގެންނެވުމަށް އެންމެ ބޮޑަށް މަސައްކަތްކޮށް ދެއްވި، ބޭބޭފުޅު ކުރީގެ ރައީސް މައުމޫން އަބްދުލް ގައްޔޫމްއާ ގުޅުމެއް ނުބޭއްވުނެވެ. އިންތިޚާބު ގެއްލިގެން ދިޔަ މައިގަނޑު އެއްސަބަބަކީ ވެސް އެކުވެރިން ދުރުކުރުމެވެ. ބޭބެއާ އޮތް ލޭގެ ގުޅުން ދުރުކޮށްލައި، ޖަލަށް ލެއްވުމެވެ.


Drug network eh hoadhai9meehaku hayyarukoffi | Mihaaru\n23 މާޗް 2020 - 12:20 79 comments\nޖެނުއަރީ 30 ގައި މި އޮޕަރޭޝަން ހިންގީ ގދ. ހޯނޑެއްދޫ އަލޯރާ، އަރުޝަދު ޚާލިދާއި އިތުރު ބަޔަކު ގުޅިގެން މަސްތުވާތަކެތި ރާއްޖެ އެތެރެކޮށް އެ ތަކެތި ގެންގުޅެ އަދި ޓްރެފިކް ކުރާ ކަމަށް ލިބުނު އިންޓެލިޖެންސް މައުލޫމާތުގެ އަލީގައި ކަމަށް ފުލުހުން ބުންޏެވެ.\nކޯޓު އަމުރެއްގެ ދަށުން، އެ 10 ގެ ފާސްކުރިއިރު، ނުވަ ކިލޯ އަށް ވުރެ ގިނަ ޑަޔަމޯފިން އާއި ހަތަރު ގްރާމަށް ވުރެ ގިނަ ކޮކެއިން ފެނިފައިވާ ކަމަށް ފުލުހުން ބުނެ އެވެ. އަދި ގިނަ އަދަދެއްގެ ފައިސާ ވެސް ކުށުގެ ވެށިން ހޯދި އެވެ.\n"މި މައްސަލައިގައި ހިމެނޭ މީހެއްގެ ނަމުގައި ހުޅުވާފައިވާ ބޭންކް އެކައުންޓުތަކުގައިވާ ފައިސާ އަކީ މަސްތުވާތަކެތީގެ ވިޔަފާރި ކޮށްގެން ހޯދާފައިވާ ފައިސާ ކަމަށް ތަހުގީގަށް ތުހުމަތު ކުރެވޭތީ ކްރިމިނަލް ކޯޓުގެ އަމުރެއްގެ ދަށުން އެކައުންޓުތައް ވަނީ ފްރީޒް ކޮށްފަ އެވެ،" ފުލުހުން ލިޔުމުން ހާމަކުރި މައުލޫމާތުގައި ވެ އެވެ.\nމިދިޔަ ޖެނުއަރީ 30 ގައި މާލޭގެ 10 ގެއެއް ފާސްކޮށް، އަތުލައިގަތް މަސްތުވާތަކެތި.---ފޮޓޯ: ޕޮލިސް\n7- އަސްލަމް ނާޒިމް- މއ. ވައިލެޓްމާގެ، މާލެ (37 އަހަރު، މަސްތުވާތަކެތި، ވައްކަމުގެ ރެކޯޑް)\n8- އަހުމަދު އިމްސާހް- މިސްކިތްދޮށުގެ، ޅ. ނައިފަރު (32 އަހަރު، މަސްތުވާތަކެތި، ވައްކަމުގެ ރެކޯޑް)\nފުލުހުން ބުނިގޮތުގައި، މި ނުވަ މީހުންގެ ތެރެއިން ސިދުރަތު ފިޔަވައި އެންމެން މިހާރު ވެސް ތިބީ ހައްޔަރުކޮށްފަ އެވެ. ސިދުރަތު، ފެބްރުއަރީ5ގައި ކްރިމިނަލް ކޯޓަށް ހާޒިރު ކުރުމުން ވަނީ ދޫކޮށްލާފައި ކަމަށް ފުލުހުން ބުނެ އެވެ. އޭނާ އަކީ ގާނޫނީ ވަކީލެކެވެ.


އާދަމްގެފާނަށް ފާފައެއް ކުރެއްވެވުމުން 70 އަހަރުވަންދެން އެކަމަށް ހިތާމަފުޅުކުރައްވަވައި ކީރިތި ކުރެއްވެވިއެވެ. އަހަރެމެންގެ މާތް ނަބިއްޔާ މުޙައްމަދު (ޞޢވ) އަށް އެއްވެސް ފާފައެއް ނުކުރެއްވެވޭއިރުވެސް އަދި އިސްވެ ގޮސްފައިވާ ފާފަތަކާއި ކުރެއްވެވެން ހުރި ފާފަތައް ވެސް ފުއްސަވައި ދެއްވަވާފައިވާއިރުވެސް އިސްތަށިފުޅަށް ފެން ބާލިދީއެއް އޮއްސައިލުމުން ތުނބުޅިފުޅުން ފެން އޮހޮރޭނެ ފަދައިން ނަމާދުތަކުގައި ތުނބުޅިފުޅުން ފެން އޮހޮރޭ ވަރަށް ކީރިތި ކުރެއްވެވިއެވެ.\nމީސްތަކުންނޭވެ! އަހަރެމެންނަށް މިތިބެވެނީ އަބަދުހެން ފާފަތައް ކުރެވިކުރެވިއެވެ. އެއްވެސް ބިރުވެރިކަމެއް ހިތަށް ވަދޭ ހެއްޔެވެ؟ ކުރެވޭ ފާފަތަކާއިމެދު ވިސްނައި ލޮލުން އެންމެ ކަރުނަ ތިއްކެއް ނަމަވެސް ވައްޓައިލެވުނު ހެއްޔެވެ؟\nމީސްތަކުންނޭވެ! ﷲ ތަޢާލާއަށް ބިރުވެތިވާށެވެ! ކުރެވޭ ފާފަތަކާއިމެދު ހިތާމަކުރާ މީހަކަށްވާށެވެ! ކުރެވޭ ކޮންމެ ފާއަކީ ތިމާގެ އަމިއްލަ އަތުން ގައިގައި ރޯކުރެވޭ ހުޅު ކަމުގައި ދެކޭށެވެ! ފާފަތައް ކުރުން ހުއްޓާނުލެވިއްޖެ ނަމަ އެއީ އަމިއްލަ އިޚްތިޔާރުގައި ގޮސް ނަރަކައަށް ވަނުން ކަމަށް ޤަބޫލުކުރާށެވެ!\nދުނިޔޭގައި މިއަދު އެމީހަކު ބޭނުންވަރަކަށް އުފާކޮށް މަޖާކުރެވިދާނެއެވެ! ނަމަވެސް އެނބުރި ﷲ ތަޢާލާގެ ޙަޟްރަތަށް ދާންޖެހޭނީ ކޮން ވަގުތަކުކަން އެކަކަސްވެސް ނުއެނގޭނެއެވެ. ތިބާގެ މުޅި ހަޔާތް ނިމިގެންދާއިރު ﷲ ތަޢާލާއަށް ބިރުން ލޮލުން ކަރުނަ ތިއްކެއް ވައްޓައި ނުލެވިއްޖެ ނަމަ އާޚިރަތް ދުވަހު ﷲ ތަޢާލާއަށް ދައްކާނީ ކޮން މޫނެއް ހެއްޔެވެ؟\nއަދިވެސް ފުރުޞަތު އެބަ އޮތެވެ! އަވަހަށް ތައުބާވާށެވެ! އިޚްލާޞްތެރިވާށެވެ! ނަރަކައިން ތިމާގެ ނަފްސް ސަލާމަތްކުރާށެވެ! މިއަދު އެކަން ނުކޮށްފިނަމަ އެކަން ކުރެވޭނެ ދުވަހެއް ނެތެވެ!\n- ޝއިޚް ތައުފީޤް ޗައުދްރީގެ ދަރުސަކުން


ވެސްޓް އިންޑީޒް އަތުން ބޮޑު ތަފާތަކުން މޮޅުވެ ޓެސްޓް ސީރީޒްވެސް އިންޑިއާ އަށް\nSeptember 03, 2019 15:44:58\nވެސްޓް އިންޑީޒް އަތުން މޮޅުވުމުން އިންޑިއާގެ ކުޅުންތެރިން އުފާ ފާޅުކުރަނީ. --ފޮޓޯ: ކްރިކްއިންފޯ.ކޮމް\nމިހާރު ކުރިއަށްދާ އައިސީސީ ވޯލްޑް ޓެސްޓް ޗެމްޕިއަންޝިޕްގައި ވެސްޓް އިންޑީޒްއާ ދެކޮޅަށް ކުޅުނު ދެވަނަ މެޗުން 257 ލަނޑުގެ ބޮޑު ތަފާތަކުން މޮޅުވެ ސީރީޒްވެސް އިންޑިއާ އިން ކާމިޔާބުކޮށްފިއެވެ.\nވެސްޓް އިންޑީޒްގެ ކިންގްސްޓަންގައި ކުޅުނު މި މެޗުގެ ޓޮސް ދިމާވުމުން އެ ޓީމުން ގަސްދުކުރީ ހޮވަން އަރާށެވެ. އިންޑިއާ އިން ކުޅެން އަރައި 140.1 އޯވަރުގެ ތެރޭގައި ހުރިހާ ކުޅުންތެރިން ނުބައިވީ 416 ލަނޑަށެވެ. މި އިނިންގްސްގައި އެ ޓީމުން އެންމެ ރަނގަޅަށް ކުޅުނީ 111 ލަނޑުހެދި ހަނުމާ ވިހާރީ އާއި 76 ލަނޑުހެދި ކެޕްޓަން ވިރާތު ކޯލީ އެވެ. ވެސްޓް އިންޑީޒް އިން އެންމެ ރަނގަޅަށް އުކީ ފަސް ވިކެޓްނެގި ކެޕްޓަން ޖޭސަން ހޯލްޑާ އެވެ.\nވެސްޓް އިންޑީޒްގެ ފުރަތަމަ އިނިންގްސްގައި 47.1 އޯވަރުގެ ތެރޭގައި ހުރިހާ ކުޅުންތެރިން ނުބައިވީ އެންމެ 117 ލަނޑަށެވެ. އެ ޓީމުގެ ޝިމްރޮން ހެޓްމެޔާ ފިޔަވާ ރަނގަޅު ސްކޯއެއް ހެދުނު ކުޅުންތެރިއަކު ނެތެވެ. އޭނާ 34 ލަނޑުހެދިއެވެ. މި އިނިންގްސްގައި ވެސްޓް އިންޑީޒްގެ ކުޅުންތެރިން މިހާ ދަށް ސްކޯއަކަށް ނުބައިކޮށްލުމުގައި މުހިއްމު ދައުރެއް އަދާކުރި އިންޑިއާގެ ޖަސްޕްރިތު ބުމްރާ ހަ ވިކެޓްނެގިއެވެ.\nއިންޑިއާ އިން ދެވަނަ އިނިންގްސްގައި ކުޅެން އަރައި 54.4 އޯވަރުގެ ތެރޭގައި ހަތަރު ވިކެޓަށް 168 ލަނޑުހެދުމަށްފަހު ޑީކްލެއާކުރިއެވެ. އެންމެ ރަނގަޅަށް ކުޅުނު އަޖިންކިޔަ ރަހާނޭ ނުބައިނުވެ 64 ލަނޑުހެދިއިރު، ވިހާރީ ވެސް 53 ލަނޑުހެދިއެވެ. މި އިނިންގްސްގައި ވެސްޓް އިންޑީޒްގެ ކެމާރް ރޯޗް ތިން ވިކެޓްނެގިއެވެ.\nޖަވާބުގައި ވެސްޓް އިންޑީޒް އަށް މި މެޗު ކާމިޔާބުކުރުމަށް ހަދަންޖެހިފައިވާ 468 ލަނޑުގެ ޓާގެޓަށް ވާސިލްނުވެވި، 59.5 އޯވަރުގެ ތެރޭގައި ހުރިހާ ކުޅުންތެރިން ނުބައިވީ 210 ލަނޑަށެވެ. އިންޑިއާ އިން އެންމެ ރަނގަޅަށް އުކި މުހައްމަދު ޝާމީ އާއި ރަވިންދްރަ ޖަދޭޖާ ކުރެން ކޮންމެ ކުޅުންތެރިއަކު ތިން ވިކެޓްނެގިއެވެ.\nއިންޑިއާ ޓެސްޓް ކްރިކެޓް ވެސްޓް އިންޑީޒް


Update - Inthihaabu baathil kuran nujehey kamah Supreme Court in hukum kohfi\nއިންތިހާބު ބާތިލް ކުރަން ނުޖެހޭ ކަމަށް ސުޕްރީމް ކޯޓުން ހުކުމްކޮށްފި\nހުކުމަށް ފަސްފަނޑިޔާރުން އިއްތިފާގުވި\nނަތީޖާ ބާތިލް ކުރަން ޖެހޭވަރުގެ ހެއްކެއް ނުދެއްކުނު\nތުހުމަތުތައް ތަހުގީގުކުރަން އަމުރެއް ނެރެން ޖެހޭ އަސާސެއްނެތް\nސެޕްޓެމްބަރު މަހުގެ 23 ވަނަ ދުވަހު ބޭއްވި ރިޔާސީ އިންތިހާބު ބާތިލް ކުރަން ނުޖެހޭ ކަމަށް ސުޕްރީމް ކޯޓުން ދާދި ދެންމެއަކު ހުކުމްކޮށްފިި އެވެ. ސުޕްރީމް ކޯޓްގެ ފުލް ބެންޗްގެ އިއްތިފާގުން އެގޮތަށް ހުކުމްކުރީ، އިންތިހާބު ބާތިލްކޮށްދޭން އެދި ރައީސް އަބްދުﷲ ޔާމީން ސުޕްރީމް ކޯޓަށް ހުށަހެޅި މައްސަލައިގައި މިއަދު އިއްވި ހުކުމުގަ އެވެ.\nފަސް ފަނޑިޔާރުންގެ އިއްތިފާގުން ރިޔާސީ އިންތިހާބު ބާތިލް ނުކުރަން ނިންމެވީ ރައީސް ޔާމީން ހުށަހެޅުއްވި ިކަންކަން ސާބިތުކުރަން ހަރުދަނާ އެއްވެސް ހެއްކެއް ހުށަހަޅާފައިނުވާތީ އެވެ. ހުކުމުގައި ބުނީ، އިންތިހާބެއް ބާތިލް ކުރަން ޖެހޭނެ ފަދަ ހެއްކެއް ރައީސް އަބްދުﷲ ޔާމީންގެ ފަރާތުން ސުޕްރީމް ކޯޓަށް ހުށަހަޅާފައިނުވާ ކަމަށެވެ.\nރައީސް ޔާމީންގެ ފަރާތުން ނަތީޖާ އޮޅުވާލާފައިވާ ކަމަށް ވިދާޅުވެ އެންމެ ބޮޑަށް ފާހަގަކޮށްފައިވަނީ އެމް7އަށް ވޯޓު ކަރުދާސް ޕްރިންޓް ކުރަން ދިން މައްސަލަ އެވެ. އެމް7އަކީ ޖުމްހޫރީ ޕާޓީގެ ބާނީ ގާސިމް އިބްރާހިމްގެ މަސްލަހަތު އޮންނަ ކުންފުންޏެއް ކަމާއި އެ ކުންފުންޏަށް އެ މަސައްކަތް ހަވާލުކޮށްފައިވަނީ ވެސް ވަކި ބަޔަކަށް މަކަރު ހަދަން ފުރުސަތު ދޭން ވެގެން ކަމަށް ވަނީ ބުނެފަ އެވެ.\nނަމަވެސް ހުކުމްގައި ބުނީ އެގޮތަށް ބެލޭނެ ހަމައެއް ނެތް ކަމަށެވެ. ގާސިމްގެ މަސްލަހަތު އޮންނަ ކުންފުންޏަށް ވޯޓު ކަރުދާސް ޕްރިންޓް ކުރަން ދިނުމަކީ ވޯޓު އޮޅުވާލަން ފުރުސަތު ދިން ކަމުގެ ދަލާލަތެއް ނޫން ކަމަށް ހުކުމްގައިވެ އެވެ. އަދި އެމް7އިން ވޯޓު ކަރުދާހުގައި މަކަރު ހެދި ކަމާއި ނާޖައިޒު ފައިދާ ނެގިކަން ސާބިތުކޮށްދޭން އެއްވެސް ހެއްކެއް އަދި ގަރީނާއެއް ހުށަހަޅާފައިނުވާ ކަމަށެވެ.\nއިލެކްޝަން ކޮމިޝަންގެ ވަކީލުން މިއަދު ސުޕްރީމް ކޯޓަށް ވަދެވަޑައިގަންނަވަނީ - މުހައްމަދު އަފްރާހު | އަވަސް\nއެމް7އަށް އެ މަސައްކަތް ހަވާލުކޮށްފައިވަނީ ފިނޭންސް މިނިސްޓަރުގެ ހުއްދައާއެކުކަން އެނގެން އޮތްއިރު އެކަމުގައި ކޮރަޕްޝަން އެކުލެވޭ ކަމަށް އެ މައްސަލަ ކަމާބެހޭ ތަހުގީގީ އިދާރާއަށް ހުށަހަޅައިގެން ފިޔަވަޅު އަޅަންޖެހޭނަމަ ފިޔަވަޅު އެޅޭނެ ކަމަށް ހުކުމްގައިވެ އެވެ.\nވޯޓު ކަރުދާސްތައް އިލެކްޝަން ކޮމިޝަނުން ބަހައްޓާފައިހުރީ ސެކިއުރިޓީ ގޮތުން ދަށް ކޮޓަރިއެއްގަ ކަމަށް ތުހުމަތުކޮށްފައިވީ ނަމަވެސް އިލެކްޝަން ކޮމިޝަނުން ވަނީ އެ ކޮޓަރީގެ ސަލާމަތީ ގޮތުން ވަރުގަދަކުރުމަށް އަޅާފައިވާ ފިޔަވަޅުތައް ބަޔާންކޮށްފަ ކަމަށް ހުކުމްގައިވެ އެވެ. އަދި އެ ކޮޓަރީގެ ސެކިއުރިޓީ ދަށް ކަމާއި އެތަނުގައި ހުރި ވޯޓު ކަރުދާސްތަކަށް ބަދަލެއް ގެނައިކަން އެނގޭނެ އެއްވެސް ހަރުދަނާ ހެއްކެއް ނެތް ކަމަށް ވެސް ހުކުމްގައިވެ އެވެ. އެ ކޮޓަރީގެ ސަލާމަތީ ކަންކަން ދަށްވެގެން އަދި ހުއްދަ ނެތް ބަޔަކު ވަދެގެން ފުލުހަށް އެއްވެސް ރިޕޯޓް ވެސް ކޮށްފައިނުވާ ކަމަށެވެ.\nހުކުމްގައި ބުނީ، އަނގޮޓިއެއް ބޭނުންކޮށްގެން ވޯޓު އޮޅުވާލާފައިވާ ކަމަށް ތުހުމަތުކޮށްފައިވާއިރު އެކަން ކޮށްފައިވަނީ ކޮން މަރުކަޒެއްގައި ކޮން ވަސީލަތެއް ބޭނުންކޮށްގެން ކަމެއް ވެސް ބުނެދެވިފައިނުވާ ކަމަށެވެ. އެގޮތުން އަނގޮޓި ބޭނުން ކޮށްފައިވަނީ ދެލި ފުހެވޭ ގަލަމުން ފާހަގަ ޖެހި ވޯޓު ކަރުދާހުގަ ކަމެއް ފާހަގަ ފުހެވޭ ގޮތަށް ކެމިކަލް ހާކާފައިހުރި ވޯޓު ކަރުދާހުގަ ކަމެއް ވެސް ބުނެ ނުދެވޭ ކަމަށެވެ.\nރިޔާސީ އިންތިހާބުގައި ވޯޓުލުމަށް އަމިއްލަ ގަލަން ގެންދިޔުމަށް އިލެކްޝަން ކޮމިޝަނުން އިލްތިމާސްކޮށްފައިވެ އެވެ. މަރުކަޒުގައި ހުރި ގަލަމަކީ ދެލި ފުހެވޭ ގަލަމެއް ކަމަށް ތުހުމަތުކުރާއިރު އަމިއްލަ ގަލަމުން ވޯޓުލީ މީހުންގެ އަދަދާއި މަރުކަޒުގައި ހުރި ގަލަމުން ވޯޓުލީ މީހުންގެ އަދަދެއް ވެސް ދައުވާކުރާ ފަރާތުން ހުށަހަޅާފައިނުވާކަން ހުކުމްގައި ފާހަގަކުރި އެވެ.\nރައީސް ޔާމީންގެ ވަކީލު ސަލީމް މިއަދު ސުޕްރީމް ކޯޓަށް ވަދެވަޑައިގަންނަވަނީ - މުހައްމަދު އަފްރާހު | އަވަސް\nއަނގޮޓި އާއި ދެލި ފުހެވޭ ގަލަމާއި ކެމިކަލް ބޭނުންކޮށްފައިވާ ވޯޓު ކަރުދާސް އިންތިހާބުގައި އިލެކްޝަން ކޮމިޝަނުން ބޭނުންކޮށްފައިވާ ކަމުގެ އެއްވެސް ހަރުދަނާ ހެއްކެއް ނެތް ކަމަށް ހުކުމްގައިވެ އެވެ. އަދި އަނގޮޓީގެ ޝަކުވާއެއް ވެސް އެއްވެސް ވަރަކަށް ހުށަހަޅާފައި ނެތްކަން ހުކުމްގައި ފާހަގަކުރި އެވެ.\nވޯޓިން ބޫތް ބެހެއްޓި ގޮތުން ވޯޓުގެ ސިއްރުކަން ގެއްލުނު ކަމަށް ބުނާއިރު އެފަދަ ކަންކަން ހިނގި ކަމުގެ ހެއްކެއް ވެސް ހުށަހަޅާފައިނުވާކަން ވަނީ ފާހަގަކޮށްފަ އެވެ. އަދި ޔޫވީ ލައިޓް ބޭނުންކޮށްގެން ވަކިވަކި ވޯޓު ކަރުދާހުގެ ސައްހަކަން ބައެއް މަރުކަޒުތަކުގައި ބަލާފައިނުވާ ކަމަށް ބުނާ ބުނުމަށް ހުކުމްގައި ރިޔާއަތް ކުރަމުން ބުނެފައިވަނީ، ޔޫވީ ލައިޓް ބޭނުންކޮށްގެން ވަކިވަކި ވޯޓު ކަރުދާސް ޗެކްކުރުމަކީ ގާނޫނަކުން ލާޒިމް ކުރާ ކަމެއް ނޫން ކަމަށެވެ. އެކަމަކީ ވޯޓު ކަރުދާސް ކޮޅެއްގައި މައްސަލައެއް އުޅޭ ކަމުގެ ޝަކުވާއެއް ލިބިއްޖެނަމަ އެކަން ކަށަވަރުކުރުމަށް ބޭނުންވާ އެއްޗެއް ކަމަށެވެ. ސައްހަ ނޫން ވޯޓު ކަރުދާސް ކޮޅެއް ބޭނުން ކުރި ކަމުގެ އެއްވެސް ޝަކުވާއެއް ހުށަހަޅާފައިނުވާކަން ހުކުމްގައި ފާހަގަކުރި އެވެ.\nހުކުމްގައި އިތުރަށް ބުނީ ކޮންމެ މަރުކަޒަކަށް ގެނައި ވޯޓު ކަރުދާހުގެ އަދަދު އިއުލާންކުރި ކަމަށް އިލެކްޝަން ކޮމިޝަނުން ބުނެފައިވާ ކަމަށާއި އެކަން އެގޮތަށް ނުހިނގާ ކަމަށް ރައީސް ޔާމީންގެ ފަރާތުން ބުނި ނަމަވެސް އެކަން ހިނގިކަން ސާބިތުކުރުމަށް އެއްވެސް ހެއްކެއް ނެތް ކަމަށެވެ. އެކަން އެހެން ހިނގިކަން ބުނެދެވިފައިނުވާ ކަމަށެވެ.\nމީގެއިތުރުން ވޯޓު ކަރުދާސްތައް ހުރި ސިޓީ އުރައްތައް ބަންދުނުކޮށް އިލެކްޝަން ކޮމިޝަނަށް ފޮނުވި ކަމަށް ބުނި ނަމަވެސް އެކަން އެގޮތަށް ހިނގާފައިވާކަން އެނގެން ނެތް ކަމަށް ހުކުމްގައިވެ އެވެ. އަދި އަތް ދަބަހާއި ފޯނު ފަދަ ތަކެތި ވޯޓުލާ މަރުކަޒަށް ވެއްދި ކަމަށް ބުނާއިރު އޭގެ ސަބަބުން ވޯޓު އޮޅުވާލާފައިވާކަން އެނގެން ނެތް ކަމަށް ހުކުމްގައިވެ އެވެ. އަތް ދަބަހެއް ވެއްދުމަކީ ވޯޓު ކަރުދާސް ކޮޅެއް އެތެރެއަށް ވެއްދިކަން ނޫނީ ބޭރަށް ގެންދިޔަކަން ދަލާލަތުކޮށް ދޭނެ ކަމެއް ނޫން ކަމަށް ހުކުމްގައިވެ އެވެ. އެއްވެސް ވޯޓު ފޮއްޓަކަށް އިތުރަށް ވޯޓުލާފައިވާ ކަމުގެ ހެއްކެއް ވެސް ނެތް ކަމާއި ވޯޓުލަމުން ދިޔައިރު ހަދިޔާ ބެހި ކަމުގެ އެއްވެސް ހެއްކެއް ވެސް މައްސަލާގައި ހުށަހަޅާފައިނުވާކަން ހުކުމްގައިވެ އެވެ.\nއިދިކޮޅު ކޯލިޝަންގެ ވަކީލުން މިއަދު ސުޕްރީމް ކޯޓަށް ވަދެވަޑައިގަންނަވަނީ - މުހައްމަދު އަފްރާހު | އަވަސް\nހުކުމްގައި ބުނީ، މައްސަލާގައި ތުހުމަތުކުރާ ކަންކަން ތަހުގީގުކޮށް ދިނުމަށް އެދި ފުލުހުންނާއި ސިފައިންގެ މައްޗަށް އަމުރެއް ނެރެދިނުމަށް އެދިފައިވީ ނަމަވެސް އެ ތުހުމަތުތައް ހިނގާފައިވާ ކަމުގެ އެއްވެސް ހެއްކެއް ހުށަހަޅާފައިނުވާ ކަމަށެވެ. ރައީސް ޔާމީންގެ ފަރާތުން ތަހުގީގުކޮށް ދިނުމަށް އެދިފައިވަނީ އިންތިހާބީ ޝަކުވާތަކެއް ކަމަށާއި އެކަން ހައިކޯޓަށް ހުށަހަޅައިގެން ކުރިއަށް ގެންދިޔުމުގައި ހުރަހެއް ނެތް ކަމަށެވެ. ކޮރަޕްޝަނެއްގެ ތުހުމަތުވާނަމަ އެކަން ކަމާބެހޭ މުއައްސަސާތަކަށް ބެލޭނެ ކަމަށެވެ. އަދި ޖިނާއީ ތަހުގީގެއް ހިންގަން ޖެހޭ ފަދަ ކަމެއް އޮތްނަމަ އެފަދަ އަމުރެއް ޕްރޮސިކިއުޓާ ޖެނަރަލަށް ފުލުހުންގެ މައްޗަށް ނެރެވިދާނެ ކަމަށް ފަސް ފަނޑިޔާރުންގެ ހުކުމްގައިވެ އެވެ. އަދި، އިލެކްޝަން ކޮމިޝަންގެ މެންބަރުންގެ މައްޗަށް ތުހުމަތެއް ކުރެވޭނަމަ އެ މެންބަރުން ޒިންމާދާރުކުރުމަކީ ރައްޔިތުންގެ މަޖިލީހުގެ މިނިވަން މުއައްސަސާތަކާ ބެހޭ ކޮމެޓީގެ ޒިންމާއެއް ކަމަށް ވެސް ބުނެފައިވެ އެވެ.\nވޯޓު އޮޅުވާލި ކަމަށް ބުނެ ދައުވާކުރާނަމަ އޮޅުވާލާފައިވާ ކަންކަން ނޫނީ ތުހުމަތުވާ ކަންކަން އެގޮތަށް ހިނގާފައިވާކަން ސާބިތުކޮށް ދިނުމަކީ އެ މައްސަލައެއް ހުށަހެޅި ފަރާތުގެ ޒިންމާއެއް ކަމަށް ވެސް ހުކުމްގައިވެ އެވެ.\nހުކުމް ނިންމާލަމުން ބުނެފައިވަނީ ރައީސް ޔާމީންގެ ފަރާތުން ހުށަހެޅި އެއްވެސް ކަމެއް ސާބިތުކުރުމަށް ހަރުދަނާ އެއްވެސް ހެއްކެއް ނެތުމާއި ގަޟައީ ތަހުގީގު އަމުރެއް ނެރެންޖެހޭ ފަދަ ކަމެއް މައްސަލާގައި ނެތުމުން ރިޔާސީ އިންތިހާބު ބާތިލްކުރަން ޖެހޭ އެއްވެސް އަސާސެއް ނެތް ކަމަށެވެ.\nއިލެކްޝަން ކޮމިޝަންގެ މެންބަރު ހަބީބު މިއަދު ސުޕްރީމް ކޯޓަށް ވަދެވަޑައިގަންނަވަނީ - މުހައްމަދު އަފްރާހު | އަވަސް\nއެހެންކަމުން، ނިމިދިޔަ ރިޔާސީ އިންތިހާބުގައި އިބްރާހިމް މުހައްމަދު ސޯލިހަށް 134،705 ވޯޓު ލިބުނު ކަމާއި ރައީސް ޔާމީނަށް 96،052 ވޯޓު ލިބުނު ކަމަށް އިލެކްޝަން ކޮމިޝަނުން އިއުލާންކޮށްފައިވާ ނަތީޖާއަކީ ސައްހަ ނަތީޖާއެއް ކަމަށް ކަނޑައަޅާ ކަމަށް ހުކުމްގައިވެ އެވެ.\nފަސް ފަނޑިޔާރުން އިއްތިފާގުވާ ހުކުމް އުއްތަމަ ފަނޑިޔާރު ޑރ. އަހުމަދުﷲ އަބްދުﷲ ދީދީ އިއްވަމުން ގެންދެވި އިލެކްޝަން ކޮމިޝަންގެ ވަކީލުންގެ ޓީމުގެ އިތުރުން ކޮމިޝަންގެ ނައިބު ރައީސް އަމްޖަދު މުސްތަފާ އާއި މެންބަރު އިސްމާއިލް ހަބީބު މިއަދު ޝަރީއަތުގެ މަޖިލީހަށް ވަޑައިގެން ތިއްބެވި އެވެ. މައްސަލައަށް ތަދައްހުލްވި އިދިކޮޅު ކޯލިޝަންގެ ވަކީލުންނާއެކު، އެމްޑީޕީގެ ޗެއާޕާސަން ހަސަން ލަތީފާއި ޖުމްހޫރީ ޕާޓީގެ ޑެޕިއުޓީ ލީޑަރު ހުސެއިން ރަޝީދާއި އަދާލަތު ޕާޓީގެ ނައިބު ރައީސް އަލީ ޒާހިރާއި އަހުމަދު ފާރިސް މައުމޫން ވަޑައިގެން ތިއްބެވެ އެވެ. ރައީސް ޔާމީން މިއަދު ވެސް ވަޑައިނުގަންނަވާއިރު އެމަނިކުފާނުގެ ގާނޫނީ ވަކީލުންގެ ޓީމް މިއަދު ލީޑް ކުރެއްވީ މުހައްމަދު ސަލީމާއި އައްބާސް ޝަރީފެވެ.\nސުޕްރީމް ކޯޓް ރިޔާސީ އިންތިހާބު 2018 ރައީސް އަބްދުﷲ ޔާމީން + ރައީސް އިބްރާހިމް މުހައްމަދު ސޯލިހު\nއިންތިހާބާ ގުޅޭ ޝަރީއަތް ލައިވް ކުރަން ގޮވާލަނީ